
PERSONERNE 



Herren. 
Fruen. 



En meget elegant og hyggelig Dagligstue. Herren og 
Fruen kommer ind i Selskabstoilette. Det er Aften. 
Herren sætter sig meget mageligt. Fruen gaar op og ned 
ad Gulvet, standser foran Spejlet, retter paa sit Haar, 
strækker sig i en Stol og ser uvilligt paa sin Mand, der 
læser i Aftenavisen uden at være blind for hendes Be- 
vægelighed. 



Fruen. 
Er der noget nyt i Avisen? 

Herren. 
Nej, hvor skulde det komme fra? 

Fruen. 
Siden du er saa ivrig. 

Herren. 

Ivrig I Nej, jeg vil se Kurserne. Der er 
Liv i Russere for Øjeblikket. 

T* 

Fruen. 

Det maa saamænd være rart for dem. 

Herren. 
Ikke for mig. For de gaar ned. 

Fruen. 

De gaar nok op igen. Alting gaar op 
og ned. 

Herren. 

Aa — nej. Der gives de Ting, som gaar 
ned og ned, til de slet ikke kan naa dybere. 
Det gælder baade Papirer og Mennesker. 

Han læser videre. 

Fruen 

efter en Pavse. 

Er du i daarligt Humør, siden du ikke 
vil tale med mig? 

Herren. 
Jegl Nej aldeles ikke. 

Fruen. 
I Vognen sagde du ikke et Ord. 

Herren. 

Jeg syntes, du var meget nervøs — eller 
optaget af jeg véd ikke hvad. Du forekom 
mig som én, der havde danset og endnu 
havde Musiken i Hoved og Fødder, da du 
sad og lænede dig tilbage i Krogen. Det 
klædte dig nydeligt. 

Fruen. 
Det var kedeligt, vi ikke kom til at danse. 

Herren. 
En anden Gang, kære! 

Han læner sig tilbage. 

Fruen. 

Du er nok glad ved at være vel hjemme 
igen. 

Herren. 

Det er sandelig det bedste ved at gaa i 
Selskab. 

Fruen. 

Jeg morede mig udmærket. Det var lige- 
som de alle havde Søndagsansigt paa. Der 
var saadant Liv i dem. 



EFTER SELSKAB. 



Herren. 
Ligesom i Russerne. 

Fruen. 
Jamen de gik til Vejrs. 

Herren. 

God Vin — og saa smukke Damer — 
hvis det ikke kan drive unge Mennesker opl 

Fruen 

med et Skuldertræk, vendende sig halvt bort. 

Du vil nu trække det ned i lutter Raahed. 

Herren. 

Nej 1 kæreste, men jeg vil ikke se ideelle 
Nydelser i, hvad der er rent sanselig Livs- 
glæde. Er det Ord ikke fint nok.? 

Fruen. 

Fint eller simpelt — det er morsomt, det 
river én med sig. Og en Dame fornøjer sig, 
naar Folk om hende konverserer og gør Kur. 
— Min Bordkavaler var nu særdeles inter- 
essant. 

Herren. 

Ja, Konversationen gik yderst livligt jer 
imellem, saa' jeg. 

Fruen. 

Kedede du dig saadan, at du lagde Mærke 
til os? 

Herren. 

Hvad skulde jeg more mig med? 

Fruen. 

Tale med de smukke Damer. 

Herren. 

Hun er Pokkers køn: Fru Fugner. Sik- 
ken Arm, sikken Fod! 

Fruen. 
Det store, svære Fruentimmer. 

Herren. 
Hum I 

Fruen. 

Hvad skal hum sige? 

Herren. 

Saa meget som, at der gives en vis Fylde, 
der i de slankes Øjne viser sig som et Kød- 
bjerg. Desværre synes her til Lands Flad- 
heden i den danske Natur efterhaanden at for- 
plante sig til den danske — Figur. 

Fruen. 

Du plejer dog ellers at fortælle en hel 
Del om, hvor rig Byen er paa smukke Piger. 

Herren. 

Ja smukke Piger er her nok af — hvis 
man da nogen Sinde kan faa nok af noget 
saa forfriskende. Det er virkelig en Fornøjelse 
at spasere ned ad Gaden om Formiddagen: 
dér tropper de op, holdvis, blonde og bru- 
nette, bly og kokette — stop, det rimer. Ja, 
der er Poesi i sligt. 

Fruen. 
Ja det bliver om lidt til Leporellos Arie. 

Herren. 

Nej, men hvad jeg vilde sige: det varer 
saa Pokkers kort. Det er lutter Knopper, der 

aldrig springer ud eller naar de udfolder sig, 
forvandles til Tulipaner og Aurikler i Stedet 
for til Roser. Saa snart de er gifte og har 
faaet et Barn, er Skønheden forbi. — Nej, 
Holberg havde Ret. 

Fruen. 
Hvorfor siger du det? 

Herren. 

Fordi Holberg i sine Moralske Tanker — 
mærk dig: de moralske — foreslaar, at den 
velvise Magistrat bør forbyde Stadens smuk- 
keste unge Piger at gifte sig i et vist Aare- 
maal, men derimod forlene dem med en klække- 
lig Apanage, saa de kan vandre omkring til 
Byens Zirat og Forskønnelse, Contentement og 
Plaisir. 

Fruen. 
Hum! 

Herren. 

Hvad skal hum sige-^^ 

Fruen. 

Saa meget som, at saadanne vandrende 
Skønheder vist let for vild — og ledte 

de beundrende Vandringsmænd paa vildene 
Veje. 

Herren. 

Maaske blev det ikke Dydens egen sauve- 
garde. 

Fruen. 

Men vi kom fra Selskabet. Siden du 
synes saa godt om Fru Fugner, hvorfor talte 
du da ikke mere med hende, morede dig med 
hende? 

Herren. 

Hun er saa forelsket i sin Mand — (hen- 
kastende) mærkeligt nok. 

Fruen. 
Naa, du tror ogsaa paa den Historie. 

Herren. 
Paa hvilken? 

Fruen. 

Du ved godt hvad jeg mener: Frøken 
Skou I 

Herren. 

Fugner anser sin Kones Veninder for 
sine — hvad kan være nettere.? 

Fruen. 

Jeg finder det oprørende, at han bedrager 
sin Kone netop med den, hun selv holder 
mest af. Det er saa raffineret troløst. 

Herren. 

Saadan er det ikke ment. Det er ganske 
læmpeligt kommet af sig selv — som alting 
i Verden kommer af sig selv. Hans Kone har 
selv indført Frøken Skou i hans Hus, bragt 
hende og ham sammen ved alle Lejligheder, 
skaffet dem Anledning til utallige Téte-a-teter, 
skabt en stor Fortrolighed imellem dem, en 
farlig Omgangstone paa Fornavn, sørget for 
de blev opmærksomme paa hinandens bedste 
Egenskaber — og mærk det: de var naturlig- 
vis begge des elskværdigere, da de var uaf- 
hængige af hinanden. P'ugner var dobbelt 
galant i en smuk Dames Nærværelse foruden 
sin egen Kones, og Frøknen nød godt af alle 
en galant Ægtemands Opmærksomheder, uden 
at plages af den Ubehagelighed at være gift 

med ham. Alle Rettigheder paa begge Sider 
og ingen Pligter. En skøn Aften, ved Lege- 
mernes naturlige Tiltrækning, da Naturen, den 
Heks, altid vil have sin Vilje med os, for- 
glemmer de sig. 

Og den næste Dag drikker de dus i Ko- 
nens Nærværelse — som i Virkeligheden er 
Skyld i det hele. 

Fruen. 
Og hvad skulde hun da have gjort? 

Herren. 

Passet paa i Tide, vogtet Lys og Ild. 
Hun bøder for sin Dumhed — hvis hun da i 
det hele lider nogen Nød. Naar man har en 
Skat, lader man den ikke ligge paa Gaden, 
saa enhver, der blot gider bukke sig, kan tage 
den op. Hvorfor var hun .ikke jalouse? 

Fruen. 

Tror du egentlig. Jalousi er heldig som 
Lynafleder, naar der er Torden i Luften? 

Herren. 

Jeg tror, at Kærlighed har godt af lidt 
Skinsyge som et Kryderi, et Peber, der krad- 



EFTER SELSKAB. I 3 



ser paa Tungen, gør Øjnene klare og Hjærnen 
fintmærkende. Den, der er gift med en galant 
Mand eller (med en Bøjning mod Fruen) en smuk Konc, 
skal have et Øje paa hver Finger. 

Fruen. 

Var ikke en Smule Tillid bedre end al 
denne Paapassenhed ? 

Herren. 

Selv om jeg antager, at mine Kontorister 
ikke stjæler, lukker jeg dog mit Jærnskab i 
Laas. 

Fruen. 
En smagfuld Lignelse. 

Herren. 

Jaja! Jeg mener blot: man handler klogt, 
naar man indskrænker Fristelserne for dem, 
som mange vil friste. 

Som sagt, hvorfor forudsaa' Fru Fugner 
ikke det sandsynlige, der hændte? 

Fruen. 
Hvor du taler! Og hvordan skal det ende.? 

Herren. 

Ja, andre Steder ender sligt ofte tragisk. 
Her vil de tre Personer leve fornøjede sammen 
i nogen Tid: saa vil Frøknen begynde at 
blive utaalmodig, ubehagelig, skinsyg. Hun vil 
stille større og større Fordringer til Fugner, 
hvis kronede Dage er talte. Hun vil sammen- 
ligne sin og Konens Stilling, blive bitter, ja 
bebrejde ham, at han forsømmer sine Pligter 
over for sin Hustru. De to faar Stævnemøder 
uden et Minuts Fornøjelse for lutter Bebrej- 
delser, Graad, Samvittighedsnag. Aa, Fugner 
faar sin Hyre. 

Fruen. 

Beklager du ham? 

Herren. 

Nej, jeg under ham det saamænd godt: 
man faar ingenting gratis i denne Verden. To 
saa smukke Koner! Det er desuden moralsk, 
at han udstaar sin Straf paa den Vis. Imid- 
lertid har Fruen det som Blommen i et Æg: 
begge to kæler de for hende, som om det 
gjaldt Livet, og hun, den Engel — 

Fruen. 

En fed Engel! 

Herren. 

Rubensk, kære, eller endnu snarere Ma- 
kartsk — naa, hun begriber ikke, hvorfor de to 
kære Mennesker er saa underlig kolde og bitre 
imod hinanden, og hun tager hver af dem 
alene for sig og beder dem for hendes Skyld 
dog at ophøre med dette urimelige Væsen: 
de holder jo begge af hende og maa kunne 
forenes i Kærlighed til hende. Og de to 
Syndere, lidt generte af denne mageløse og 
ufortjente Elskværdighed, maa lade sig forsone 
og elske hinanden igen, angre igen og skæn- 
des igen — og saaledes glider det ustandseligt 
videre. 

Fruen. 
Indtil.? 

Herren. 

Du interesserer dig mest for Slutningen 
paa Historien. 

Fruen. 
Ja, man maa vel tænke over, hvorledes 

sligt slutter af. Ægteskabet ender med Døden, 
men Kærlighed! Med hvad tror du? 

Herren. 

Med Skuffelse, tænker jeg. 

Fruen. 

Og var det saa slemt! Hvis man havde 
følt den store Lykke at leve fuldt ud af hele sit 
Væsen, sikker paa, at nu var det Enebedste 
timedes, som man kunde vente i dette stygge 
og snævre Liv! 

Men saadan Lidenskab føler næppe de tre, 
vi taler om. 

Herren. 

Aa nej, det er en mere civiliseret Liden- 
skab, én der lader sig forene med høj L'hombre, 
mange Middage og talløse Silkekjoler. 

Fruen. 
Altsaa — Opløsningen? 

Herren. 

Den er ganske simpel. Frøkenen bliver til 
sidst ked af denne ensformige Trio, hun ser 

sig en skøn Dag i Spejlet: hendes Ansigt er 
blevet stramt og skarpt. Hele hendes Person 
har antaget en vis Gulbleghed, som er egen 
for unge Piger, der er forelskede i gifte Mænd. 

Fruen. 
Har de en bestemt Kulør, saadanne? 

Herren. 

Ja. Naturen mærker viselig sine Skab- 
ninger, paa det at Forskeren kan kende og 
skelne dem. Forresten har ethvert Menneske 
sin Farve. For Eksempel, Fugner, han er 
klædebrun, hans Kone tyrkeblaa. Min Sviger- 
moder er skidengraa. 

Fruen. 
Maa jeg være fri! 

Herren. 
Det er en rent videnskabelig Undersøgelse. 

Fruen. 

Ja takl — (Pavse). Hvad Farve har da jeg.'^ 

2 

Herren. 

Det Spørgsmaal ventede jeg. Det er det 
ejendommelige ved Damernes Samtale, at den 
øjeblikkelig omformer enhver almindelig Be- 
mærkning til en personlig. Men du — ja du 
er forresten for Tiden changeant. 

Fruen. 
Hvad skal det sige? 

Herren. 

Du er snart blaa, snart grøn, snart rød, 
snart sort, men bestandig med noget tindrende 

og glødende i Farven. (Han læner sig tilbage og be- 
tragter hendej. Du burde males af Gustave Moreau. 
Kan du ikke huske hans Billeder fra Salonen 
— dem, der er overstrøede med hundrede Pail- 
letter. Ham minder du mig om. Du véd, 
hans Malerier elsker jeg — ganske ligesom 
dine Øjne, der lyser i det samme Farvespil. 
Man véd aldrig, hvad Farve de lige nu be- 
hager sig i at have, men man véd, at de tindrer, 
og at al Lyset i en Stue, i et Selskab, i en 
hvilken som helst Stemning brydes derinde og 
udstraaler derfra. Aa de Øjne! Jeg mærkede 
dem altid i gamle Dage, naar jeg ikke var 

foran dem, brænde mig i Nakken, saa jeg 
maatte vende mig om for at se dig. 

Fruen. 

Hvor du er galant i Aften — for gamle 
Dages Regning 1 

Herren . 

Jeg skammer mig lidt som alderstegen 
Ægtemand ved — 

Fruen 

afbrydende. 

Snart tre Aar. 

Herren. 
Ved at gøre Kur. 

Fruen. 
Vi kommer stadigt bort fra Frøken Skou. 

Herren. 

Det er sandt. Ja, som sagt, en skøn Dag 

river hun sig ud af det, ser sig bestemt og 

resolut omkring, udvælger sit Offer, smører sig 

Fuglelim om Munden — og vips er Guld- 

2* 

fuglen fangen. Hun bliver forlovet, viser sig 
saa kysk som Minerva over for sin Kæreste 
og bliver gift. 

Fruen. 
Bliver de saa lykkelige? 

Herren. 

Hun lever for Huset og Børnene, gaar 
hyppigt i Kirke og omgaas stadigt sin gamle 
Veninde, Fru Fugner — det er den nydeligste 
partie carrée, og den velmeriterede Frue har 
ganske glemt, hvad Frøkenen vidste. 

Fruen. 

Er de saa lykkelige? 

Herren. 

Hun ganske sikkert. Ham kan jeg umu- 
ligt vide noget om, da han endnu ikke selv 
aner sin Skæbne. Der er i hvert Fald ét 
Held for ham: hun har haft sit Æventyr før 
Ægteskabet. 

Fruen. 

Det mener du er en Garanti for hendes 
senere Standhaftighed. 

Herren. 

Kan være det. For os Mænd er det ikke 
sjældent saaledes. Efter mange forgæves For- 
søg finder man endelig den, som synes den 
rette; saa sværger man sig selv, at nu skal 
hun være den rette, selv om man har taget 
fejl. 

Fruen. 
Aa, den Art Eder brydes vist let. 

Herren. 

Sker det, saa er Ulykken ikke større. En 
Kone — som for Eksempel Fru Fugner — 
lider saa uendelig lidt ved sin Mands Utroskab. 
I det højeste, hvis hun opdager det, bliver hun 
en Smule ulykkelig — men hun skaffer sig 
dog straks den søde Fornøjelse at være Mar- 
tyr, Offer, Helgeninde. Han derimod bliver 
under lige Vilkaar latterlig, og mer end det: 
ærekrænket. Han skal absolut foretage sig 
noget udadtil i den Anledning, medens hun 
kan sidde hjemme og græde, afvekslende 
drukne ham i Taarer og stege ham med glo- 
ende Kul. Ja, Konerne har det i alle Maader 
godt. 

Fruen. 

Du taler mig ikke til Pas, du. Alle stærke 
Følelser opløser du til ingenting, stryger dem 
ud til noget underligt udvisket noget, hvor 
Mennesker gaar omkring i Taaget og hverken 
kender Forskel paa ondt eller godt. 

Herren. 

Ja ser du, jeg har aldrig troet paa den 
Historie med Æblet. De fik det næppe spist. 

Fruen. 

Saa har man altsaa Lov til at bedrage 
sin Mand? 

Herren. 

Der er Koner, der gør det. 

Fruen. 
Har de nogen Undskyldning? 

Herren. 

Ja mange Undskyldninger. 

Fruen. 
Det synes jeg med. 

Herren. 

Ser du, det er vi enige om. Mangen 
Mands Ulykke er desuden ikke den, at hans 
Kone bedrager ham, men den, at han faar 
det at vide. 

Fruen. 

Vilde du altsaa foretrække intet at vide? 

Herren. 
Jeg taler ikke om mig. 

Fruen. 
Men jeg gør det. 

Herren. 

Jeg vilde opdage, hvis du ikke holdt af 
mig. Du vilde være altfor stærk og sanddru 
i din Kærlighed til en anden — jeg saa' det 
straks. 

Fruen. 

Maaske. Men hvis du blev forelsket i en 
anden, vilde du ikke sige mig det. 

Herren. 
Nej, hvad skulde det gavne? 

Fruen. 

Du har to Slags Moral, en for Kvinder 
og en for Mænd. 

Herren. 

Jeg har slet ikke talt Moral, men kun om 
hvordan Livet er. Jeg bliver i øvrigt ikke 
mer forelsket. For en Mand som mig henved 
de fyrre er Livet forbi — ^ aa jeg vil muligvis 
vedblive at dreje mig rundt paa Pletten endnu 
i adskillige Aar, men jeg trænges dog mer og 
mer hen til den Gammelmandslænestol, hvor 
man sidder med en Cigar i Munden, en Avis 
i Haanden og kigger lidt ud af Vinduet, 
naar Læsningen trætter En. Imidlertid, endnu 
er jeg ikke gammel, ganske fornøjet med 
Livet — og meget oplagt til at holde af dig. 

Fruen. 

Hvorfor fortæller du mig egentlig alt dette 
i Aften? 

Herren. 

Du har selv opfordret mig til at tale med 
dig, og jeg vil ogsaa gærne faa dig til at tale. 
Du synes mig særdeles urolig i den sidste 
Tid. Er du det ikke? 

Fruen. 

Jeg er jo ikke færdig med Livet. Snarere 
lige begyndt at leve. Jeg er saa rastløs i den 
sidste Tid, jeg trænger til at ruske i alt det 
Stille, som begraver mig levende. Du kan ikke 
forstaa det; det er undertiden ligesom jeg 
vilde hæve mig fra mit eget Legeme — nej 
det er galt — men løfte mig bort fra Gulvet, 
fra Stuen, slynge mig af Sted — jeg ved ikke 
hvorhen ! 

Herren. 

Jeg forstaar nok. Saadan føler vi Mænd 
tidligt i Ungdommen. Men naar vi falder paa 
den Art Flyvegriller, .saa kommer Eksamenen 
eller Kontoret, griber os i Nakken og dukker 
os ganske artigt ned i Jorden. Naar vi bag 
efter kommer op, ser vi temmelig lerede og 
melerede ud. 

Fruen. 

Aa, jeg udtrykker mig vist daarligt. Men 
det er som om var der langt borte en Klokke, 
der ringede ganske svagt og kaldte ganske 
sagte — og jeg vil just nu, jeg trænger til, 
at den skal lyde fuldt og stærkt. 

Herren 

med et halvt Smil. 

Jeg har nok følt det ringe for mine Øren, 
men det var næppe samme Klokke. 

Fruen. 

Livet er dog græsselig ensformigt. Hver 
Dag klæde sig paa, spise, gaa i Selskab, spa- 
sere paa disse rædsomme Gader, møde disse 
ækle Mennesker, tvinges ud i det halve Liv, 
som de alle vil udgive for et helt! Aa, jeg kan 
ikke mer. I Begyndelsen da jeg blev gift, 
syntes jeg alting laa til Rette for mig. Der 
stod alle Steder en Dør aaben for mig, som 
jeg smuttede igennem, og der var overalt en 
Krog, hvor jeg kunde sidde lunt og godt og 
nyde min egen Morskab. Teater, Concerter, 
Baller — altsammen var ekspres tilberedt og 
rettet an for mig. 

Men nu, nej nu er det ganske anderledes. 

Herren. 
Skønt det er ganske det samme. 

Fruen. 

Min Plads er der ikke mer. Jeg gaar 
ganske spøgelseagtig hen og sætter mig; det 
vilde ikke undre mig, om en af de levende 
drev mig bort igen. Hvad vedgaar det egent- 
lig alt mig? Jeg har jo ingen Interesse for 
det. Der er slet ingenting, der fordrer min 
Nærværelse. Hvad har jeg som Dame at 
skaffe med alt, hvad der virkelig strømmer 
igennem Livet? 

Herren. 

Du keder dig. 

Fruen. 

Det kan du ogsaa sige. Og hvad skal 
jeg vel faa Tiden til at gaa med? København 
er saadan en død By. Her er intet at ad- 
sprede sig med. 

Herren. 
Teatret? 

Fruen. 

Jeg kan ikke mer holde det ud; altid at 
se de samme Skuespillere, saa selvtilfredse og 
overvigtige som om de var Verdens Centrum. 
Og saa ligner de alt andet, men slet ikke 
Mennesker. Alle Damernes smaa Grimacer 
kan jeg udenad — jeg er saa led ved at være 
Publikum for alt det Skaberi. 

Herren. 

Du er umulig. — Og Musik? 

Fruen. 

Aa ja, du! Det er ganske morsomt, 
skønt synge kan der rigtig nok ingen af dem. 
Og véd du, hvad jeg ikke kan udholde: den 
én Gang for alle regulerte Fornøjelse. At se 
de samme Menneskers samme Begejstring paa 
det samme Sted ved den samme Musik for 
den samme Mand, naar han anfører det samme 
Orkester, som giver ham den samme Tush i 
samme Maaned hvert Aar. Aa, hvor det irri- 
terer mig, naar han nikker til de samme San- 
gere. Jeg bliver saa flov ved at skulle høre 
sammen med alt det Snobberi. 

Herren. 

Ja, Byen er jo snobbet. Jeg er ogsaa 
helst inden fire Vægge. 

Fruen. 

Det følger ind med. Jeg er vant til 
Luksus, og jeg kan vist daarlig leve andet 
Liv — 

Herren. 

Behøves heller ikke, med mindre det 
skulde blive rent galt med Russerne. 

Fruen. 

Men jeg synes, at Malerierne paa Væggen 
og Flyglet og de Atlaskes Stole alt bringer 
den samme kvalme Luft af Snobberi ind med 
sig. Her. hjemme lever alle Mennesker for 
andres Skyld, alle er Etatsraad og Ridder og 
rige og Kunstelskere — altsammen for de 
andres Skyld. 

Herren. 

Jeg er da ikke Etatsraad. 

Fruen, 

Jamen, du bliver det. Du kan umulig 
undgaa det. Det er grueligt. 

Herren. 
Vi ser jo ens paa dette, ved du. 

Fruen. 

Ja Gud, du har saamænd selv lært mig 
det altsammen. Jeg gentager blot. 

Herren. 

Men jeg trækker paa Skuldrene af det, 
lever mit eget Liv for mig selv, ser Snobberne 
spasere, pynte sig, spise, danse for hin- 
anden — hvad de vil. Jeg trykker deres Haand 
og siger: velbekomme og god Fornøjelse! 

Fruen. 

Jamen du trykker deres Haand — og det 
holder jeg ikke af at se paa. I alt det Pjal- 
teri trænger man til noget — noget — 

Herren. 
Hidsende ? 

Fruen. 

Noget Helt (Pavs«). Noget, der paa én Gang 
er Glemsel og Liv. Der dør store Stykker i 
mig hver Dag, hvor god du end er imod mig. 

Herren. 
Det er slemt, vi ingen Børn har. 

Fruen. 

Aa ja, det er det vist — skønt Gud véd! 
Det maa dog være underligt at have nogle 
smaa Væsener om sig, knyttede saa nær til 
En, som ikke forstaar et Gran af, hvad man 
tænker. Kærlighed til Børn er dog saa dy- 
risk — eller jeg véd ikke, hvad jeg skal kalde 
det — saadan legemlig. 

Pavse. 

Herren. 
Du er forelsket. 



Maaske. 



I hvad? 



Fruen 

sagte. 

Herren, 

Fruen. 

Jeg trænger til at give mig hen til noget, 
da det gamle ikke fylder mit Liv. Det tager 
efter mig, stærkere og stærkere. Jeg kan ikke 
staa imod længer, og jeg forstaar næppe, hvad 
galt der er deri. 

Vær ikke vred, fordi jeg taler saaledes. 
Det gør mig saa ondt, jeg maa bedrøve dig. 
Maaske gaar det over. Jeg er desuden fejg, 
som vi alle er. Til sidst vil jeg naturligvis 
intet — Helt. 

Herren. 

Ja du, jeg frygter næsten mer det halve, 
der dølges. 

Fruen. 

Hvorfor spørger du mig? Naar man ikke 
taler om Spøgelser, bliver man ikke bange for 
dem. Hvorfor lader du mig tænke paa dette? 
Det er ikke klogt. 

Herren 

sørgmodig. 

Jeg stiller Diagnosen. 

Fruen. 
Kan du kurere Sygdommen? 

Herren. 

Min kære, det vil Tiden vise. Jeg har 
kun ét Middel at foreslaa, som jeg meget vil 
bede dig følge. 

Fruen. 
Jeg vil rette mig efter alt, hvad du ønsker. 

Herren. 

Du kan begribe, jeg længe har set dette, 
mærket, hvordan det kom, og været forpint 
over, hvor fortabt og aandsfraværende du blev. 
I Selskab var du adspredt, alene med mig gik 
du rastløs omkring eller sank død hen. Du 
véd, jeg holder af dig. Jeg er din gode Ven. 
Du vil nok tro, at jeg har været meget be- 
kymret over dette. 

Fruen 

sagte. 

Jeg kan jo ikke derfor. 

Herren. 

Nej. Men ser du, saa almindelig, som din 
Stemning fremstilledes af dig for lidt siden, er 
den dog næppe. Og det — Enkelte volder mig 

3 

Uro. En, som vi ikke behøver at nævne^ 
spiller større Rolle i dine Tanker end min 
Lykke taaler. 

Fruen 

skjuler sit Ansigt i Hænderne. 

Sig intet derom — det er saa fortvivlende. 

Herren. 

Holder du lidt af mig endnu, saa følg 
mit Raad. Du maa rive dig løs, du maa 
tvinge dig ud af disse Stemninger. Du véd 
godt, det er Hasard, om der skulde komme 
Lykke ud af det Nye. Det begynder i hvert 
Fald med Ulykke — baade for dig og for 
mig. Du maa rejse. (Med et hawt smii.) Det er en 
Badekur, som Lægen foreskriver efter stillet 
Diagnose. 

Fruen. 

Rejse! Tror du, det hjælper? 

Herren. 

Véd det ikke. Jeg maa prøve det Middel^ 
et gammelt probat Husraad. Der gives i alt 
Fald intet andet. Hvis jeg kæmper mod en 
bestemt fremmed Indflydelse, maa jeg unddrage 
dig denne. 

Fruen. 
Kan du rejse for din Forretnings Skyld? 

Herren. 

Aa jo, du. Selv om jeg mistede et Aars 
Indtægt, selv om jeg satte min halve Formue 
til, var dette dog mindre end hvad jeg taber 
ved at blive. 

Fruen. 

Tilgiv mig! 

Herren. 

Jeg beder dig: sig ikke det. Jeg er ble- 
ven for gammel til at dømme, og jeg har al- 
drig havt Anlæg til Moralist. Hvad jeg i 
dette Øjeblik halvvejs fordrer af dig, maatte 
helst dit Hjærte give mig nogen Ret til. 

Fruen 

i det hun rækker ham Haanden. 

Jeg er saa ulykkelig derover. 

Herren. 

Lad det være godt nul Altsaa i Morgen 
Aften rejser vi. 

3* 

Fruen. 
Allerede imorgen! 

Herren. 
Des hurtigere naar vi Maalet. 

Fruen. 
Og hvor skal vi hen.^ 

Herren. 

Det lader vi Tilfældet om. Vi rejser til 
vi er ganske trætte, saa hviler vi ud og saa- 
ledes fremdeles. 

Fruen. 
Og hvornaar kommer vi hjem? 

Herren. 

Naar du har lært, at der hører megen 
Resignation til at leve og mest til at leve 
sammen. 

Fruen. 
Blot det læres udenlands. 

Herren. 

Vi faar se. Ellers — hvad der skal ske, 
maa ske. Nu, god Nat! 

Fruen. 
Vil du ikke ogsaa til Ro? 

Herren. 

Straks. Jeg vil blot læse min Avis til 
Ende. 

Fruen gaar ud af Stuen, Herren læner sig tilbage i Tanker. 



GREV JOHAN. 



PERSONERNE: 



Enkegrevinden til Højby. 

Grev Johan, hendes Søn. 

Hofjægermesteren, hans Onkel. 

Hofjægermesterinden. 

Pastoren. 

Pastorinden. 

Erik Husmand. 

Per Eriksen, hans Søn, Student. 

Zerline, Kammerpige hos Grevinden. 

Handlingen foregaar i Parken ved Højby. En skygge- 
fuld Plads med bekvemme Bænke. Til venstre et lille 
Havehus. Slottet ses i Baggrunden. 



FØRSTE SCENE. 

Z erline kommer hurtigt, fulgt af Per Eriksen. 

Zerline. 

De maa virkelig lade mig gaa. Jeg for- 
staar ikke, hvad De vil mig. 

Per 

højtidelig, med Dialekt. 

Jeg beder Dem blot om at høre mig nogle 
Øjeblikke. 

Zerline. 
Men jeg har intet at tale med Dem om. 

Per. 
Jeg har saa meget at sige Dem. 

Zerline. 
Tænk, om nogen saa' os! 

Per. 

Herregud, hvad var der saa frygteligt deri? 
Men her kommer ingen. Der drikkes endnu 
Kaffe paa Terrassen. 

Zerline. 

Herskabet plejer altid at spasere hernede 
efter Diner'en. 

Per. 
Jeg beder Dem: kun fem Minutter. 

Zerline. 

Saa skynd Dem da lidt, Hr. Student! 
Hvad vil De mig saa? 

Per. 

Det er ikke saa nemt at tale for mig, 
naar De ser saa fornem ud. Men jeg kan 
ikke rejse herfra uden at have aabnet mit 
Hjærte for Dem. 

Zerline. 
Skal De rejse? 

Per. 
Ja, til København. 

Zerline. 
Aa, hvem der skulde der ind! 

Per. 

Jeg glæder mig ikke dertil. Jeg elsker 
Landets stille Fred.' Jeg véd, hvor glædeløst 
et Liv, der venter mig. Men allerværst vil 
det blive for mig, at jeg bestandig vil længes 
efter Dem. 

Zerline. 

Aah! Der skal vi høre! 

Per. 

Ja efter Dem, fordi af alle Mennesker 
i Verden er De den, jeg har mest kær. 
Ingen er saa smuk, ingen saa god og ren som 
De — 

Zerline. 

De maa virkelig ikke sige saadant noget 
til mig — 

Per. 
Og hvorfor dog ikke, naar jeg elsker Dem.?* 

Zerline. 

De glemmer, hvem jeg er. Jeg er' kun 
et Tyende. 

Per 

bitter. 

Og hvad er da jeg? jeg skylder jo Her- 
skadens Godhed alt. Spiser jeg ikke Naadsens- 
brød her paa Gaarden? Fordømt den Dag, 
da Grevinden fandt, at jeg havde et opvakt 
Ansigt og huldsalig tog sig af mig! Hun satte 
mig i Skole og lod mig bagefter læse sammen 
med den unge Herre — jeg har ikke haft en 
glad Time siden da — bestandig Arbejde, 
Ydmygelser, Taknemmelighed, Fornedrelse ! 
Hver ny Ting, jeg lærte, viste mig, hvor 
usselt mit Liv var. De kan tro mig, Hus- 
mandens Søn har ikke haft det godt hos de 
fornemme. 

Zerline. 

Jeg synes, Herskabet er saa naadigt og 
venligt mod alle her. 

Per. 

Synes Dé! Ja maaske imod Dem. Hvem 
kunde være andet end venlig imod Dem! 
Naar De gaar omkring her, hænger alles Øjne 
beundrende ved Dem. Og jeg — jeg har 
drømt om Dem, Dag og Nat, i Skolen, ved 
Studeringerne — 

Zerline. 

Der kommer vist nogen! 

Per. 

Blot to Ord! Jeg tør ikke bede Dem om 
noget Løfte nu; men jeg vil blot sige Dem: 
jeg rejser til København for at arbejde med 
det Maal, at vinde Dem. Jeg vil komme til- 
bage, og jeg haaber da at være Dem værdig. 
Gid De vilde vente paa mig, gid De vilde 
huske, at der gives et Menneske, for hvem 
De er alt det bedste og skønneste paa Jorden 
og som henter al Fortrøstning fra den Lykke 
at have mødt Dem — 

Han vil gribe hendes Haand. 

Zerline. 
De maa ikke røre ved mig. 

Per. 

De har Ret, jeg skal det ikke! Jeg elsker 
Dem, men jeg véd, hvad jeg skylder Dem 
og mig selv. Kun et venligt Ord: giv mig 
det med — 

Zerline. 

» 

Tys I Der er Grevinden og Pastoren. 

Per 

uvillig. 

Hvad gør saa det! 

Zerline. 
Vist saa! Gaa Deres Vej, jeg beder Dem! 

Per. 

Ja, naar De beder mig, skal jeg vige for 
Herskabet. 

Han gaar ud. 

ANDEN SCENE. 

Zerline. Enke grevinden kommer støttende sig til 
Præstens Arm. En Tjener bærer Puder og Sjaler. Tje- 
neren bliver i Baggrunden. Senere Per og Erik 

Husmand. 

Grevinden. 

Hvad var det! Gik der ikke en Person 
hastigt bort? 

Pastoren. 

Jo, Deres Naade, tager jeg ikke fejl, var 
det Eriksen, Studenten! 

Grevinden. 

Hum ! (Hun sætter sig paa en Bænk, Zerline ordner Puderne 

omkring hende). Var det den lille Eriksen, som 
snakkede her, da jeg kom? 

Zerline. 
Ja, Deres Naade. 

Grevinden. 

Jeg holder ikke af, at Tyendet spaserer 
her i Forhaven, véd du nok. 

Zerline. 

Det var Hr. Eriksen, der kom hen til mig 
<^g g2Lv sig til at tale med mig, og jeg sagde 
ogsaa til ham, at Grevinden ikke holdt af — 

Grevinden. 

Saa ! Det maa ikke ske oftere. Du kan 
gaa. (Zerline gaar ud.) Tag Plads, Pastor ! 

Pastoren. 

Tak, Deres Naade! 

Grevinden. 
• Et dejligt Vejr! 

Pastoren. 
Ja, Deres Naade. 

Grevinden. 
Lidt køligt. 

Pastoren. 

Ja, det er lidt køligt nu ved Solnedgang. 

Grevinden. 

Min Søn rejser i Morgen til København. 
Jeg finder, at det er bedst, han straks tager 
fat paa Studeringerne. 

Pastoren. 

Upaatvivleligt. Hvad tænker den unge 
Greve at studere? 

Grevinden. 

Statsvidenskab. 

Pastoren. 

Naturligvis. Det eneste rette Studium for 
-en Mand i hans Stilling, af hvem Staten kan 
vente saa meget. 

Grevinden. 

Den salig Greve havde ikke studeret. 

Pastoren. 

Det var ikke Brug den Gang. 

Grevinden. 

Det er naturligvis heller ikke nødven- 
digt nu. 

4 

Pastoren. 

Paa ingen Maade. (Liiie Pavse) Skal Eriksen 
følge med den unge Herre til Hovedstaden? 

Grevinden. 

Maaske. Han er jo ret flittig — hans 
comportement tiltaler mig dog ikke. Nogen 
savoir vivre har han ikke. Naa, hvor skulde 
han have faaet den fra med den Ekstraktion! 

Pastoren. 

I den Henseende vil den unge Greve være 
ham et Forbillede. 

Grevinden. 

Naturligvis. Men Johan skal ikke have 
daarlige Manerer for Øje. Og nu denne Sam- 
tale jeg observerede her med den lille Zerline 
— sig mig, havde det ikke ligesom Karakter 
af et rendez-vous? 

Pastoren. 

Det saa' ud, som Eriksen talte med stor 
Varme, men Zerline var ikke nær saa ivrig. 

Grevinden. 

Hum, det bliver dog bedst, man kateki- 
serer lille Eriksen en Smule. Aa, vil De bede 

Tjeneren hente ham! (Pastoren siger Besked til Tjeneren, 

der fjerner sig.) Jeg stoler saa paa, at De tager 
ham grundigt i Skole. 

Pastoren. 

Jeg, Deres Naadel 

Grevinden. 

Naturligvis. Hvem er Stedets Sjælesørger ! 
Hvem vogter over god Orden og Disciplin 
heri Ja, jeg naturligvis først og fremmest, 
men dernæst De. Altsaa tag ham for Dem 
— jeg skal understøtte Dem. Jeg vil i det 
Hele vide, hvad han mener og tænker, inden 
jeg lader ham følges til Byen med min Søn. 

Naa, der er han. (Per kommer fuIgt af Tjeneren.) Kom 

her hen, lille Eriksen! 

Per 

koldt. 

Deres Naade vil tale med mig. 

4* 



52 GREV JOHAN. 



Grevinden. 

Pastoren har nogle Spørgsmaal at rette 
til dig. 

Per. 

Til mig! 

Pastoren. 

Ja, min unge Ven, De staar nu i Begreb 
med at forlade dette Hus — dette Herresæde, 
hvor De har nydt saadanne Velgerninger, som 
aldrig kan gaa af Minde. Men jeg har ogsaa 
en inderlig Forvisning om, at Taknemmelig- 
heden ikke vil dø i Dem. Da jeg forberedte 
Dem til Konfirmation, fandt jeg hos min unge 
Ven den rette Ydmyghed. Jeg haaber, at De 
har bevaret den i de siden da forløbne Aar. 
Og, naar De gaar med Herren, vil De gaa 
rettelig, hvor hen saa Livet fører Dem. Mit 
første Spørgsmaal til Dem, skal da være dette: 
gaar De nu som før med Herren.? 

Grevinden. 

Meget godt, meget net, gode Pastor ! Naa 
hvad svarer han saa dertil, lille Eriksen? 

Per. 

Jeg véd ikke, om jeg har forstaaet Pa- 
storen rigtigt. Jeg har læst meget siden min 
Konfirmation, mange videnskabelige Værker, 
der fremstiller Tingene som de virkelig er, og 
jeg har derfor ikke mere min Barnetro saa- 
ledes som tidligere. 

Pastoren. 

Ikke Deres Barnetro, ulyksalige Menneske, 
da har De tabt den bedste Hjælp her i Ver- 
den — med den bliver Livet solbeskinnet selv 
i svareste Nød, uden den vandres der i Mørke 
selv i jordisk Glans. 

Grevinden. 

Ja, gode Pastor, lad os ikke komme fra 
Sagen. Samvittigheden er det vigtigste — og 
saa at man intet Anstød giver. Læse i Hjær- 
terne kan man ikke — skal man ikke. Vi 
leder vor Samvittighed selv — vi er ikke 
Katoliker, men intet Anstød! Jeg vil sige 
ham det, lille Eriksen, at han kan have sine 
Skrupler, men han maa beholde dem for sig 
selv; fra Højby skal der ikke komme Folk, 

der sætter sig op imod Kongen eller fører 
daarlig Tale. 

Per. 

Men, Deres Naade, Sandheden fremfor 
alt — fuld Sandhed i Livet. Og hvad jeg 
altsaa føler som sandt, det bør jeg vel ud- 
tale, enten det behager de mægtige eller ikke, 
Hr. Pastor! 

Grevinden. 

Jeg agter ikke at disputere med ham. 
Han har hverken Aand eller Tournure til at 
disputere. Men jeg vil lade ham vide, at 
hans Opførsel i høj Grad mishager mig, naar 
han holder rendez-vous'er her i Haven med 
min Kammerjomfru. 

Per. 
Det var intet Stævnemøde, Deres Naade. 

Grevinden. 

Fordi min lille Zerline er en anstændig 
Pige. men hvad hans Hensigter angaar — 

Per. 

Saa var de redelige, Deres Naade: jeg 
vilde være lykkelig, om jeg en Gang kunde 
hjemføre Zerline som min Hustru. 

Grevinden. 

Hum, Hustru! Han kunde maaske en 
Gang gøre et bedre Parti, naar han er bleven 
Præst, men det glæder mig forsaavidt — 

Per. 
Jeg vil ikke være Præst. 

Grevinden. 

Jeg synes, han afbryder mig. Gaa nu, 
lille Eriksen, og lad mig se, han opfører sig 
ordentligt. 

Per vil tale, finder ikke Ord og gaar ud. I det samme kommer 
Erik Husmand ind og taler med Tjeneren. 

Pastoren. 

Han har ikke sin Barnetro mere, han vil 
ikke være Præst, hvad skal man tro, hvad skal 
man' tænke 1 

Grevinden. 

Han er dum. (Til Tjeneren, der nærmer sig.) Hvad 

er der? 

Tjeneren. 

Det er Erik Husmand, der beder Deres 
Naade, om han maatte tale med Deres Naade. 

Grevinden. 

Han kan komme! 

Pastoren. 

Eriksens Fader — et mærkeligt Træf. 

Grevinden. 

Han er klogere end sin Søn. (Tir Erik Hus- 
mand, der nærmer sig med mange Skrabud og Buk.) Hvad vil 

han? 

Erik Husmand. 

Hendes Naade Grevinden maa undskylde 
den store Frihed, jeg tager mig, men jeg 
vilde da saa gærne takke det høje Herskab 
for den store Ædelvillighed og Generøsitet,, 
som hendes Naade har udvist mod min Søn — 



i 
^ 

Grevinden. 

Ja, lad det nu være godt, Erik Husmand I 
Jeg haaber, at hans Søn vil skønne paa min 
Godhed. 

Erik Husmand. 

Det er da'tte muligt, han ikke skulde det. 
En fattig Husmandssøn, der har læst sig til 
Student og som endog har faaet sat sammen 
med den naadige Greve. 

Grevinden. 

Hans Søn bør beflitte sig paa et honnet 
og skikkeligt Levned, at jeg ikke skal for- 
tryde, hvad jeg har gjort for ham. 

Erik Husmand. 

Det vil han, det vil han, Deres Naade^ 
derom er jeg da saa overbevist som om 
Evangeliet. 

Pastoren. 

Naanaa, min gode Ven, man kan aldrig 
være saa vis paa menneskelige Ting som paa 
de hellige Sandheder, der altid lyser for os. 
Jeg har kendt Erik Husmand som en from og 

rettænkende Mand alle mine Dage; nu gælder 
det at passe, at hans Søn ikke heller skejer 
ud fra den rette Vej. 

Erik Husmand. 

Det vilde være den dybeste Bedrøvelse 
for mig, om min Søn ikke havde den Tro, 
som Pastoren har prædiket her for os i al 
min Tid. 

Grevinden. 
Ja, er der ellers noget som han vil? 

Erik Husmand. 

Ja, jeg vilde da først takke saa mang- 
foldigst det høje Herskab for den store Naade 
mod min Per, og saa havde jeg jo rigtignok 
en lille Bøn til Hendes Naade, om jeg turde 
fremkomme med den i dette belejlige Øjeblik. 

Grevinden. 



Sig han frem 1 



Erik Husmand. 

Mangfoldigst Tak! Ja se, saa maa jeg 
da først sige, at jeg tænker paa at gifte mig. 

Grevinden. 
Vil han gifte sig — i hans Alder? 

Erik Husmand. 

Jeg er da ikke saa meget gammel, Deres 
Naade, kun toogtresindstyve Aar, og rask er 
jeg da og rørig trods nogen Ungbisse. 

Grevinden. 
Og hvem vil han gifte sig med? 

Erik Husmand. 

Med Jens Hansens Birthe, Deres Naade, 
ja saamaend ja. 

Pastoren. 

Jens Hansens Birthe — det er jo en 
ganske ung Pige. 

Erik Husmand. 

Ja, det er hun da og Faderen har da 
ogsaa lidt tilbedste — men det kan jo ikke 
dølges, at hun er kommen for Skade, og hun 
jo derfor helst snart maatte træde for Alteret. 

De siger jo, at det var ved det Julegilde, som 
Herskabet gav paa Højbygaard — 

Pastoren 

forlegen, skottende til Grevinden. 

Ikke saa vidtløftig, min gode Ven I 

Erik Husmand. 

Vidtløftig — jeg! Næ, det ^r jeg saa- 
mænd ikke. 

Men altsaa til Herskabets Gilde kom Birthe 
for Skade, og nu vil Jens Hansen da give mig 
hende, hvis jeg kunde faa Gaard i Fæste. 

Grevinden. 
Han faa Fæste! 

Erik Husmand 

rolig. 

Ja, der er nu den lille Sydringgaard, som 
just er bleven ledig. 

Grevinden 

Den skal Hans Kristiansen have. 

Erik Husmand 

yderst stilfærdig. 

Den vil jeg meget bede Hendes Naade, 
om hun vil betænke mig med. Saa gifter jeg 



GREV JOHAN. 6 1 



Birthe og skal sørge for den lille Junker — 
eller Frøken, hvad det nu med Guds Hjælp 
kan blive — paa det allersombedste. 

Pastoren 

urolig. 

Deres Naade! Erik Husmand er en sær- 
deles kristelig og skikkelig Mand — 

Grevinden. 
Jeg skal tænke derover. Han kan gaa. 

Erik Husmand. 

Jeg siger mangfoldigst Tak og endnu en 
Gang Tak for Herskabets Miskundhed mod 
min Søn. 

Han gaar, man ser ham i Baggrunden først tale nogle Ord med 

Tjeneren. 

Grevinden. 
Det bliver køligt. 

Pastoren. 

Solen er gaaet ned. 

Grevinden. 

De smukke Dage er forbi. Det bliver 
nu hurtig mørkt. 

Pastoren. 

Den, der har saa meget at varetage som 
Deres Naade, maa virke tidligt og silde. 

Grevinden. 

Jeg fryser. Jeg vil gaa op. 

Pastoren. 
Tillader De! 

Han byder hende Armen. De gaar, og Tjeneren efter. 



TREDJE SCENE. 

Grev Johan og Zerline kommer fråden modsatte Side. 

Grev Johan. 

Kom blot! Mama gaar der henne med 
Præsten. Fortæl nu ordentlig, min Tøs! 

Zerline. 

Der er saamænd ikke mer at fortælle. 
Han ved Gud friede til mig, han var saa for- 
legen og flov og talte om, at han ikke var 
mig værdig. 

Grev Johan. 

Det er han saamænd heller ikke. Kan 
saadan en Bondeknold forstaa sig paa din søde 
Skønhed! Jeg elsker dig, min lille Zerline! 

Zerline. 

Og nu rejser De fra mig til København. 
Skal jeg saa slet ikke se Dem? 

Grev Johan. 

Vist saa, du skal komme ind til mig snart. 
Tror du, jeg vil undvære dig? 

Han omfavner og kysser hende. 

Zerline. 

Tag Dem i Agt, naadige Herre, tænk om 
nogen saa osl 

Grev Johan. 

Elsker du mig ikke? 

Zerline. 

Det véd De nok, jeg gør — det véd De 
altfor godt. 



64 GREV JOHAN. 

Grev Johan. 
Hvad er du da bange for? 

Zerline. 

For Grevinden. Hun eller nogen anden 
af Selskabet kan komme. Aa, hvor Hofjæger- 
mesterinden betragtede Dem ved Bordet. 

Grev Johan. 
Hvor vil du hen ! Min Tante ! 

Zerline. 
Og Præstens Kone paa den anden Side. 

Grev Johan. 

Jeg tror du vil: saa stille og bleg som 
hun er, altid med nedslagne Øjne. 

Zerline. 

Javist ; hun gaar højhalset i Middagsselskab 
af bare Dyd, men Klæderne sidder saa stramt 
paa hende som om hun ingenting havde paa. 
Saa foretrækker jeg Hofjægermesterinden, 
skønt saa nedringet — 

Grev Johan. 
Som jeg gærne vilde se dig, min Skat. 

Han kysser hende. 

Zerline. 
De maa ikke! Alle Mennesker kan se os. 

Grev Johan. 
Saa kom herind med mig i Havehuset! 

Zerline. 
Jeg tør ikke. 

Grev Johan. 

Vist saa, kom kun! Du er sød, jeg el- 
sker dig. 

Zerline. 



Elsker De mig virkelig? 

Grev Johan. 
Dig alene. 



Han fører hende ind i Havehuset. 



5 

FJERDE SCENE. 

Per og Erik Husmand kommer fra den modsatte Side. 

Per. 
Hvad var det! Min Gud, hvad var det! 

Erik Husmand. 

Det var nok den unge Greve og den smaa 
Kammertøs, der havde Ærind sammen. Hvor- 
for laver du saadant et bedrøveligt Ansigt for 
den Sags Skyld? Han render jo efter hvert 
Skørt, den Æventyrer. 

Per. 

Zerline ogsaa! Forført, forført! Aa, gid 
jeg kunde knuse den hele Øglerede! 

Erik Husmand. 

Er du gal. Dreng, hvad Fanden spjætter 
du efter? Forført siger du. Ja, den er let at 
lokke, som — 

Per. 
Ti! Zerline er en anstændig Pige. 

Erik Husmand. 

Dem er der s'gu ellers spjælsomt med i 
disse Tider. Hør nu, lille Per, jeg véd da 
endelig nok, at du har gaaet og kissemisset 
for den samme Tøs — (Per vU afbryde.) — Jov, jeg 
véd. Han, Niels, Lakejen, fortalte mig, at 
Grevinden havde antruffet dig her nede i 
Haven. Du skulde ellers genere dig lidt og 
ikke jage paa den naadige Herres Revir, og 
for Resten skal du føre et honnet og anstæn- 
digt Levned, for ellers slaar Herskabet Haan- 
den af dig. 

Per. 
Lad dem saa det! 

Erik Husmand. 

Plager Satan dig! Og for en Tøs' Skyld. 
Her er da ellers Piger nok her omkring, 
hvissomtid da ellers — 

Per. 
Lad mig være fri! 

Erik Husmand. 

Ja, jeg opfordrer dig ikke til noget ukriste- 
ligt. Men jeg vil blot lade dig vide, at af 
mig kan du ingen Hjælp vente. 

5* 

Per. 
Det har jeg ikke heller tænkt. 

Erik Husmand. 
Selv naar jeg kommer i min nye Stilling. 

Per. 
Din nye Stilling, hvad er det for én? 

Erik Husmand. 

Jeg vil forandre mig. Det er ikke godt 
for Mennesket at være alene. Jeg tænker at 
ægte Jens Hansens Birthe, saa snart Høsten 
er inde, og jeg har faaet Fæstet paa Sydring- 
gaard — som er udmærket Jord og i den bedste 
Bestand, for det maa man lade Hans Petersen, 
som han kunde — 

Per. 

Sydringgaard I Og Birthe, Jens Hansens 
Birthe, den kønne høje Pige, som Grev Johan 
dansede med ved Julegildet? 

Erik Husmand. 
Justement. 

Per. 

Jeg mødte hende for et Par Dage siden: 
hun saa' daarlig ud, gik tungt som om — 

Erik Husmand. 

Ak ja ja ja — saa er Verdens Gangl 
Der staar i Skriften: Dømmer ikke! 

Per. 
Og hvem har gjort hende ulykkelig? 

Erik Husmand. 
Han er nok højt paa Straa, den ugudelige. 

Per. 

Umuligt! Nej det vil du ikke. Far, det 
er altfor forfærdeligt — 

Erik Husmand. 

Skrig ikke opl Jeg spørger ikke dig. Du 
siger selv, at Birthe er ulykkelig. Lærer ikke 
Religionen os, at vi skal trøste de ulykkelige 
og hjælpe de faldne? Jeg er enig med Jens 
Hansen, blot jeg faar min Fæstegaard — og 
den faar jeg nok. 



7 o GREV JOHAN. 



Per 

ler. 

Altsaa Birthe min Stedmoder 1 Hejsa, 
det gaar lystigt! 

Erik Husmand. 

Tys, der har vi den naadige Greve! Nu 
gaar jeg. 

Han gaar ud under store Skrabud for Grev Johan. 



FEMTE SCENE. 

Per. Grev Johan kommer fra Havehuset. 

Grev Johan. 
Staar du her saa alene, Per! 

Per. 
Jeg var sammen med min Fader! 

Grev Johan. 
Ja, jeg saa den fromme Gamle f jaerne sig. 

Per 
Han fortalte mig, at han skal giftes. 

7' 




Grev Johan. 






Det var 


da Pokker til giftesyg 
Per. 


Slægt, I 


er I 


Med Birthe. 








Grev Johan. 






Birthe? 


Per. 







Birthe, Jens Hansens kønne Birthe — ken- 
der De hende ikke, Grev Johan? 

Grev Johan. 
Jeg kender de fleste Folk her paa Godset. 

Per. 
Og vel især de kønne Bønderpiger. 

Grev Johan. 

Hør, lille Per, bland dig aldrig i, hvad 
der ikke vedkommer dig. Og skab dig ikke 
gal! Mama har tænkt paa at lade dig stu- 
dere inde i København, men hvis du ærgrer 
hende med dine Formeninger om stort og 
smaat — 

Per. 

Ja tak, jeg vil hjælpe mig selv og ønsker 
ikke længer at være — skal vi sige det rent 
ud: Prygledreng. 

Grev Johan. 

Du er Pokkers utaknemmelig, Per! Be- 
tænk dig nu vel: husk, du er fattig — 

Per. 

Jeg skal nok passe mine egne Sager,. 
Grev Johan. 

Grev Johan. 

Kæphøj, Per — det er forkert. Aa, men 
det er sandt, du er forelsket — efter hvad 
Mama fortæller. Nu slaa dig tilfreds 1 Stræb 
flittigt, og maaske kommer den Dag, hvor 
den smukke Zerline — 

Per 

pegende paa Havehuset. 

Er hun endnu derinde, eller er hun gaaet 
ud ad den anden Side? 

Grev Johan 

vred. 

Nu bliver jeg snart ked af dig, Perl Naa, 
Herregud — Kærlighed er stærk. Gaa derhen 
i Lunden, der træffer du hende maaske endnu. 

Per. 

Ja, jeg vil gaa. Grev Johan, men vi 
tales ved! 

Grev Johan. 

Gaa nu blot, for der kommer en Dame, 
som jeg vil tale med. 

Per gaar ud. 



SJETTE SCENE. 

Grev Johan. Pastorinden. 

Grev Johan. 
Frue, endelig finder jeg Dem! 

Pastorinden. 
Har De søgt mig.^ 

Grev Johan. 

Jeg har slet ikke set Dem siden Middag 
og bestandig længtes efter Dem. 

Pastorinden. 

Hofjægermesterinden opholdt mig ved sin 
verdslige Tale. Hun tænker kun paa For- 
nøjelser, Pynt, Baller, Selskaber! Vogt Dem 
for den Art Kvinder, kære Grev Johan! 

De sætter sig paa Bænken. 

Grev Johan. 

Hofjægermesterinden har altid været saa 
venlig imod mig. 

Pastorinden. 

Ja, jeg vil tro det. Des værre, hun er 
et letsindigt Menneske. Men De — synes De 
om hende, tiltaler hun Deres unge, endnu 
uberørte Sind? 

Grev Johan 

lader naiv. 

Jeg forstaar Dem ikke, kære Frue! Jeg 
kan godt lide hende — hun er jo ogsaa min 
Tante — men jeg kan ikke tale med hende 

saadan som med Dem. Hvert Ord, De siger, 
gør mig godt, synes jeg, bringer mit Hjærte 
til at skælve og drager mine Tanker hen til 
alt det smukkeste og bedste her i Livet. 

Pastorinden. 

I Deres rene unge Sjæl finder De disse 
Følelser, og til den vilde jeg gærne tale. Jeg 
er usigelig glad over, at De sætter Pris paa 
vore gode Samtaler, kære Johan — eller Grev 
Johan skulde jeg sige. 

Grev Johan. 

Jeg beder Dem indstændigt kalde mig 
ved mit Fornavn og ikke bruge den stive 
Titel. Naar De siger Johan, er det som De 
var min Søster, en dyrebar, elsket Søster! 

Han tager hendes Haand. 

Pastorinden. 

Jeg vilde gærne være Deres Søster, min 
kære Johan! 

Grev Johan. 

Sig det endnu en Gang, kæreste Fru 
Pastorinde ! 

Pastorinden. 

Men De maa da heller ikke tale saadan 
til Deres Søster. De maa kalde mig Louise, 
kære Johan! 

Grev Johan. 

Maa }egl Søde, søde Louise, har De 
mig lidt kær? 

Han lægger sin Arm om hendes Liv. 

Pastorinden. 

Jeg holder saa usigelig meget af Dem. 
Blot jeg kunde være noget for Dem! Nu De 
rejser til København — blot jeg kunde følge 
med Dem, værne om Dem — 

Grev Johan. 

Ja, gid De kunde følge med! Men De 
maa snart besøge mig? 

Pastorinden. 

Saa snart jeg blot kan! Der gives saa 
mange Farer derinde; De kender dem 
ikke — men Hofjægermesterinden, hun er en 
saadan Fare. 

Grev Johan. 
Er hun I Hvor kan jeg raade mig selv! 

(Han rykker hende nærmere.) Blot Du altid Var hoS 

mig — aa, vær ikke vred jeg sagde du — 
(smilende) til min Søster. 

Pastorinden. 
Jeg er ikke vred. 

Grev Johan. 
Vilde De da ikke sige du til mig? 

. Pastorinden. 

Det gaar vist ikke an — hvad vilde Folk 
tænke — 

Grev Johan. 

Men naar ingen hørte det — naar vi var 
alene? 

Pastorinden 

grublende. 

Vi vilde kunde komme hinanden nærmere 
maaske, De kunde have fuld Fortrolighed til 
mig, kæreste Johan! 

Grev Johan. 

Elskede Louise! Jeg vilde betro Dem alt. 

Pastorinden. 
Dig alt: skal — du sige. 

Grev Johan. 

Hvor god du er! (Han kysser hende.) Min 

elskede Søster! 

Pastorinden. 

Min elskede Broder for Gud! 

Hun kysser ham inderligt. 

Grev Johan. 
Du er som en Himlens Engel. 

Pastorinden. 

Det maa du ikke sige, Johan, jeg er kun 
et skrøbeligt Menneske. 

Grev Johan. 

Renere (kysser), ædlere (kysser), helligere (kysser) 
end alle andre Kvinder — og saa dejlig! 

Pastorinden. 
Holder du saa meget af din Søster? 

Grev Johan. 

Jeg elsker dig. 

Hun hviler i hans Arm. 

Pastorinden. 

Du bryder dig ikke om Hofjægermester- 
inden — svar mig, Johan! 

Grev Johan. 
Hun er saa venlig imod mig. 

Pastorinden. 

Hvordan mener du.^ 

Grev Johan. 

Aa, hun kæler for mig og leger med mig 
og klapper og kysser mig saa tit jeg vil — 

Pastorinden. 

Du skal ikke kysse hende, Johan! 

Grev Johan. 

Ikke — men hvorfor ikke? 

Pastorinden. 

For min Skyld! Jeg vil det ikke; det 
kan skade dig. 

Grev Johan. 

Ja, naar du ikke vil — men Mama er saa 
stiv, og ingen er ellers venlig imod mig. 

Pastorinden. 

Jtg vil være det, søde, søde Johan I 

Hun kysser ham iDderligt. 

Grev Johan. 

Vil du da kysse mig og kæle for mig, 
saa tit jeg vil? 

Pastorinden. 

Ja, ja — men der kommer nogen, det er 
din Onkel og Tante. 

Grev Johan. 

Kom, lad os gaa ind i Pavillonen her! 

Han fører hende derhen. 

Pastorinden 

i Døren. 

Hvor mørkt her er! 

«• 
Grev Johan. 

Er du banger Kom ganske nær til mig! 

Han lukker Døren. 



SYVENDE SCENE. 

Hofjægermesteren og Hofjægermesterinden. 

Hofjægermesteren. 

Ja men, kære Amalia, jeg begriber sande- 
lig ikke, hvorfor du saa pludselig har faaet 
den Idé med at tage ind til Byen — Vejret 
er jo smukt. Sommeren langt fra til Ende, 
hvorfor skal vi afkorte vort Ophold paa 
Landet — 

6 

Hofjægermesterinden. 

Vi! Vi skal ingenting, kære Ven, jeg- 
tager til Byen. 

Hofjægermesteren. 

Alene! Alene i København! 

Hofjægermesterinden 

ler. 

Du smigrer mig. Vel er jeg ung, meget 
yngre end du — jo min stakkels Ven, det er 
jeg, men dog (leende) kan jeg nok tage alene 
til Byen. Imellem os sagt — jeg vil betra 
dig noget — 

Hofjægermesteren 

nysgerrig. 

Hvad er det, hvad er det? 

Hofjægermesterinden. 

Jeg er enogtredive Aar — men ikke mine 
Ord igen. 

Hun ler. 



GREV JOHAN. 83 



Hofjægermesteren. 

Aa, Amalia, hvad vil det sige? Vi plejer 
jo aldrig at tage til Byen før November — 

Hofjægermesterinden . 

Vi! Igen det Ord: vi gives ikke. Jeg 
vil gøre, hvad jeg vil, forstaar du ! 

Hofjægermesteren. 

Ja, udmærket — ja, det vil sige nej : jeg 
ser endnu ikke Grunden, hvorfor — 

Hofjægermesterinden. 

Aa, Mand, Mand — du er uskønsom! 
Du véd ikke alt, hvad din Kone gør for dig, 
du skønner ikke paa hende — 

Hofjægermesteren 

rørt. 

Amalia, det maa du ikke sige — jeg tror, 
jeg paaskønner dig efter Ævne — du staar 
jo saa langt over mig. 

Hofjægermesterinden. 

Kys min Haand! 

6* 

Hofjægermesteren. 

Tusind Tak! 

Hofjægermesterinden . 

Og saa forstaa da! Nu begynder Jagterne. 

Hofjægermesteren. 
Ja netop, kære Amalia — 

Hofjægermesterinden. 

Ikke afbryde — hvis vi skal være gode 
Venner, Hector! 

Hofjægermesteren. 

Tilgiv mig, min Engel! 

Hofjægermesterinden. 
Altsaa nu begynder Jagterne — (Hun ser 

strængt paa ham; han gør Tegn, at han er stum.) Og da faar 

vi Besøg, mange Gæster, store Selskaber, 
maaske Baller — naa begynder du at forstaa — 

Hofjægermesteren 

pludselig. 

Aa jeg forstaar — ja, du er en Engel, 

du vil skaane mig for disse pinlige Øjeblikke, 
hvor jeg maa mindes, at du er ung — hvad 
jeg derimod ikke i samme Grad kan siges at 
være, skøndt Hjærtet er ungt, Amalia! — du 
husker i Fjor — den unge Svensker — nu 
erindrer jeg ikke Navnet. 

Hofjægermesterinden. 

Jeg erindrer kun at du bar dig utilgiveligt 
— taktløst og dumt. 



ad — 

Jeg gjorde ham en Undskyldning — jeg 
husker ikke Navnet, men jeg indsaa min Uret. 
Og har du ikke straffet mig, Amalia! Siden 
dengang — har jeg ikke været banlyst fra — 

HOFJÆGERMESTERINDEN. 

Paaskøn nu, at jeg vil opholde mig nogle 
Maaneder i Byen. 

HOFJÆGERMESTEREN. 

Hvordan skal jeg takke dig — maaske 
en lille Gave — 

Hofjægermesterinden . 

Vi vil tænke derover. (Hun s« Grev Johan komme 

fra Pavillonen.) Men gaa nu, du maa ikke savnes 
hos Grevinden saa længe. 

Hofjægermesteren. 

Du har Ret som altid. 

Han kysser hendes Haand og gaar. 



OTTENDE SCENE. 

Hofjægermesterinden. Grev Johan. Det bliver 

mørkt i denne Scene. 

Grev Johan. 
Er det dig, søde Tante .^ 

Hofjægermesterinden. 

Ja, hvor har du været henne den hele 
Aften.? 

Grev Johan. 

Jeg har spaseret med Per Eriksen i 
Parken. Kom og sæt dig lidt her ! 

De sætter sig paa Bænken. 

Hofjægermesterinden. 

Er det virkeligt sandt? Jeg havde dig 
ellers svært mistænkt. 

Grev Johan. 

For hvad? 

HOFJÆGERMESTERIN DEN. 

For at gøre Kur til den fromme og dyd- 
sirede Præstemadam. 

Grev Johan. 

Hvor kan du dog falde paa sligt? Jeg 
kunde da lige saa gærne gøre Kur til Ma- 
donna selv. 

Hofjægermesterinden. 

Ja véd du hvad: de, der lader mest 
snærpede — naa, man skal ikke lære Barnet 
den Art Ting. 

Hun ler. 

Grev Johan. 
Er jeg et Barn, søde Tante I 

Han kysser hende. 

Hofjægermesterinden 

ømt. 

Min kære, smukke Dreng ! Jeg har rigtigt 
tænkt paa dig i Dag — nu du skal rejse til 
København. Du er jo en letsindig Fyr^ 
Johan — 

Grev Johan. 

Aa, Tante, det er bare, fordi jeg ikke 
altid er sammen med én, der holder af mig 
og som jeg kan tale med om alting — som 
med dig. 

Hofjægermesterinden. 

Holder du rigtigt meget af mig? 

Grev Johan. 

Jeg elsker dig. Tante 1 

Hofjægermesterinden. 

Hør, Johan, hvad vilde du sige, om jeg 
rejste med dig til København? 

Grev Johan 

glemmende sig. 

Du ogsaa! 

Hofjægermesterinden 

hurtigt. 

Hvad skal det sige? 

Grev Johan. 

Jeg mener: du med, jeg og du — det 
vilde være utroligt godt, hvis du ikke vilde 
være altfor stræng imod mig. 

Hofjægermesterinden. 

Aa din slemme Dreng — jeg er vist 
ikke saa stræng som jeg skulde — men jeg 
skal nok passe paa dig og forhindre dig i at 
kaste dig bort — 

Grev Johan. 

Saa maa du altid være sammen med mig. 
Men Onkel! 

Hofjægermesterinden. 

Han — tager ikke med, han gaar paa 
Jagt imens. 

Grev Johan. 
Og stanger Hjortene. 

Hofjægermesterinden. 

Johan, Johan, skam dig! (Hun icr.) Og i 
Morgen Aften rejser jeg ind med dig til 
København. — Hvor skal du bo? 

Grev Johan. 
Paa Hotel, tænker jeg, foreløbig! 

Hofjægermesterinden . 

Hvis du er meget artig, kan du maaske 
bo nogle Dage hos mig, indtil du faar set dig 
om efter Lejlighed. 

Grev Johan. 
Søde Tante! 

Hofjægermesterinden. 

Men hvad er det! Hvad betyder alt 
det Lys ! 

Man ser Illumination i Parken. 

Grev Johan 

rejsende sig. 

Hvad er dog det! (Raaber ud). Hejda der! 

Hvem har givet Ordre til at hænge de 
Lamper op? 

Stemme 

udefra. 

Hofjægermesteren, naadige Herre! 

Hofjægermesterinden. 

Min Mand! Og se der: der kommer et 

helt Tog med Fakler. Kom hurtigt, Johan, 

lad dem ikke finde os her: vi slutter os til 
Toget. 

De gaar hurtigt ud. 



NIENDE SCENE. 

Grevinden, Hofjægermesteren, Hofjægerme- 
sterinden, Pastoren og Pastorinden, Grev 
Johan, flere Gæster, Zerline og Piger kommer ind, led- 
sagede af Lakajer med Fakler. 



Grevinden. 

Nu, min kære Broder, nu har vi fulgt dig 
troligt. Og det er jo nydeligt arrangeret, 
skønt Aftenen decideret er lidt kølig. Nu 
beder jeg om Opløsningen paa Gaaden. 

Hofjægermesteren. 

Øjeblikkeligt. Men først et Glas Cham- 
pagne, som jeg har tilladt mig at rekvirere! 

Der bydes Champagne om af Zerline og Pigerne. 

Grevinden. 

Meget godt, skønt lidt sent paa Aftenen. 
Nu altsaa, hvad betyder dette Arrangement? 

Hofjægermesteren 

rømmer sig. 

Mine Damer og Herrer, maa jeg bede 
Dem om et Øjebliks Opmærksomhed for en 
glædelig Begivenhed, som er vederfaredes mig 
og ved mig vor kære unge Ven, der ved sin 
Faders altfor tidlige Død blev Herre over 
dette skønne Gods og Slægtens Overhoved, 
hvem vi skylder Venskab, ja Kærlighed. 

Grev Johan 

sagte til Hofjægermesterinden. 

Hører du, Tante .^^ 

Hofjægermesterinden. 

Hys! (Halvhøjt) Men hvad er det for en 
glædelig Begivenhed? 

Hofjægermesteren . 

Jeg beder dig, Amalia, afbryd mig ikke! 
I Anledning af hans Rejse til København, 
hvor vor kære unge Ven vil hellige sig 
Studierne — 

Grev Johan 

hvem Zerline skænker for, sagte. 

Din Skaal, min Skat! 

Hofjægermesteren. 

Og ihukommende hans salig Faders loyale 
Sindelag og den Bevaagenhed, hvormed vor 
naadige Konge beærede ham indtil hans Død 
(rettende sig) sin Død — nej hans — 



Pastoren 

soufflerende. 



Hans Død. 



Hofjægermesteren. 

Tak! — indtil hans Død — altsaa — 
hum — nu forvirres jeg lidt — ja, altsaa, jeg 
skrev til min gamle Ven Overhofmarskalken 
og paa hans Indstilling (rørt) har det behaget 

Hans Majestæt vor naadige Konge (ban trækker et 
Brev frem) at udnævne vor kære unge Ven til 
sin — til hans — til sin — 

Pastoren 

soufflerende. 

Hans. 

Hofjægermesteren. 

Hans Kammerjunker! 

Glad Overraskelse. 

Grevinden. 

Min kære Dreng! Det glæder mig virke- 
lig* og det vilde glædet din salig Fader, der 
ogsaa tjente vor Konge i mange Aar. Hans 
Majestæt satte megen Pris paa din Fader. 

Hofjægermesteren. 

Min gamle Ven omtaler i sit Brev, at 
Hans Majestæt har mindedes vor kære salig 
Greve og netop derfor gærne attacherede vor 
kære unge Ven til sin Person. Til Lykke, 
Johan ! 

Han omfavner ham. 

Grev Johan. 
Tak, Onkel! 

Hofjægermesterinden. 

Gratulerer, min lille Kammerjunker, (tu 
Hofjægermesteren.) Du har virkcHg havt en god 
Idé der. 

Hofjægermesteren 

fornøjet. 

Har jeg baaret mig snildt ad, hvad! 
Pastorinden 

til Grev Johan. 

Til Lykke, nu skal De altsaa være Gæst 
ved Hoffet. 

Sukker. 

Grev Johan 

sagte, trykkende hendes Haand. 

Men min gode Engel vil ikke derfor for- 
lade mig. 

Hofjægermesteren 

raaber pludseligt. 

Længe leve Hans Majestæts Kammer- 
junker, Grev Johan til Højby! Hurrah! 

Alle istemmer Raabet. Klinken og Jubel. 

PERSONERNE 



Greven, 41 Aar. 
Chevalieren, 21 Aar. 
Baronen, 31 Aar. 
Bankieren, 51 Aar. 
Abbeden. 
Beatrice, 19 Aar. 
Arabella, 2% Aar. 
SouRiETTE, 23 Aar. 
Corinna, 22 Aar. 
Ung Pige (i Pagedragt). 



øen Cythere. En underskøn Park med høje, løvrige 
Træer, duftende Blomster, springende Kilder. Statuer 
mellem Træerne. I Baggrunden øjnes et Slot. Til højre 
(for Tilskueren) fører en Allé ned mod Søen. Til venstre 
en Marmorpavillon med en lille Søjlegang. Fremme foran 
den et Bord med Stole omkring. Til højre en bred og 
pragtfuld Bænk. Det er Sommereftermiddag. Blidt Sol- 
skin, klar Himmel, lun Luft. Uden fra høres af og til 
Musik, Sang, Latter og glade Kaab. 



FØRSTE SCENE. 

Greven. Straks efter Pagen, Derpaa Baronen og 

Bankieren. 

Greven kommer ind fra venstre og gaar hen imod Bordet foran 
Pavillonen. Pagen kommer ind fra Søjlegangen. 

Pagen. 
Ønsker Hr. Greven noget? 

Greven 

ser paa hende. 

Nej! — dog jo, bring mig noget Vin I 

Pagen. 
Straks. 

Hun gaar ind og kommer ud med Vin; hun skænker. 

Greven. 
Du kender mig? 

Pagen. 
Ja, Hr. Greve. 

Greven. 

Jeg har dog ikke set dit Ansigt før. — 
Du er ny her paa Stedet? 

Pagen. 
Jeg kom idag. 

Greven. 
Og kender mig allerede? 

Pagen. 

Aa, jeg har set Hr. Greven tidligere, 
hvor Greven ikke saa' mig. 



DAARERNES FORMYNDER. lOI 

Greven. 
Hum, hum! — Du skal opvarte her? 

Pagen. 

Ja. — Tror Greven ikke, jeg kan? 

Greven 

smilende. 

Jovist, paa Gæster bliver her ingen Mangel. 

Baronen og: Bankieren kommer hastigt ind fra venstre. Pagen 
trækker sig tilbage til Søjlegangen. 

Baronen. 
Ah, der sidder han jo! 

Bankieren. 
Ja, der har vi ham endelig. 

Greven. 

Søger De mig, mine Herrer, jeg har dog 
sandelig ikke skjult mig. 

Bankieren. 
De forsvandt efter Middagen. 

Baronen. 

De deltog ikke i Selskabets Munterhed 
ude paa Terassen. 

Greven. 

Ikke af Melankoli, heller ikke af Særhed 
gik jeg herhen. Jeg venter nogen. 

Baronen. 
Ah, en Dame! 

Bankieren. 
Vi trækker os diskret tilbage. 

Greven. 

Behøves ikke! Overflødig Diskretion! 
Jeg venter desværre ingen Dame, kun en 
ung Ven. 

Bankieren. 
En ny Gæst altsaa.^ 

Baronen 

misfornøiet. 

Et fremmed Element i vor lille Kres. 

Greven 

smilende. 

Jalousi, mine Herrer! Chevalieren, hvis 
Fader Hertugen var min bedste Ven i Ung- 
dommens lystige Dage — 

Bankieren. 
— som ikke er til Ende for Dem. 

Baronen. 
Vi kender Deres falske Alderdomsmaske. 

Greven. 

De smigrer mig, mine Herrer, De vil 
bruge mig til noget — altsaa Chevalieren er 
lige tyve Aar — 

Baronen. 
Altsaa ufarlig I 

Greven. 

Tror De? Man er saa tilbøjelig til at 
glemme Vaarens Magt, naar Høsten er inde. 

Bankieren. 
Vi faar aldrig Chevalieren beskrevet. 

Greven. 

Han er en Drømmer, der sysler med 
moralske Tvivl og metafysiske Spørgsmaal, 
medens han føler Lede og Foragt overfor den 
usle Verden, i hvilken vi lever. Særlig Kvinden 
ser han ned paa som paa et lavere Væsen, 
og han gaar stolt forbi Døgnets Glæder. 

Baronen. 

Et Hængehoved altsaa! Kvinder skal 
brutaliseres. 

Greven. 
Jeg forlader mig paa Deres Erfaring. 

Bankieren 

betænkelig. 

Alligevel — hvis Chevalieren er ganske 
uprøvet, vil denne Jomfruelighed nok friste — 

Greven. 

Uprøvet! — Jeg skulde tro, at hans Moders 
Kammerjomfruer allerede gav ham som Dreng 

den første Indvielse, men samtidigt vakte hans 
Afsky, som senere Erfaringer styrkede. Nu, 
tænker jeg, kan han kun elske den Unærmelige. 

Baronen. 
Og hende skal De skaffe ham? 

Greven 

koldt. 

Baron, De udtrykker Dem uheldigt. 
Landlig Ubehjælpsomhed vil jeg formode. 

» 

Baronen 

hastig. 

Jeg beder Dem undskylde! 

Greven 

fortsættende. 

Man beder mig undertiden om Raad, og 
hvis jeg føler Sympati for nogen, hjælper 
jeg dem. 

Baronen. 

Jeg véd det. Jeg trænger selv saa meget 
til Deres Raad og Hjælp. 

Bankieren. 



Ikke misforstaa, kære Greve! Altsaa, 



Deres unge Ven? 



Greven. 



Hans Fader ønskede at skaffe ham en 
fornøden Adspredelse og har bedt mig tage 
mig lidt af den unge Mand, der melankoliserer 
og ikke finder hverken Dag eller Vej for sin 
skønne Ungdom. Jeg skrev da og indbød 
ham herhid. laften kommer han. Jeg venter 
ham med en af de første Baade. 

Bankieren. 
Er han smuk ? 

Greven. 

Det er flere Aar siden, jeg saa' ham. 
Han var kun et Barn. Dengang var han fin 
og indtagende med lange Øjenhaar og pige- 
agtig. Rødmen. Nu faar vi se. (Han rejser sig.) 
Jeg vil gaa ned til Søen og modtage ham. 

Bankieren. 
Et Ord forinden, kære Greve! 

Baronen. 
Et Par Minutter blot! 

Greven. 
De vil tale med mig? 

Bankieren. 
Vi er to Klienter, der søger Raad. 

Baronen. 
To Skriftebørn, der søger Forstaaelse. 

Bankieren. 
Alvorlige Sager. 

Baronen. 
Meget alvorlige. 

Greven. 

Det er en anden Ting. Jeg er ganske til 
Deres Tjeneste og har udmærket Tid. (Han 

raaber ind mod Pavillonen.) Halloh ! Bring mere Vin Og 

Glas! — Tag Plads, mine Herrer! 

Pagen kommer ind med Vin og Glas og skænker. 

Baronen 

betragter hende. 

Død og Plage! 

Greven 

smilende. 

De skulde hellere sige: Liv og Lyst! 

Bankieren. 
Ja, i Sandhed, det maa jeg sige — 

Greven. 
Tak, min smukke Page, og se her! 

Han rækker hende en Haandfuld Guldstykker. 

Pagen. 
Saameget, Hr. Greve ! 

Baronen. 

Greven har Ret : saa indbydende en Mund- 
skænk bør belønnes. 

Greven. 

venlig. 

Jeg har et sikkert Indtryk af, at min lille 
Veninde er ligesaa klog som hun er smuk. 

Pagen. 
Tak, Hr. Greve, og Deres Tjenerinde! 

Hun gaar ind. 

Bankieren. 
Hun var skam smukl 

Baronen. 
De kender hende, Greve? 

Greven. 

Nej. Men det var vel ikke hende, vi 
skulde tale om. Det var de alvorlige Sager, 
der optog Dem, mine Herrer 1 Altsaa — 

Bankieren. 
Ja, det er ikke let. 

Baronen. 
Aa, det vil sige — det er — De forstaar — 

Greven. 
Altsaa, vi skal tale om Damerne. 

Baronen. 
Om vore Damer, 

Bankieren 

med et Suk. 

— som ikke er vore; 

Baronen. 

— men som vi ønsker skal blive det. 

Greven. 
Hvormange ønsker De? 

Bankieren. 
Aa, kun én hver. 

Greven. 

Det er endda beskedent. 

Baronen. 
Der er ogsaa kun fire til Deling. 

Greven. 

Altsaa, de Herrers Ønsker falder indenfof 
vor lille Kres. Den muntre Souriette, den 

sværmeriske Corinna, den stolte Arabella og 
den alvorlige Beatrice, disse fire skønne Damer, 
De Hr. Finansmand, De Baron, Abbeden og 
jeg, vi otte har allerede i otte Dage dannet 
og danset den sirligste Menuet, hvor Damerne 
gik fra Haand til Haand, og ingen fæstede 
sig ved nogen, skønt der altid blev Par ved 
Par. Nu iaften ankommer den niende, som 
jeg lader glide ind imellem Eder. Pas nu paa: 
én maa skydes ud! 

Bankieren. 

Just derfor maa vi have en Afgørelse 
forinden. 

Baronen. 
Og dertil maa De hjælpe os. 

Greven. 

Jeg! Ja gærne, hvis jeg kan. Men 
hvordan ? 

Bankieren. 

Ved at skaffe os Vished. 

Baronen. 

Ved at tvinge de Skønne til at bekende 
Farve. 

Greven. 

Og det er mig, af hvem De forlanger 
dette! Er jeg da ikke Part i Sagen? 

Bankieren. 
Aldeles ikke. 

Baronen. 

Vi aner, hvorhen Deres Veje gaar, og 
holder os ærbødigt langt derfra. 

Greven. 

Særdeles artigt. Altsaa, jeg skal spørge 
<ie smukke Damer — 

Bankieren 

— udforske — 

Baronen 

— udfritte — 

Greven 

— om der er Haab for to sukkende 
Kavalerer. Men — hvem skal jeg spørge? 

Baronen. 
Det véd De godt. 

Greven. 

Maaske. Men jeg forlanger ligefrem 
Besked. 

Baronen. 

Velan, jeg begynder. Jeg er en og 

tredive Aar gammel, og jeg vil nyde Livet 

paa det prægtige Gods, jeg nu har arvet. 

Jeg vil ikke sukke og sværme, ikke klimpre 

paa en Mandolin eller komponere Sonetter, 

men jeg vil ride og jage, slaas og drikke, 

holde Døren aaben for Alverdens lystigste 

Svende. Og naar Aftenen kommer, efter en 

rask Jagt og et herligt Maaltid, da vil jeg 

sætte mig ved det grønne Bord og tabe eller 

vinde de blanke Guldstykker, hvis Raslen 

klinger skønnere end Mandolinens Strænge. 

8 

Greven. 
Og hvor er Damens Plads i dette? 

Baronen. 

Til dette glade Liv ønsker jeg en Led- 
sagerske i Skov og Mark, paa Jagt og til 
Fest, til Marked og Drikkelag. Hvad Under 
da, at jeg har kastet mine Øjne paa den 
skønne Amazone Corinna! 

Greven 

med halvt Udraab. 

Corinna ! 

Baronen. 
Ja, hvem ellers? Forundrer mit Valg Dem? 

Greven. 

Hvor kan De tro! Men — rider Corinna? 

Baronen. 

Sikkert. Og hun maa tage sig fortræffeligt 
ud til Hest. Jeg er fuldt overtydet om, at 
hun og jeg tilsammen vil kunne nyde alle de 
skønne Ting, som de gode Guder skænkede 
glade Mennesker. 

Greven. 

Upaatvivleligt ! Og hvem, undtagen en 
gammel Fyr som jeg, drikker sin Vin alene 
med Fornøjelse! 

Baronen. 

Nej, sammen med en smuk Kvinde smager 
alting bedst. Og derfor vil jeg, at Corinna 
skal blive min. Men — jeg er mere vant til 
at spore min Hest og tumle mine Hunde, 
der aldrig nægter at lystre, end til at forstaa 
en Dames halve Svar og hele Fortielser. Og 
jeg vil intet Afslag udsætte mig for. Saa 
hellere intet vide og endnu nyde nogle gode 
Dage. Men De, kloge Mand, De kan paa 
nogle Minuter skaffe mig Vished. 

Greven. 

Og De finder saaledes, at Corinna ganske 
passer til hvad De ønsker.^ 

Baronen. 

Vil hun blot, saa skal Festen straks 

begynde. 

8* 

Greven. 
Vel. Og nu De, Hr. Bankier! 

Bankieren. 
Jeg er ni og fyrretyve Aar — 

Baronen 

— én og halvtres. 

Greven. 

Ingen pedantiske Afbrydelser! 

Bankieren 

— altsaa ni og fyrre, men en fornuftigt 
tilbragt Ungdom skænker mig nu et udmærket 
Helbred. Jeg mærker ikke Alderens Tryk og 
tror mig ikke latterlig, naar jeg bejler til en 
Dames Yndest. 

Greven. 
Bevares ! De er sikkert istand til at behage. 

Baronen. 
Desuden, naar man er indfattet i Guld! 

Bankieren. 

Nej, Baron, jeg vil elskes for min egen 
Skyld. Og skønt jeg som sagt ikke føler 
mig gammel, trænger jeg dog til en vis Ro. 
Festerne tiltrækker ikke mig saaledes som 
Baronen: Jagten — jeg har en Smule Gigt 
i højre Arm; Dansen — lidt stiv i Knæerne; 
Maaltidets Glæder — jeg er Gourmand som 
en anden, men hvem vil risikere Sygdom for 
en Mundsmags Skyld? Jeg ser mit Ideal i 
en rolig Tilværelse, i et inderligt Samliv, lidt 
borgerligt om De vil, men fuldt af hyggelige 
Glæder, af stille Dage og blide Aftener. 
Hvorfor gaa, løbe, ride, jage efter Lykken! 
Hvis man blot søger til Huse, sidder man 
snart i selve Lykken som i en magelig Læne- 
stol, og ved Ens Side staar en ung Kvinde, 
der lægger Puden lidt tilrette under Ens Hoved, 
stryger Ens Kind og saa sætter sig til sit 
Klavecin og spiller de gode gamle Melodier — 

Baronen 

— medens man stille og lykkelig falder i 
Søvn med Nathuen ned over Ørene. 

Bankieren. 

Nej — medens man veltilpas i en him- 
melsk Fred nipper til en let og fyrig Vin. 
Dog hun — den Skønne, maa være der for 
at kredense Bægeret. 

Greven. 

Og til denne hende har De udset? 

Bankieren. 

Den elskværdige Souriette. 

Greven 

med halvt Udraab. 

Souriette I 

Bankieren. 
Forundrer mit Valg Dem? 

Greven. 

Ingenlunde. Men sig mig: Souriette, 
ynder hun denne idylliske Ro, som De ud- 
maler? 

Bankieren. 

Upaatviveligt. Blot man iagttager den 
ubrydelige Harmoni, der følger hendes mindste 
Bevægelser, forstaar man, hvilken livsalig Fred 
man kunde nyde i Samliv med hende. 

Greven. 

Vel, vel! — Og nu, da jeg er inde i Situa- 
tionen, hvad forlanger de Herrer af mig? 

Baronen. 

De forstaar det godt. Spørge Damerne 
lidt ud, prøve om der lyser noget Haab for 
os. Jeg er frygtsom overfor Corinna. 

Bankieren. 
Jeg skælvende overfor Souriette. 

Baronen. 
De vil være rolig. 

Bankieren. 

— kold, 

Baronen. 

— klog. 

Bankieren. 
— overlegen. 

Greven. 

Altfor artigt, altfor artigt. Naa, jeg skal 
gøre mit bedste. Men da bør De gaa nu, for 
derhenne ser jeg begge Damerne komme. 

Baronen. 
Saa løber vi. 

Greven. 

Gaa ned til Broen og pas paa for mig, 
om der ankommer en ung Mand, høj, slank, 
bleg, melankolsk. 

Bankieren. 

Vær rolig! Vi skal finde ham og bringe 
ham til Dem. (Wet han gaar.) Vor Lykke er nu 
i Deres Hænder! 

Baronen. 
Ja, husk det! 

Greven. 

Jeg skal huske det. (De gaar ud til højre; idet han 

ser efter dem.) Taabcr ! I skal faa den Lykke, I 
forlanger. 



ANDEN SCENE. 

Greven. Sour lette og Corinna kommer ind fra 
højre. Siden Pagen og Beatrice. 

SOURIETTE. 

Var det os, der jog de to Herrer paa Flugt ? 

Greven. 

Hvor kan De tro! Nej, de forlanger nok 
ikke bedre end Damernes Selskab. 

Corinna. 
Og dog gik de. 

Greven. 

For at vise mig en Tjeneste: passe paa 
en ung Mands Ankomst for mig. 

SOURIETTE. 

En elskværdig ung Mand? 

Greven. 

Det tror jeg sikkert. (Han vinker ad Pagen.) Vil 

Damerne ikke gøre mig Selskab I En kølende 
Drik? 

Pagen bringer Glas og gaar. 

SOURIETTE. 

Sesé, et nyt Ansigt? 

Greven. 
Fandt Damerne hende smuk? 

Corinna. 

Aldeles ikke. Et ubetydeligt, simpelt 
Ansigt. 

SOURIETTE. 

Og en slet Figur. Men maaske er hun 
indtagende for Mandfolk? 

Greven. 
Aa, hun ser ikke ilde ud og kunde nok 



DAARERNES FORMYNDER. I 23 

være istand til at sætte et ubefæstet Hjærte i 
Brand. 

SOURIETTE. 

Men De er befæstet. 

Greven. 

Jeg er for Øjeblikket tiltrukket af en pas- 
siv Rolle — jeg tændes ikke. Jeg har flere 
Tanker end Ønsker. 

Corinna. 

Aa, det forstaar jeg: De sværmer, De 
grubler, De filosoferer — det er langt snarere 
selve Kærligheden, som tiltrækker Dem, end 
en enkelt Genstand. 

Greven. 

Selv om jeg følte saaledes, vilde jeg ikke 
formaaet at udtrykke det saa smukt. Men — 

SOURIETTE. 

De mener, at De ingen Lidenskab føler, 
men nøjes med den flygtige Stemning. Det 
forstaar jeg saa godt. Hvorfor de store Følel- 

ser, de voldsomme Lidenskaber, der binder og 
baster — nej være let til Sinds, le og danse, 
nippe Honning baade hist og her — 

Greven. 

— det sømmer sig for en Sommerfugl som 
Dem, ikke for en Tungtbevæbnet som mig. 

SOURIETTE. 

Tungtbevæbnet! — De har da altsaa ikke 
nedlagt Vaabnene? 

Greven. 

Mine Vaaben er Forskerens: Sonde og 
Séglas. Jeg er for Tiden Iagttager. Jeg stu- 
derer andre for derved at forstaa mig selv 
bedre. 

Corinna. 

Og De gør Ret. De skønne Aanders 
Skrifter er lærerige for os : vi hæver os til en 
højere Verden, en Ideernes Sfære — 

Greven. 

Aknej, aknej — for ophøjet til mig. Nej, 
jeg bliver ved Jorden og fornøjer mig med at 

iagttage, hvorledes den mægtige Flamme luer 
i andre, nu da mit Hjærte næsten er udbrændt. 

SOURIETTE. 

Er det os Damer, som De iagttager? 

Greven. 

Nej, Studiet vilde blive alt for farligt for min 
Sjælefred. En Videnskabsmand maa gaa kold 
og rolig til Genstanden for sine Forskninger. 
Jeg studerer omhyggeligt mine Venner her. 
Baronen og Bankieren. 

SOURIETTE. 

Ikke Abbeden? 

Corinna. 

Abbeden er vistnok for opfyldt af sine 
humanitære og filantropiske Ideer til, at en for- 
fængelig Forelskelse skulde betage ham. 

SOURIETTE. 

Aa, jeg tror dog, at den hellige Mand er 
af Kød og Blod. 

Greven. 

Jeg ogsaa. Men han gaar stille af med 
sine Følelser. 

SOURIETTE. 

Og er dog let at gennemskue. 

Greven. 

Virkelig! Jeg ønskede egentlig nok at 
vide — 

SOURIETTE. 

Undskyld! Det var netop Abbeden, som 
vi ikke skulde tale om. 

Greven, 

De har Ret. — Altsaa — jeg vil betro 
Dem, hvad de to Herrer har betroet mig 
under Tavsheds Løfte som den dybeste Hemme- 
lighed : de ere begge forelskede. 

Corinna. 

Aa, de lykkelige, hvis deres Kærlighed 
er dyb. 



DAARERNES FORMYNDER. 12 

SOURIETTE 
leende. 

Og denne dybe Hemmelighed betror 
De os. 

Greven. 

Fordi De anede den, mine Damer, fordi 
de tvende Herrer netop dør af Elskov til Dem. 

Corinna, 
Til os! 

SOURIETTE. 

Elsker hver af dem os begge eller hvordan ? 

Greven. 

Hver har valgt sin. Men ingen af dem 
vover at tilstaa sin store Kærlighed af Frygt 
for et Afslag, der vil tvinge den Ulykkelige 
bort fra den Elskedes Nærhed. Har de to 
Herrer først faaet Vished om, at deres Haab 
er forgæves, vil de ikke til Sorgen føje den 
Fortvivlelse: daglig at skue den Skønhed, som 
aldrig skal blive deres. De vil rejse, har de 
sagt mig, hvis Damerne ikke bønhører dem. 

Corinna. 

Rejse bort! Aa jeg fatter det — og i 
det Fjærne drømme — . 

SOURIETTE. 

Rejse bort nu, netop som vi befinder os 
saa vel ? Hvilket smagløst Indfald ! Naa, Greve, 
hvem valgte saa hver af de Herrer? 

Greven. 

Hvem ! Jeg kunde aabenbare det — men, 
vil De vise mig en Tjeneste, mine Damer! 
Vil De sige mig, hvorledes vilde De indrette 
Deres Liv, om det ganske kunde blive efter 
Deres Behag? 

Corinna. 

Et underligt Forlangende! 

SOURIETTE. 

Vi er ikke forskellige fra andre Damer. 

Greven. 
Jeg beder Dem ! Betragt mig som en Ven 



DAARERNES FORMYNDER. I 29 

— eller hvis De ikke tror paa Venskabet — 
som en gammel Formynder, og fortæl mig, 
hvorledes den Mand, der gærne vilde tækkes 
Dem, skulde smykke Vejen for Deres Fod. 

SOURIETTE. 

Nu, velan ! Hvorfor ikke tilfredsstille Deres 
Nysgerrighed ! Jeg ønsker mig da det muntre- 
ste Liv midt i alle Hovedstadens Fornøjelser. 
jDagen tilbragt med Besøg, Køreture, Land- 
partier, enhver Adspredelse, som de bedste 
Hoveder kan udtænke; hver Aften Selskab, 
Teater, Musik, Dans, altid et Hof omkring 
mig, aldrig et Øjeblik alene. Den Mand, der 
elsker mig, maa være en Slave med en Her- 
skers Magt til at skabe evig Bevægelse, Lys, 
Pragt, Jubel, brusende Fester, et uforgængeligt 
Glædens Rige, hvori jeg vil leve som Kærlig- 
hedens Dronning. 

Greven. 

Og dertil er De skabt, charmante Souriette. 
Tør jeg^ hviske Dem et Ord i Øret? 

Souriette. 

Hviske ! Ah, det er den dybe Hemmelighed. 

9 

Greven. 
Netop 1 Tillader De> 

Corinna. 

Jeg skal lukke mine Øren. 

Greven 

fører Souriette over mod højre. 

Smukke Souriette! Bankieren elsker Dem 
og netop Deres Ønsker falder sammen med 
hans Forhaabninger: han vil være Deres Slave 
mellem hundred andre, den ydmyge Skaber 
af Deres store Fest. Tænk paa det, hvis De 
ikke vil, han skal rejse! 

Souriette 

leende. 

Den Hemmelighed kendte jeg. 

Greven. 

Jeg kan tænke det, naturligvis. Og nu, 
aandrige Corinna, vil De være lige saa elsk- 
værdig mod min Nyfigenhed som Souriette? 

Corinna. 

Jeg faar vel det. Saa hør da: ogsaa jeg 
tænker at leve i Hovedstaden, men for at nyde 
den Aandens Skønhed, som findes der. Jeg 
ønsker kun en Stue, men i den vil jeg samle 
¥ore Digtere, Filosofer, Skønaander, Kunstnere, 
og der vil jeg sammen med dem drøfte og 
bestemme alle Sindets og Sjælens Ytringer fra 
de sarteste til de stærkeste; der vil hver ny 
Bog, hvert nyt Værk, hver ny Tanke faa sin 
Indvielse, værdsættes og dømmes til Liv eller 
Død. Et Ideernes Tempel ønsker jeg mig, 
hvor jeg skal blive Præstinden. 

Greven. 

Og der vil aldrig findes en mere tilbedel- 
sesværdig Præstinde, naar det gælder at føre 
de Vantro til det hellige Sted. 

SOURIETTE 

leende. 

En herlig Tilværelse I Men undskyld, hvad 
Rolle skal den Udkaarne spille i Templet? 
Svinge Røgelsekarret? 

Greven. 

Ogsaa jeg vilde vove at spørge: hvilken 
Plads er tiltænkt ham. En Tempelvogters? 

SOURIETTE. 

Sørgelig Bestilling for en forelsket Mand. 

Corinna. 

Tal ikke saa grovt! Den, der elskede 
mig, maatte ikke begære mig med plump og 
materiel Forelskelse. Han maatte — nej, lad 

Digteren tale for mig. (Hun fremtager en mie, i hvidt FIøjI 

indbundet Bog.) Hør, hvorledes en ung Digter skil- 
drer sine Følelser: 

Hun læser : 

Fjærnt, o fjærnt paa taagehyllet Bjærgtop 

skimtes, anes Omrids af en Kvinde: 

ingen Kvinde, kun en Glans af Hvidhed, 

ingen Hvidhed, kun en Farveløshed, 

intet Omrids, kun et Skær af Form ! 

Borte Jordens lerettunge Legem, 

borte Solens lummerhede Attraal 

Kun en Aand i Taage 

mødes 

mødes med en Sjæl i Dis. 

— Er det ikke sublimt? 

SOURIETTE 

leende. 

Overmaade sublimt og bør foredrages med 
Musik af Sfærernes Harmoni. 

Greven. 

Jeg forstaar Deres Mening, Corinna, og 
tør jeg nu hviske Dem et Ord i Enrum 1 

SOURIETTE. 

Ej et Ord, kun Skyggen af en Tanke, 
ej en Tanke, kun en Hjærnesitring. 

Greven, 

der har ført Corinna over til højre. 

Sublime Corinna, Baronen elsker Dem og 
netop Deres Ønsker falder sammen med hans 
Forhaabninger : han vil være den Aand, der 
svæver Deres i Møde, han vil dyrke de samme 
Guddomme i det hellige Tempel som De. 
Tænk paa dét, hvis De ikke vil, han skal rejse I 

Corinna 

til Greven. 

Jeg kendte ikke Baronens Hemmelighed^ 
men maaske anede jeg den dunkelt- 

SOURIETTE. 

Og nu: er Hr. Hemmelighedskræmmeren 
færdig med sine Varer? 

Greven. 
Aldeles udsolgt. 

SOURIETTE. 

Og hvad vil den skønne Arabella sige til 
at — at De ingen Hemmelighed har til hende? 

Greven. 

Den skønne Arabella foragter Mændene 
i sin urørlige Kyskhed. 

SOURIETTE. 

Ja, det paastaar hun tidtnok. Og har hun 
altid været lige marmorkold? 

Greven. 
Hvad tror De? 

SOURIETTE. 

Tror intet. (Opremsende.) Sejstcu Aar gam- 

mel lod den koldsindige Arabella sig bortføre 
af sin Faders Rideknægt; tilbagehentet over- 
raskedes hun en Maaned senere sammen med 
sin Musiklærer; sat i Kloster blev hun snart 
efter grebet i Brevveksling med tre unge Kava- 
lerer — hvad Forholdet til hendes Skriftefader 
angaar, forbyder Agtelse for Religionen en 
udførlig Redegørelse ; udvist af Klosteret blev 
hun hurtigst muligt gift; to Maaneder efter 
antruffet sammen med sin Elsker; skilt fra sin 
Ægtefælle har hun kendt mange Mænd og 
ikke de fattigste, og i et Liv fuldt af Om- 
skiftelser — 

Greven. 

Milde Himmel, De taler jo som en Politi- 
rapport ! • 

Corinna. 
Og hvor var Sjælen i alle disse Kapricer? 

SOURIETTE. 

Lad mig blot tale ud: under alle disse Om- 
skiftelser forblev Arabella den samme marmor- 
kolde, kyske Diana. Komedien spilledes med 
Glans, thi Mandfolkene er dumme som Sta- 
tister. Ogsaa De, Greve! 

Greven. 
Takl Arabella er saare dejlig. 

Corinna. 
Det kan jeg ikke se. 

SOURIETTE. 

Jeg heller ikke. Hun har en falsk Hjørne- 
tand. 

Greven. 

Jeg har desværre aldrig mærket det. 

Corinna. 
Hendes Hænder er haarde. 

Greven 

Jeg har desværre aldrig trykket dem. 

SOURIETTE. 

Vil De irritere os, Greve ! 

' Greven. 

Hvor kan De tro ! Jeg er Deres ærbødigste 

Tjener, men jeg taler aldrig ondt om en 
Dame. 

Corinna. 

Det er smukt af Dem, at De er mild i 
Deres Dom. 

SOURIETTE. 

Naa, jeg tror nu heller ikke, at Arabella 
har bedaaret Dem — nej Deres Blik drages 
til en anden Side. 

Greven. 
Til alle Sider, hvor noget smukt er at se. 

SOURIETTE. 

Nej, se derhen — derhen, hvor den tanke- 
fulde, unge Dame kommer, derhen gaar med 
Rette Deres Blik. Hun er sød. 

Corinna. 
Et yndigt Barn. 

Greven. 
Netop et yndigt Barn, og derfor ser jeg 

paa hende med en Faders Øje — eller en 
Formynders Omsorg, om De vil. 

SOURIETTE. 

Man har læst Komedier om Formyndere, 
der følte lidet faderligt overfor deres Myndlinge. 

Corinna. 

Og den unge Slyngplante trænger til at 
støtte sig mod en kraftig Stamme. 

Greven. 

Men saa ungt et Sind, der aabner sig 
som en Blomst mod Solen, passer ikke til 
trætte og desillusionerede Tanker. < 

SOURIETTE. 

Hvem véd, om Trætheden ikke kunde 
svinde for Blomstens søde Duft I — I hvert 
Fald vil vi gaa. 

Greven. 

Hvis De vil gaa ned til Søen, vil De finde 
to længselsfulde Kavalerer. 

SOURIETTE. 

Og Deres unge Ven? 

Corinna. 
Ja, det er sandt, ham hørte vi intet om. 

Greven. 
Han er ung, fornem, smuk, klog, rig — 

SOURIETTE. 

En Fugl Føniks altsaa. 

Greven. 
Netop. 

Beatrice 

som er kommen under de sidste Repliker. 

En Fugl Føniks — den sjældne Fugl var 
værd at se. 

Corinna. 
Den lever kun hvert tusinde Aar. 

SOURIETTE. 

Men dens Fødselsdag falder netop iaar 
— efter hvad Greven siger. Farvel. 

Souriette og Corinna gaar hilsende ud til højre. 



TREDJE SCENE. 

Greven, Beatrice. Senere Arabella. 

Beatrice. 

Tror De, som er saa skeptisk, paa en 
eksisterende Fugl Føniks? 

Greven. 

Ja, mit kære Barn. Jeg véd, der kommer 
her til Øen en ung Mand, renere af Tanke- 
gang, paalideligere af Vandel end vi gamle, 
der omtumledes mellem mange Mennesker og 
Hændelser og som ikke tror paa nogetsom- 
helst, end ikke paa os selv. 

Beatrice. 
Ja, tro paa noget maa man. 

Greven. 

Ikke sandt! Men — naar man bliver 
ældre og har set mange Tings Forgængelig- 
hed, falder det vanskeligt at bevare Troen og 
Illusionen: nyttige er faa, hæderlige færre, 
uselviske færrest ; og da Begreberne ikke eksi- 
sterer udenfor Menneskene, tror man til Slut- 
ning hverken paa Nytte, Hæderlighed eller 
Godhed. 

Beatrice. 

Hvis man tænker saadan, hvor kan man 
da leve! Hvis man anser Tilværelsen for 
unyttig og Menneskene kun for Rovdyr, hvor- 
for da vedblive i al den Usselhed? 

Greven. 

Maaske er det Grund nok, at man over- 
hovedet eksisterer og at man har Vished om 
denne Tilværelses Ophør. Man behøver ikke 
at haste, naar man er sikker paa at naa Maalet. 

Beatrice 
Nej, naar man ikke tror paa Lykken — 

Greven. 

Aa, Lykken, den er ikke svær at fange: 
det gælder blot at begrænse sig til det Op- 
naaelige og tage alt, hvad der tilbyder sig. De 
fleste Mennesker narres for Lykken, fordi de 
ikke tager Øjeblikkets Nydelse, men bortskyder 
Nuet for at sikre sig en lykkeligere Fremtid. 

Beatrice. 

Ja, hvis man ser Lykken i det ganske 
Materielle. 

Greven. 

Det hører med til Lykken. Dog lige- 
meget — hvori ser De da Lykken.? 

Beatrice. 

Det kan jeg ikke forklare. (Søgende.) I 
noget — der river En bort fra det Hverdags 
og fører En ind i store Følelser, der fylder 
Ens Sjæl — det er ikke Fred og heller ikke 
Kamp — ikke Angst og heller ikke Sikker- 
hed — men — men — langt, langt fra hvad De 
kalder Nydelse. 

Greven. 

Hum — dog ikke den følsomme Corinnas: 
Aandernes Møde. 

Beatrice. 

, De skulde ikke spotte hende. Som hun 
er, føler hun renere og skønnere end de fleste. 

Greven. 
Tror De! Vi faar se. 

Beatrice 

bittert. 

Ja maaske har De Ret! Jeg er tilbøjelig 
til at dele Deres Mening, at Dyd er et tomt 
Ord og Lasten langt at foretrække — at ingen 
Lykke findes, kun dyrisk Tilfredsstillelse — at 
Mennesker foragter og hader hinanden med 
Rette, thi alle er tilfals, Mænd og Kvin- 
der — og at Magten tilhører de frækkeste, 
medens de faa hæderlige og gode — 

Greven. 

— de gaar til Grunde. Det mener ^V^, 
for jeg har intet andet set i mit Liv. Neder- 

drægtigheden var altid stærkest; Banditerne 
hærgede og regerede, og de hæderlige Folk 
bøjede Hovedet i Tavshed — hvad der var 
det klogeste — eller paalagde sig tusinde 
Lidelser til ingen Verdens Nytte. Men den 
Livsanskuelse kan ikke være Deres, kære Bea- 
trice, De er for ung — 

Beatrice. 
— for ung, det vil sige for dum. 

Greven. 

Nej, aldeles ikke. Men De skal nyde 
selve det at være til, fordi Deres Sjæl er ren 
som et ubeskrevet Blad og fordi de Aar, der 
svandt, ikke binder Bekymringer som Stene 
om Deres flyvefærdige Tanker. Se, er her 
ikke smukt.^ Hvilken himmelsk Luft, hvilket 
yndigt Syn igennem Træerne, hvor Solen 
straaler med tusind Farver i sin Nedgang og 
hvor Søen lyser som en Ædelsten! Hør Mu- 
siken oppe fra Slottet! Hør den klare, søde 
Melodi! 

Beatrice 

henrevet. 

Ja, her er smukt! 



k 



DAARERNES FORMYNDER. I45 

Greven 

ømt. 

Og godt at være. 

Beatrice 

smilende. 

Naa, jeg er heller ikke fortvivlet alle Dage. 

Greven. 

Men undertiden. Jeg ser ligesom en lille 
Sorg formørke Øjet og en bitter Tanke ud- 
dybe en fin Streg ved Munden. Hvad er 
Aarsagen? Betro Dem til mig! Er jeg ikke 
Deres Ven? 

Beatrice 

rækker ham HaaDden. 

Jo, De er min Ven. Jeg tror, De holder 
af mig. 

Greven. 

Oprigtigt og for altid. Jeg vilde gærne 

være Dem til nogen Tjeneste, give Dem et 

godt Raad — det er min Mani at give gode 

Raad — være Deres Fortrolige i Deres Smaa- 

sorger. 

10 

Beatrice. 

Men, min kære Formynder, jeg har hver- 
ken store eller smaa Sorger. 

Greven. 
Og dog er De ikke glad? 

Beatrice. 

Fordi jeg ikke har nogen særdeles Grund 
til Glæde udenfor den almindelige (smilende): 
Følelsen af at være til. 

Greven. 
Ingen Ønsker og intet Savn? 

Beatrice. 

Aa jo: et bestemt Ønske og et bestemt 
Savn. 

Greven. 

Saa bestemt véd De Besked — det kan 
sandelig ikke kaldes Pigegriller. Altsaa — Øn- 
sket og Savriet. 

Beatrice. 

Jeg ønsker at være alt for et Menneske, 
og jeg savner, at én ikke er alt for mig. 

Greven. 

Den Følelse kan omskrives. 

Beatrice. 

Ja nu véd jeg, De vil sige Forelskelse, 
Kærlighed og hele det dumme Litani. Men 
jeg véd ligesaa sikkert, at netop dette mener 
ikke jeg. Hvis en Mand levede i en stor 
Gerning, som han kunde dele med mig og 
hvoraf jeg kunde opfyldes: jeg fulgte ham, 
selv om han var gammel og grim, fattig og 
haard, selv om jeg aldrig kunde elske ham et 
Øjeblik, blot han kunde befale: dér gaar 
Vejen. Og var Vejen stenet og ufremkommelig 
og skulde jeg døje Nød og Foragt, medens 
jeg gik mine Fødder itu — hvis jeg følte, at 
den Vej maatte jeg, fordz jeg maatte: jeg 
vandred den med et frydefuldt Hjærte, savned 
intet, ønsked intet, var lykkelig og — ung. 

Greven. 

Hvor sød og brav De er! 

10* 

Beatrice. 

Men — saadan en Vej peger man ikke 
paa, naar man ingen Tro har. 

Greven. 
Altsaa jeg formaar det ikke. Jeg tænkte 

det nok. Og Baronen? (Hun ryster smilende paa Hovedet.) 

Eller Bankieren? (Ligesaa.) Eller Abbeden? (Hastigt.) 
Ad ham ryster De ikke paa Deres smukke 
Hoved? 

Beatrice. 

Aa, ham kender jeg saalidt og taler sjæl- 
dent med. 

Greven. 

Han taler ellers gærne med Damer. 

Beatrice. 
Maaske med ældre. 

Greven. 

Aa, jeg tror ikke, han kender nogen 
Aldersgrænse nedad. Forresten — ham vil 
De hurtigt gennemskue. En klingende Bjælde 1 
Hans Ord er falske. 

Beatrice. 

Er han ikke klog og ivrig? 

Greven. 

Hans Kløgt er List, hans Iver Forfænge- 
lighed. Nej, sandelig om Abbeden vilde være 
den rette Gartner for saa fin en Blomst. Dog 
her trænges ikke til en Gartner, og heller 
ikke, som De tror, til en Pædagog, en Vej- 
viser omkring i et ufremkommeligt Vildnis — nej 
kun til én, i hvis Haand De vil lægge 
Deres og med hvem De vil følges henad den 
skyggefulde gode Vej , medens Solen staar 
højt og Fuglene synger. 

Beatrice. 

Aa, jeg forstaar: Fugl Føniks. 

Greven. 

Maaske netop! En ung Mand, der tror, 
føler, længes ligesom De, lidt tungsindig, fordi 
Livet synes kun at byde Skuffelser istedetfor 
Lykke, lidt uerfaren, men ikke enfoldig, smuk,, 
ridderlig, fornem, god, rig, endog uhyre rig — 



150 DAARERNES FORMYNDER. 



Beatrice. 

Hold op, hold opl Hvor bliver jeg ube- 
tydelig ved Siden af saadan Fuldkommenhed! 

Greven. 

Jeg har den Tro, at hine usynlige Gud- 
domme, der raader over Mennesker, fører ham 
herhen, hvor han vil møde Dem, se Dem — og 
føle sig ringe overfor saamegen Ynde og 
Elskværdighed. 

Beatrice. 

Og er ikke Hr. Greven selv den mægtige 
Guddom, der styrede den unge Mands Fjed 
til denne 0? 

Greven. 

Jeg er blot et Redskab i en højere Styrelses 
Haand. Hans Fader Hertugen skildrede mig 
i et Brev, hvor sørgmodig hans Søn Che- 
valieren vankede omkring — 

Beatrice. 
Ridderen af den bedrøvelige Skikkelse. 

Greven 

vil overhøre Afbrydelsen. 

— hvor lidet han nyttede sin rige Ung- 
dom, fordi intet syntes ham attraaværdigt, hvor- 
ledes selv de skønneste Kvinder var Genstand 
for hans Ligegyldighed. 

Beatrice. 

Tænk, end ikke Kvinder kunde bringe 
Liv i den unge Herre ! 

Greven. 

Kære Beatrice! Jeg maa udtrykke mig 
saare daarligt og dumt, siden mine Ord kun 
vækker Deres Spot. 

Beatrice. 

Skulde de da vække min Medlidenhed med 
den fremmede Kavaler? 

Greven. 

Maaske nogen Sympati. Jeg betragter den 
unge Mand som min Ven, Dem som min Ven- 
inde — og jeg beder Dem for min Skyld at 
modtage ham med Velvilje, slet ikke mere. 

Maaske kan hans Selskab, da han er velop- 
dragen og brav, blive Dem til nogen Ad- 
spredelse — hvis De da vil taale hans Sel- 
skab. Det er det Hele. Forlanger jeg for 
meget? 

Beatrice 

forvirret. 

Jeg beder Dem: tilgiv min Kaadhedl 

Greven. 

Intet at tilgive. Kun hvis jeg har trættet 
Dem med min lange Passiar, beder jeg Dem 
ikke at lade Deres Misfornøjelse gaa ud over 
min Gæst. 

Beatrice. 

Hvor kan De sige sligt! — Han er allerede 
kommen? 

Greven. 

Nej! Jeg venter ham hvert Øjeblik. Jeg 
vil gaa ned at modtage ham — bryder mig 
heller ikke om at træffe Fru Arabella, som 
kommer der. 

Beatrice. 
De lider hende ikke? 

Greven. 

Jeg lider egentlig ikke at se Dem og 
hende sammen. Hende selv har jeg som Mand 
intet imod: hun er smuk og ond. (Smiicnde.) 
Hun passer til Abbeden. 



Beatrice 

smilende. 

Som jeg til Chevalieren. 

Greven. 

Netop! Jeg beder Dem, Beatrice, vent 
mig lidt her, at jeg kan forestille Chevalieren 
for Dem. 

Arabella. 

kommer fra venstre og møder Greven. 



Jager jeg Dem bort? 



Greven. 



Nej, min Naadige! Værtspligter overfor 
en Ven, der vil besøge mig, tvinger mig til 
at gaa. Jeg efterlader Dem imidlertid i bedre 
Selskab end mit. 

Arabella. 

Ja, jeg begriber, der kræves Pligter for at 
forjage Dem fra dette Selskab. 

Greven. 

Selvfølgeligt. Kun et uafviseligt Høfligheds- 
hensyn kunde fjærne mig fra Deres Side en 
saadan Aften. 

Arabella. 
Mon De mener det? 

Greven. 

Jeg forsikrer Dem. Jeg er ikke blind og 
jeg er endnu ingen Olding, følgelig — 

Arabella. 

Aa, Greve, De kender mig: De véd, det 
tomme Galanteri lader mig kold. 

Greven. 

Ak, De er altid kold ! (Hilser og siger, idet han 

gaar.) Paa Gensyn snart, Beatrice! 

Han gaar ud til højre. 



.^__^a__^ 

FJERDE SCENE. 

Beatrice, Arabella. Senere Abbeden. 

Arabella. 
Hvem var den Gæst, som Greven talte om } 

Beatrice. 

En ung Chevalier, som han priser i de 
højeste Toner. 

Arabella. 
Han kaldte ham sin Ven? 

Beatrice. 

Det er snarere Chevalierens Fader Her- 
tugen, der er hans Ven. 

Arabella. 

Sagtens en ung Modejunker, der jager 
efter Fornøjelser? 

Beatrice. 

Nej, ikke efter hvad Greven sagde. Tvært- 

imod, han skal være melankolsk, ligegyldig 
ved Omverdenen, ude af Stand til at adsprede sig. 

Arabella. 

Maaske er han styg eller fattig, og da 
forklares dette let. 

Beatrice 

ligegyldig. 

Nej , han skal være meget smuk og 
uhyre rig. 

Arabeli,a. 

Det var mærkværdigt. Forsaavidt kunde 
den unge Mand virkelig interessere mig. 

Beatrice. 

Ja, gid De vilde interessere Dem for ham ! 

Arabella. 

Hvad mener De dermed, hvad Vægt lægger 
De derpaa? 

Beatrice. 

Greven forsikrer, at Chevalieren fortjener 
Interesse. 

Arabella. 

Tror De, at en Dame kan vise en ung 
Mand Interesse uden, at hendes Adfærd mistydes? 

Beatrice. 

Nej, De har Ret! Straks begynder den 
flove Tale om Forelskelse og Kærlighed. 

Arabella. 

Netop! Og naar man nu engang føler 
sig kold overfor disse tarvelige Følelser, hvor- 
for saa lade sig mistænke? 

Beatrice. 

Men naar man er sig sin Ligegyldighed 
bevidst, kan man foragte Mistanken. 

Arabella. 

Maaske. Men forresten — hvad hindrer 
Dem i at vise Chevalieren den Venlighed, som 
han efter Grevens Mening fortjener? 

Beatrice. 
Intetsomhelst. 

Arabella. 

Undskyld: De er tilbageholden — og fuld- 
kommen med Rette. Dog burde De da vist 
ikke begyndt med en Art Fortrolighed. 

Beatrice. 

Tilgiv! Jeg fortjener denne Bebrejdelse. 
Nu da — jeg har ligesom det Indtryk, at 
Greven altfor stærkt ønsker, at Chevalieren 
skal behage mig eller jeg ham, og dette gør 
mig paa Forhaand lidt fortrædelig overfor en 
Kavaler, der naturligvis ingen Uvilje fortjener 
fra min Side. 

Arabella. 

Den Følelse forstaar enhver Kvinde, mit 
Barn. Dog — maaske kommer Chevalieren 
netop her for Deres Skyld .^ 

Beatrice. 

Det kan jeg ikke tro. Han kender mig 
ikke. 

Arabella. 

Jeg tror nu, jeg engang flygtigt har set 
den unge Mand og véd hvem han er. Han 

besidder virkeligt et særdeles smukt Udseende ; 
hans Familie hører til Landets fornemste Slæg- 
ter; han selv har arvet uhyre Rigdomme ved 
sin Moders Død; Kongen vil desuden sikkert 
give ham enhver Stilling, som han ifølge sin 
Byrd har Krav paa; hans Karakter og For- 
stand berømmes overordentligt — kortsagt 
han ejer alt, hvad der kan behage en ung 
Dame som Dem. 

Beatrice 

lidt afvisende. 

Den Mand, der skulde behage mig, be- 
høvede kun at vinde mit Hjærte, saa var 
jeg hans, ligemeget om han ikke var smuk, 
fornem eller rig. Hvis han trængte til mig 
mer end til alle andre Mennesker, var jeg 
hans — og han kunde gøre med mig, hvad han 
vilde. 

Arabella. 
Hvor sværmerisk De er! 

Abbeden 

kommer fra venstre og hilser. 

Forstyrrer jeg Dem, mine Damer? 

Arabella. 
Paa ingen Maade. 

Beatrice. 

Vi filosoferede yderst dybsindigt. 

Abbeden. 

Og deri gjorde De Ret efter min ringe 
Mening. Jeg troer, at Kvinder taler langt 
bedre om aandelige Ting end Mænd. • Kvinder 
vil ikke sig selv i Samtalerne, de er ikke op- 
tagne af sig selv. 

Beatrice. 

Jeg synes tværtimod, at Damer altid hen- 
fører til sig selv, hvad der siges om andre. 

Abbeden. 

Kun fordi de er mindre selvtillidsfulde end 
Mændene. 

Arabella. 

Derom bliver De lettere enig med Damer 
end med Mænd. De vil fange de svage Sjæle, 
Hr. Abbed! 

Abbeden. 

Er det et Angreb, Deres Naade, skal jeg 
berede mig til Forsvar? 

Arabella. 

Behøves ikke! Jeg forlader Valpladsen. 
(Til Beatrice.) Gaar De med ned til Søen? 

Beatrice. 
Nej, jeg har lovet at vente her. 

Arabella. 

Som De vil! Farvel saalænge, Sværmer- 
ske; farvel Sjælefanger! 



FEMTE SCENE. 

Beatrice. Abbeden. Senere Pagen. 

Under denne Scene mørknes det. 

Abbeden. 

Tillader De, naadige Frøken, at jeg holder 

Dem med Selskab, medens De venter? 

II 

Beatrice. 

Gærne, men tal med mig som var jeg en 
Mand — jeg er saa træt af de bløde Ord og 
de opvartende Talemaader. 

Abbeden. 

Plejer jeg at tale som en Hofmand med 
Dem? 

Beatrice. 

Nej; derfor har ogsaa vore Samtaler i de 
sidste Dage gjort mig godt. 

Abbeden. 

• Jeg taler uden Galanteri, og jeg har kun 
søgt Dem, fordi jeg sporede en aandelig Til- 
knytning imellem os. Tro ikke, jeg mener, at 
jeg var den stærke, der tildrog, og De den 
svage, der fulgte — nej, vi tænkte éns, selv 
om vi ikke ad samme Vej var naaede til samme 
Betragtning. Var det ikke saaledes? 

Beatrice. 
Jo, saadan var det. Hvorfor ikke sige det? 

Abbeden. 
Nej hvorfor ikke. 

Lille Pavse. 

Abbeden. 

Er det indiskret at spørge, hvem De 
venter paa? 

Beatrice. 

Det er ikke indiskret. Det er Greven, 
som vil forestille for mig en ung Mand, der 
skal være hans Gæst. 

Abbeden. 
Greven er en Hædersmand. 

Beatrice. 
Hvorfor siger De det? 

Abbeden. 

Fordi jeg tænker paa den store Magt, 

som han ejer over Dem. 

II* 

Beatrice. 

Han ejer ingen anden Magt end den, hans 
Venskab giver ham. 

Abbeden. 

Hvis det at nære Venskab for Dem, var 
nok til at faa Magt over Dem, vilde denne 
tilfalde mig, og besad jeg Magten, vilde jeg 
benytte den til andet end til at forestille unge 
Mænd for Dem. 

Beatrice. 
Til hvad da? 

Abbeden. 
Til at bortføre Dem 

Beatrice. 
Bortføre mig! Hvad er det. De siger! 

Abbeden. 

De forstaar mig godt. De Mennesker, der 
ikke vil gaa til Grunde i Tomhed og Sløvhed, 
maa have to Tilværelser : en for den usle Ver- 

den, der omgiver dem — en anden, hvori de 

lever helt af alle Evners Styrke. Til denne 

anden Tilværelse vilde jeg bortføre Dem. 

Jeg vilde tvinge Dem til at se ind i Dem 

selv. 

Beatrice 

sagte, skælvende. 

Hvordan! Sig det! 

Abbeden. 

Tror De paa dette, som De ser omkring os : 
de grønne Træer, den klare Sø, det pragt- 
fulde Slot, de glade Mennesker — Vinen, San- 
gen, Galanteriet? Nej, De tror saalidt derpaa 
som jeg. De véd, at alt dette er kun for de 
enfoldige, de ringe Mennesker, de daarlige 
Sjæle — alt dette medtages som det selv- 
følgelige, som den Klædning, man ifører sig 
for at leve i Fred mellem andre. Men uden- 
for dette er de store Tanker, de verdens- 
bærende Ideer, den lidende Menneskeheds Krav, 
Kærlighedens Bud, Aandernes Oprør. Ikke Reli- 
gion — og dog Religion; ikke Filosofi — og 
dog Filosofi ; ikke Samfundsomvæltning — men 
noget langt større: Menneskeheden van- 
drende i Tro og Begejstring imod den uind- 
skrænkede Friheds Lykke. 

Beatrice 

henrevet. 

Ja, det er stort — det er Vejen. 

Abbeden. 

De er ikke som de andre ringe Kvin- 
der •— hvis Letsind jeg ikke bedømmer, men 
ynker — 

Beatrice 

griber hans Haand. 

Saadan skal en Mand tale. 

Abbeden 

beholder hendes Haand. 

De vil hellere end alt andet: være med i 
det store Forbund.^ 

Beatrice 

med stort Blik. 

Er der et Forbund? 

Abbeden 

lavt. 

Ja, hvis jeg kan stole paa Dem, hvis De 
tier ubrødeligt — 

Beatrice 

lægger hans Haand mod sit Hjaerte. 

Saasandt mit Hjærte slaar — jeg tier. 

Abbeden. 

Saa hør da ! Over al Jorden spænder Rosen- 
korsets Forbund: Brødre og Søstre, hemme- 
ligt forbundne, ventende paa Timen. 

Beatrice. 
Naar kommer Timen ? 

Abbeden. 
Naar Stormesteren forkynder den. 

Beatrice. 
Og han, hvem er han? 

Abbeden. 

Jeg tør ikke nævne hans Navn. Men hvis 
De vil indvies, da kommer den Stund, da jeg 
kan føre Dem til ham. 

Beatrice. 
Ja, jeg vil indvies. 

Abbeden. 

Da maa De kende hele Læren, som 
Hermes Trismegistos forkyndte og Rosenkorset 
bevarede — Læren til Lyset. 

Beatrice. 

Jeg vil lære alt, alt! Aa jeg anede, ja 
vidste, at der gaves noget andet! — Dette er 
Livet, dette er Frelsen. Og vil De være min 
Lærer? 

Abbeden. 

Jeg vil være Deres Lærer, hvis De vil 
være min Adept. 

Beatrice. 
Hvorledes Adept? 

Abbeden 

næsten truende. 

Hvis jeg er Lærer, og De Adept, er 
De ikke mere en adelig Arving og jeg ikke en 
Abbed — De er Adepten Beatrice, jeg er 
Læreren (forsigtigt, men stærkt) din Lærer. 

Beatrice 

bøjer skælvende Hovedet. 

Jeg vil være din Adept. 

Abbeden. 

Adepten har ingen Vilje uden Lærerens: 
Køn, Alder og Standsforskel ophæves — Dag 
og Nat maa Adepten staa tilrede. Kalder 
Læreren, maa han komme, hvor han end op- 
holder sig — den ringeste Gerning maa han 
udføre, naar Læreren befaler — alt maa han 
ofre for Lærerens Skyld. — Vil du det? 

Beatrice 

som fer. 

Jeg vil være din Adept. 

Abbeden. 

Min Ting og Ejendom bliver du, indtil 
Indvielsen er fuldbyrdet, og jeg kan føre dig 
til Stormesteren. 

Beatrice. 

Din Ting vil jeg være, min Lærer og 
Mester! Sig, at Du selv er Stormesteren — jeg 
føler det, jeg véd det! 

Abbeden 

mægtigt. 

Spørg ikke! — Tavshed og Lydighed er 
Adeptens Pligter. 

Beatrice. 
Jeg skal tie og lyde. 

Abbeden. 

Saa vier jeg dig med de tre hellige Kys: 
paa Pande, Mund og Bryst. 

Han kysser hende. 

Beatrice 

halvt i Knæ. 

Sig, hvad skal jeg gøre! Befal, jeg ad- 
lyder! 

Abbeden. 

Intet nu! Hold dig rede paa mindste 
Vink! 

Beatrice. 
Stol paa mig! 

Abbeden. 

Ingen maa mærke eller ane noget. Vi 
ses ved Nat, hellere end ved Dag. 

Beatrice. 
Nu kommer Greven straks hid. 

Abbeden. 
Saa vil jeg gaa. 

Beatrice. 

Hjælp mig, jeg beder dig! Jeg kan ikke 
nu tale med ham og Chevalieren. 

Abbeden. 

Vel, saa gaa bort og kom tilbage, naar 
du er roligere! 

Beatrice. 
Tak, det vil jeg. 

Abbeden. 
Farvel! Husk, Rosenkorset vaager over 

dig: hvor du gaar, følger tusinde usynligt den 
samme Vej — fremad, altid fremad! 

Beatrice. 
Aah ! Jeg føler det som om jeg bortførtes 1 

Abbeden. 
Til den anden Tilværelse. 

Beatrice. 
Min Lærer! 

Hun griber hans Haand og kysser den ; han drager hende til sig og 

kysser hende paa Panden. 

Abbeden. 
Gaa nu ! 

Han følger hende mod højre. Hun gaar ud. Under det følgende 
tændes Fakler mellem Træerne. 

Pagen kommer ind og henter Flasker og Glas paa Bordet. 

Abbeden 

gaar mod hende og betragter hende. 

Godaften, mit smukke Barn! Dit Ansigt 
er nyt her. 

Pagen. 
Ja, Hr. Abbed! Jeg er kommen idag. 

Abbeden. 
Bring mig et Glas Vin. 

Pagen. 

Gr3CrnC ! (Hun bringer det, og han giver hende et Guld- 
stykke.) Tak, Hr. Abbed! 

Abbeden 

drikker, men ufravendt betragtende hende over Glasset. 

Du har et Spænde der. 

Pagen. 
i Hvor? 

Abbeden 

pegende. 

Her over Brystet. Er det Guld? 

Pagen 

ler. 

Gud bedre det! Nej, saa rig er jeg ikke. 

Abbeden. 

Kunde du lide et Guldspænde, hvor Knap- 
pen var en Diamant? 

Pagen. 

Jeg tænker det. 

Abbeden. 

Jeg tror, jeg har et saadant. Kom en 
Aftenstund paa mit Kammer og hent det! 

Pagen. 
Tør jeg ogsaa, Deres Højærværdighed I 

Abbeden. 
Er du bange af dig! 

Han tager hende under Hagen. 

Pagen. 

Ikke mer end til Husbehov ! — Der kommer 
nogen. 



SJETTE SCENE. 

Abbeden. Pagen. Greven og Chevalieren 

kommer fra højre. 

Greven 

gaar først og hastigt. 

Kom her, min kære Chevalier, og lad mig - 

Han standser og ser sig søgende om. 

Abbeden, 

der staar ved Bordet til venstre, vender sig. 

God Aften, Hr. Greve! 

Greven. 

God Aften! Maa jeg forestille Dem, Che- 
valier, for en Bekendt af mig, Hr. Abbeden! 

Abbeden. 
Chevalieren er nylig kommen? 

Chevalieren. 
For faa Øjeblikke siden. 

Abbeden. 
I en dejlig Aftenstund. 

Greven. 

Og Chevalieren har allerede gjort Bekendt- 
skab med Damerne i vor lille Kres. 

Abbeden. 
De er lige saa elskværdige som smukke. — Ja, 

rimeligvis har de to Herrer meget at tale med 
hinanden om, jeg vil derfor trække mig tilbage. 

Han hilser og vil gaa. 

Greven. 

Aa, et Øjeblik, Hr. Abbed, De skulde 
ikke tilfældigt have set Frøken Beatrice i 
Aften ? 

Abbeden. 

Jo, jeg saa hende for lidt siden sammen 
med Fru Arabella. 

Greven. 

Tak ! Farvel I (Abbeden gaar ud tilhøjre) Hum 1 

(Chevalieren har sat sig paa Bænken til højre; Greven gaar ned 
til venstre, hvor Pagen ses i Søjlegangen, og siger med halv Stemme) 

Du Page! 

Pagen 

ligeledes sagte. 

Ja, Hr. Greve! 

Greven. 
Jeg gad vide, om man kan stole paa Dig? 

Pagen 

ser klart paa ham. 

Man kan ikke, De kan. 

Greven 

møder hendes Blik. 

Vel, jeg tror dig. — Altsaa — har Abbeden 
været her længe? 

Pagen. 

Ja, næsten lige siden De gik. 

Greven. 
Alene? 

Pagen. 

Nej ! Frøken Beatrice var her. 

Greven. 
Hum! — De talte sammen? 

Pagen. 

Jeg kunde intet høre og intet se: de sad 

derovre, talte ikke højt, og det var mørkt. 

Men de talte ivrigt og meget tæt til hinanden. 

12 

Greven. 
Saa gik hun? 

Pagen. 

Da De kom. Men Abbeden blev og fore- 
slog mig at hente et Guldspænde med en 
Diamant — her til mit Kalvekrys — paa hans 
Kammer. 

Greven. 

Naa! — Ja, hvad han byder, giver jeg 
dig det tidobbelte af for en ringere Tjeneste. 

Pagen. 

Behøves ikke. Jeg ynder ikke Gejstlig- 
heden stort — jeg er for ung endnu. 

Greven. 

Aa, Ungdom beskytter ikke mod Hellig- 
hed. — Jaja, jeg takker dig. Vil du passe 
lidt paa, hvad der sker her iaften? 

Pagen. 

De kan befale over mig, som De vil, Hr. 
Greve. 

Hun gaar ind i Pavillonen. 



DAARERNES FORMYNDER. I 79 

Greven 

ser efter hende. 

En stolt Erobring, hvis jeg var tyve Aarl 

Had gaar ned imod Chevalieren, der sidder i Tanker paa Bænken.) 

Saa' De den smukke Pige, Chevalier! 

Chevalieren. 

N^j> }^S betragtede Maanen, der hæver 
sig og allerede kaster en Sølvstribe hen over 
Søen. Her er skønt. 

Greven. 

Jeg skulde tro det. Og godt er det, at De 
ved Ankomsten i det mindste behager Dem her. 

Chevalieren. 

Jeg tilstaar, det er langt over min For- 
ventning: dette yndige Sted: de elskværdige 
Da — Mennesker, jeg straks traf; Deres Ven- 
lighed, Hr. Greve! — 

Greven. 

Aa, min Gud, Deres Fader og jeg var i 

sin Tid saa fortrolige og solidariske som to 

Brødre — naar da Brødre er solidariske. Under- 

12* 

tiden, naar jeg tænker tilbage paa mit Liv — og 
derpaa mærker jeg Alderdommen, at jeg hyp- 
pigt tænker tilbage — saa synes det mig det 
bedste, i hvert Fald det reneste, at mindes, 
hvorledes vi to saa ganske delte alle Tanker 
og Timer med hinanden. — De har ingen saa 
god Ven, Chevalier? 

CHEV ALIEREN. 

Nej! Af dem, sammen med hvem jeg 
studerede ved Universitetet, knyttede ingen sig 
til mig: jeg stod fremmed for dem alle paa 
Grund af min Rang og Formue. De Daarlige 
blandt dem smigrede for mig — dem bort- 
stødte jeg, og de Bedste fjærnede sig fra mig 
af Frygt for den blotte Mistanke om, at de 
kunde bøje sig for Titlen og Pengene. 

Jeg erindrer, der var en ung Mand med 
sjældne Evner — han dyrkede de skønne 
Videnskaber, studerede Naturens Fænomener, 
gav sig af med Matematik og Filosofi, — han 
tiltrak mig saare, og jeg tør paastaa, at han 
følte nogen Sympati for mig. Men han var 
fattig og stolt; jeg kunde ikke blive hans 
Fælle i Videnskaben, thi min høje Stilling 
paalagde mig tusinde Forpligtelser, der alle 
førte til Dovenskab og Uvidenhed — ikke hans 

Ven, thi netop dertil forlangte han en Kamerat, 
der sammen med ham vilde anvende Dag og 
Nat til lærde Sysler — og hans Velynder 
vilde jeg ikke blive. Desuden, han brugte sin 
Fattigdom som Skjold mod dumme Fornøjelsers 
ødelæggende Magt. 

Nej, Venner har jeg ikke. De unge Adels- 
mænd frister mig ikke, deres Adspredelser er 
ikke mine, end ikke deres Tale min. Jeg 
interesserer mig hverken for Jagt paa stakkels 
Dyr eller Spil om Guld, hvoraf jeg ejer mer 
end nok; heller ikke for Provinsens Skue- 
spillerinder; allermindst for Hunde- og Heste- 
Stamtræer, knap nok for Menneskers. — Nej, 
Venner har jeg ikke. Dog ikke fordi jeg 
ringeagter Venskabet. 

Aa, tilgiv, jeg taler saameget om mig 
selv. Jeg er egentlig ikke vant til, at nogen 
hører paa mig. Min Fader elsker mig, men 
anser mig for en Særling; Kamerater har jeg 
altsaa ikke. Jeg véd fra min Fader, at De, 
Hr. Greve, er en klog og ædel Mand, og De 
er kommet mig venligt imøde: det er faldet 
mig naturligt at tale naturligt. Stedet, Timen, 
Deres Velvilje indbød mig dertil og maa være 
min Undskyldning. 

Greven. 

Jeg takker Dem kun, fordi De viser mig 
Tillid og taler med mig, som var jeg en ældre 
Kamerat, en skikkelig Formynder om De hel- 
lere vil, og De finder ikke villigere Tilhører. 

De bor altsaa ude paa Landet. . Finder De 
ikke Beskæftigelse der? 

Chevalieren. 

Hvilken skulde jeg finde! Bestyre mine 
Godser? Det gør mine Forvaltere bedre end 
jeg. Skal mine Bønder flaas, for at jeg kan 
leve som en Eventyrprins, saa maa disse Bødler 
hellere besørge Flaaningen end jeg. 

Greven. 

De ser sort. Dog, hvorfor bliver De paa 
Landet, naar Livet der ikke behager Dem? 

Chevalieren. 

Hvor skal jeg hen! Til Hoffet? Jeg véd, 
Hr. Greve, at De tænker som jeg: hvorfor 
dømme mig til det daglige Syn af en stakkels 
Fyrste, der skønt ganske blottet for For- 
stand alligevel tror sig særlig benaadet af Gud- 

dommen og som omgives af opblæste Ministre 
og krybende Hofsnoge? Puh ha! den blotte 
Tanke derpaa kvalmer! 

Greven. 
Ikke saa ilde at se alligevel. 

Chevalieren. 

Jeg har set nok. Eller skal jeg gaa til 
Armeen, marchere med en chamarreret Uniform 
i Fredstid og lade mig sende i Krig, naar et 
fyrsteligt Lune eller en Ministers Dumhed koster 
Tusinder Livet .^^ 

Greven. 

Lystigt undertiden baade i Garnisonen og 
i Krigen. 

Chevalieren. 

Nej, intet af dette lokker mig. Nej, saa 
fristede det mig snarere at leve for Viden- 
skaben, hvis jeg duede dertil, hvis min For- 
stand og min Opdragelse tillod mig en anstrængt 
aandelig Virksomhed. Men allermest vilde det 
friste mig at leve langt fra Mennesker i en 
stille Krog af Verden, dyrkende min Have, 

byggende mit Hus, vendende tilbage til Naturen, 
Der vilde jeg vel faa Fred for mine Tanker. 

Greven. 

Tror De ikke, at denne i alt Fald 
nogen Tid kunde være Dem et taaleligt Op- 
holdssted ? 

ChEV ALIEREN. 

Jo! Jeg synes, her klinger i Luften lige- 
som en blid Musik, der beroliger Sind og Sans. 

Greven. 

Her spilles og synges den hele Dag, og 
ofte den hele Nat, douc't og muntert. 

Chevalieren. 
Musik gør En dog tungsindig. 

Greven. 

Aa, alt gør En tungsindig, kære Chevalier, 
hvis man selv vil. Jeg mener ingenlunde. De 
ser for sort paa Tingene — den Art Tale 
faar De ikke at høre af mig — men jeg tror, 
De tillægger Tingene for stor Værdi. Tag 

Deres Personlighed bort fra alt det, der krænker 
eller forarger Dem! 

Chevaliere^. 
ja, kunde man! 

Greven. 

Det kan man godt. Almindeligvis plejer 
man først i mine Aar at føle sig saa træt som 
De nu. Tag nu den ældres Erfaring med i 
Deres Betragtning: man skal kende alt; man 
skal deltage i alt hvad der sker; man skal 
leve der, hvor Livet gaar stærkest og hvor 
Menneskene baade er bedst og værst; man 
skal tale og taale, elske og stride, vredes og 
pines. Livet er kort nok endda, hvis man 
skal have alting med, og hvis man ikke faar 
alt med, fortryder man bagefter sin Efterladen- 
hed: de Jordbær, man ikke spiste, var de 
sødeste, og den Pige man ikke kyssede, den 
smukkeste, og den Mand, man ikke dræbte, 
den usleste. Venner og P'j ender. Lyst og 
Nød — alt skal tages igennem. Ens Ungdom 
og Manddom er en lang, snæver Vej, boret 
gennem Klippesten. Hist og her skinner et 
stakket I .ys : en Ædelsten i Klippens Aarer — en 

Solstraale, der falder gennem en Revne — en 
sjelden Blomst i vidunderlige Farver; man 
bader sig i Solskinnet, man plukker Blomsten 
og drager videre, indtil man kommer ud, træt 
og — klog. 

Og hvis man da ikke er helt død, kan 
man leve nogle Aar i Fred, i en velsignet 
Hjærtets Ligegyldighed for Menneskers Tumlen 
og Larmen, kun tænkende paa de faa, som 
man holder af og hvem man tillægger Værdi. 
Resten eksisterer simpelthen kun som Ukrudt 
og Glimmer, Slakker og Smuds. Men man 
elsker des højere den ædle Sten — den fine 
Blomst — elsker ogsaa Videnskaben og de 
skønne Kunster, om De vil, Chevalier — elsker 
endelig Naturen, alt hvad der er upersonligt 
og intet har med Mennesker at skaffe. 

Men nu trætter jeg Dem med mi7ie Be- 
tragtninger. 

GhEV ALIEREN. 

Hvor kan De tro! Jeg er Dem taknemlig 
for disse Ord ud fra en Tankegang, som vel 
ikke er min, men med hvilken jeg kender 
Berøringspunkter. Alligevel — hvorfor skal 
man egentlig bane sig frem gennem den snævre 

Vej? Hvorfor søge Mennesker, naar man dog 
bør kaste dem bort? 

Greven. 

For at kende dem og for ikke at bort- 
kaste det Smudsige, inden man besidder det 
Rene. Og hvorfor ikke? Nu — uden store 
Ord — det underholder En prægtigt at kende 
Mennesker. Jeg vilde ikke undværet mine 
kære Samtidige, selv om jeg kunde faaet den 
Hytte, som De tænker Dem i en fortryllet 
Naturtilstand. 

Chevalieren. 

Maaske ogsaa Mennesker gærne vil tækkes 
Dem. 

Greven. 

Ingenlunde. De, der ikke lider mig, tæller 
stærkere end de, der vil mig vel. Men hvor- 
for skulde De, som er ung, fornem, velopdragen, 
rig — og, tilgiv, veludseende, ikke finde høf- 
lige Buk og smilende Ansigter omkring Dem? 

Chevalieren. 
Saadanne har jeg vel ogsaa fundet. 

Greven. 

Og de afskyr de smilende Ansigter og 
de straalende Øjne? 

ChEV ALIEREN. 

Troløse Smil og onde Øjne! 

Greven. 

Hvor vil De hen! Det gælder ikke alle. 

Chevalieren. 

Nej naturligvis. Jeg føler mig ung og 
dum, naar jeg siger sligt, og jeg tror virkelig, 
jeg forbedrer mig ved Deres kloge Tale. 

Greven. 

Det var da prægtigt. Men — for at vende 
tilbage til de smilende Ansigter: De er bleven 
bortskræm m et .f^ 

Chevalieren. 

Nuja, mine første Erfaringer var bitre. 
Jeg elskede, jeg forgudede en Kvinde — og 
denne min Guddom viste sig snart for mig 

saa ussel, saa troløs, saa blottet for Hjærne 
og Hjærte, at jeg fik en hæftig Lede ved den 
hele Kærlighedens Akt — en Følelse, som 
jeg ikke har forvundet endnu. 

Greven. 

Forstaaeligt nok. Dog — De tror ikke 
paa, at alle er som den ene.^ 

ChEV ALIEREN. 

Jeg tror — og tror ikke. Hidtil har jeg 
gyst ved Tanken om at sige og høre de samme 
Ord, gentage de samme Fagter, udstaa den 
samme Hjærtebanken og Feber, plages af 
Attraa og Skinsyge, blive dum og fejg, gaa 
til Vejrs og falde til Jorden — akkurat som 
hundredtusind andre Mennesker. Jeg ser uende- 
lige Rækker af Mennesker anbragte i samme 
Positur, knælende, besværgende, henrykte, kys- 
sende! Tænke sig, naar jeg kysser min 
Elskede, saa kysser i samme Øjeblik hundred- 
tusinder hver sin — og føler nøjagtigt det 
samme som jeg. Saaledes i min Personligheds 
stærkeste Ytring undgaar jeg end ikke den 
tarveligste Almindelighed. Jeg synes, det er 

latterligt og sørgeligt paa engang — i hvert 
Fald uværdigt. 

Greven. 

Ja, hvis man ikke i Begejstringens Hede 
glemmer alle Betænkelighederne. Forresten 
naar jeg drikker en Vin, der smager mig, 
plager det mig ikke, at Tusinder i samme 
Øjeblik fornøjer sig med en Vædske, der ikke 
vejer op imod den ædle Drue. Paa Kyssets 
Modtagerske eller Giverske kommer alting an. 
De ser paa Begrebet. Tænk ene paa Personen ! 

ChEV ALIEREN. 

Hidtil kunde jeg ikke. 

Greven. 

Jeg glæder mig over^ at De to Gange har 
sagt hidtil, 

Chevalieren. 

Ja, ærligt talt, jeg véd ikke, hvad der 
gaar af mig i Aften. Er det den smukke 
Overfart ~ de elskværdige Mennesker, der 
modtog mig — Deres venlige og opmuntrende 
Ord — Luften, Faklerne, Musiken, Maanen: 

jeg føler mig spænstigere, med Lyst til at 
glemme og til at leve i Nuet. 

Greven. 

Ypperligt ! — De fandt vore Damer smukke 
og indlagende? 

Chevalieren. 
Særdeles elskværdige. Ogsaa Herrerne. 

Greven 

leeade. 

Naturligvis. Men selv en Filosof har Lov 
at skænke det smukke Køn en stærkere Op- 
mærksomhed. 

Chevalieren 

smilende. 

Nu ja, de smukke Damer passede til Øens 
hele Trylleri. 

Greven. 

Og dog har De endnu ikke set den 
smukkeste Dame her og den, De vil synes 
bedst om. 

Chevalieren 

med ligegyldig Hoflighed. 

Virkelig. Og hvem er denne Damer 

Greven 

Det er en ung Pige uden Koketteri og 
uden Smaalighed. P2t klogt og kækt Væsen, 
der søger at tale og tænke paa egen Haand 
og som formaar det. I hende findes ingen 
Svig. Hendes Smil lyser af Hjærtets Godhed, 
hendes Øjne straaler mildt og lidt sørgmodigt. 
Blufærdig uden Snærperi, kundskabsrig uden 
Pedanteri, medfølende uden Klynkeri, skøn som 
Stjærnerne og rede til at ofre alt for den, hun 
elsker — saadan er Beatrice. 

Chevalieren 

ser paa ham. 

Men, Hr. Greve, denne Varme — 

Greven 

langsomt. 

Jeg holder af Beatrice som en Fader, en 
Formynder, om De vil — hun er nitten Aar, 
jeg en og fyrre, og jeg giver mig nu saalidt 
af med Elskov som med Dans. 

CHEV ALIEREN 

høfligt. 

Og Frøken Beatrice er her? 



Greven. 

Jeg tænkte egentlig, hun var hér, netop 
her paa dette Sted og vilde saa forestillet Dem 
for hende. 

Chevalieren 

som før. 

Jeg takker Dem. 

Greven. 

Og, oprigtigt talt, begriber jeg ikke, hvor 
hun er henne. Hvis De ikke tager mig det 
ilde op, vil jeg forlade Dem et Øjeblik og 
opsøge hende. 

Chevalieren. 

Bevar'esl Jeg er skamfuld over saa megen 
Artighed. 

Greven 

idet han rejser sig. 

Saa bliver De her imens 1 

13 

CHEV ALIEREN. 

Ja, det vil jeg. Her er saa smukt. 

Greven. 

Vi ses da om lidt. Ønsker De nogen 
Forfriskning efter Rejsen, faar De den her i 
Pavillonen. 

Greven gaar igennem Søjlegangen, banker sagte paa et Vindue og 

gaar ud til venstre. 



SYVENDE SCENE. 

Chevalieren. Pagen. Arabella. 

Pagen 

kommer ud af Pavillonen og gaar over mod Scenen til Chevalieren^ 

som sidder bortvendt fra hende. 

Ønsker den naadige Herre noget .^ 
Chevalieren 

uden at vende sig imod hende. 

Nej! Jeg trænger til intet. 

Pagen. 
Jeg er derinde, hvis Herren vil kalde. 

Chevalieren 

drejer Hovedet en Smule, ser koldt paa hende, vender sig bort igen. 

Jeg ønsker intet. Gaa du blot! 

Pagen smiler og gaar ind mod Huset. I det Følgende skimtes hun 

af og til i Søjlegangen. 

Arabella 

der under de foregaaende Repliker har staaet i Baggrunden, dækket 
af Træerne, kommer nu frem paa Bænken. Maanelyset falder over 

Kjolens hvide Atlask. 

De sidder her alene, Chevalierl 

Chevalieren 

springer op. 

Naadige Frue, De heri 

Arabella. 
Jeg kommer til Ulejlighed? 

Chevalieren. 

Hvor kan De tro! Naar De staar der 
for mig i Deres skinnende Dragt, skøn som 
Mennesker ikke er, synes al denne Aftens 
hemmelighedsfulde Dejlighed legemliggjort i 
Dem. 

Arabella. 

Artigheder ! Jeg lider dem ikke, Chevalier I 

13* 

Chevalieren. 

Jeg beder Dem, vredes ikke! Find mig 
latterlig eller taabelig, men bliv ikke krænket 
over mine Ord! Jeg forsikrer Dem, jeg er 
ingen Modejunker, der læsper Artigheder frem 
som en Devot sine Bønner. Men straks jeg 
saa' Dem ved min Ankomst, blev jeg betaget 
af Deres Skønhed og Væsen, og da jeg hørte 
Deres klare og stolte Ord, følte jeg, at jeg 
stod overfor en Kvinde af anden Art end dem, 
som jeg hidtil havde kendt. Bliv da ikke 
forbavset over, at da De pludselig aabenbarede 
Dem for mig, hvid og straalende i Maanelyset, 
troede jeg at se selve Snedronningen. 

Arabella. 

Dronning er jeg ikke, men heller ikke 
synderlig varmere end Sneen. Og hvor artigt 
De end fører Deres Tale, Chevalier, mit Hjærte 
røres ikke af smukke Ord. 

Chevalieren. 
Derom tvivler jeg ikke. 

Arabella. 
Men hvis De vil samtale med mig, saa — 

Chevalieren. 
De gør mig lykkelig. Vil De sidde her! 

De sætter sig paa Bænken. 

Arabella. 

Jeg maa da sige Dem, at dette er mit 
Yndlingssted her i Parken; jeg gaar gæme 
herhen ved Aftentid, naar ingen ellers kommer. 
Nu holder de Fest paa Slottet. 

Chevalieren. 
Og De vil ikke deltage? 

Arabella. 

Deres Morskab trætter mig, og jeg afskyer 
disse smiskende Herrer og disse leflende Damer. 

Chevalieren. 

Over hvilke De er højt hævet. 

Arabella. 

Bestandig Artigheder! Vil De, at jeg 
skal gaa? 

Chevalieren. 

Vil De forbyde mig at tale, saa lystrer 
jeg, men De kan ikke forbyde mig at tro 
Dem bedre, renere, af et finere Stof end hine 
Kvinders graadige Hær. Der ligger en Ver- 
den mellem Dem og hine. 

Arabella. 

De kender mig jo ikke — og alligevel: 
paa en Maade er der en Verden imellem de 
andre og mig. 

Chevalieren. 
Ser De! 

Arabella. 

Ikke fordi jeg er smukkere, klogere, elsk- 
værdigere — tværtimod. De skal nok erfare, 
at jeg véd saare lidet, har mange Luner og 
onde Tanker — jeg holder mig en Smule 
rank, det er det Hele. 

Ckevalieren. 

Fru Arabella, én Ting véd jeg, at jeg 
hellere vil kysse Sømmen paa Deres Slæb end 
eje alle hine Kvinder. 

Arabella. 

Barn som De er! (Hun rækker ham Haanden, som 
han kysser; hun trækker den til sig). Nej, nej, ikke Saa- 

dan ! Og De lader mig jo ikke tale ud. 

Chevalieren. 

Jeg tvivler ikke om Forskellen mellem 
Dem og de andre. 

Arabella. 

Der gives den ene: medens jeg ser alle 
Kvinder drømme om Kærlighed, tale om Kær- 
lighed, leve for Kærlighed, saa — ja, jeg er 
maaske en Vanskabning, et Uhyre i menneske- 
lig Skikkelse — men jeg har aldrig elsket. 

Chevalieren. 
Jeg tror det vel. Hvem var Dem værdig! 

Arabella 

fortsættende. 

Jeg forstaar end ikke Ordet. Jeg føler 
intet, som jeg kan give dette Navn ! Min Gud, 
jeg kan synes bedre om den ene end om den 
anden. Hvorfor for Eksempel nægte det ! 

Jeg følte Straks Sympati for Dem, da vi 
mødtes — jeg kan sige det saa aabent, fordi 
ingen mistænker mig for Koketteri — 

CHEV ALIEREN. 

De gør mig usigeligt lykkelig. 

Arabella. 

En Sympati, som vil forøges, hvis De 
holder Dem fjærnt fra det dumme Galanteri. 
En Mand og en Kvinde maa da kunne tale 
sammen uden straks at gentage de udslidte 
gamle Fraser. 

CHEV ALIEREN. 

Jeg har længe tænkt ganske som De. 

Arabella. 

Jeg forstod det straks — det var Baandet, 
der uvilkaarligt knyttedes, da vi mødtes. 
Men — skal jeg tilstaa Dem en Svaghed? 

Chevalieren. 
De gør mig nysgerrig. 

Arabella. 

Netop det er jeg. Nu har jeg saalænge 
hørt Tale om Elskov, om dens Lyst og dens 
Nød, at jeg griber mig i Nyfigenhed efter og- 
saa at kende denne alt overvindende Følelse. 
Men Guderne har nægtet mig denne Lykke. 
Jeg er af Marmor, tror jeg. Alligevel, den 
vilde faa en Belønning, som lærte mig denne 
Livets Vidunderfølelse at kende — thi en 
Smule nysgerrig er jeg. 

CHEV ALIEREN. 

I Sandhed, en misundelsesværdig Dødelig ! 

Arabella. 

Ak, De er ligesaa umulig som de andre. 
De maa være galant. Jeg tror, det er rent 
mekanisk. 

Chevalieren. 
De er da ikke vred paa mig? 

Arabella. 
Hvor kan De tro! 

Lille Pavse. 

ChEV ALIEREN. 

Tilgiv! Der brænder mig et Spørgsmaal 
paa Læben. Dog, De er vred! 

Arabella. 

Spørg blot — vi er Venner. 

(Hun rækker ham Haanden, som han ærbødigt trykker og straks slippor.) 

CHEV ALIEREN. 

De har aldrig elsket — 

Arabella. 

Nej! 

Chevalieren. 
Men — De har været gift? 

Arabella 

mørkt. 

Ah! 

Chevalieren. 

Nu er De vred! 

Arabella. 

Aldeles ikke ! Men hvorfra véd De egentlig 
om mit Giftermaal? 

Chevalieren. 

Da jeg gik bort fra Søen med Greven, 
spurgte jeg ham en Smule om de Damer og 
Herrer, jeg havde truffet. 

Arabella. 
Og han fortalte om mig? 

Chevalieren. 

Intet. Han nævnte blot, De havde været 
gift — jeg spurgte om intet mere. 

Arabella 

tungt. 

Gift har jeg været — men aldrig elsket; 
gift i et halvt Aar — og siden saa' jeg ikke 
min Gemal; gift har jeg været — men aldrig 
tilhørt — nej, De vilde ikke tro mig, og des- 
uden hvad kender jeg til Dem: De er jo et 
vildfremmed Menneske, som maaske ser paa 
mig med det samme usle Begær som de andre. 

Chevalieren. 

Nej nej 1 De gør mig Uret. Jeg maa for- 
klare og forsvare mig. Jeg tænker som De, 

føler som De. Kvinder har jeg kendt i min 
pure Ungdom, men de og deres Elskov bragte 
mig kun Lede ved dem og alt Elskovens 
Væsen. Jeg mærkede, at jeg var utilgængelig 
blot for den fjærneste Dragning henimod saa- 
danne Kvinder — og samtidigt følte jeg inderst 
inde, at der etsteds i Verden, langt borte, 
højt oppe, gaves et kvindeligt Væsen, en 
Madonna, et helligt og uberørt Gudmenneske, 
til hvem man nærmede sig som til den hellige 
Gral, i lutret Ærefrygt, i inderlig Tilbedelse. 
Jeg saa' min Madonna i Drømme — og jeg 
fortvivled over aldrig at møde hende. 

Og saa iaften saa' jeg Dem — og i 
samme Nu vidste jeg, at denne slanke, hvide 
Lilje var mine Drømmes Længsel, den hellige, 
den uopnaaelige. (Han knæler.) De vil da ikke 
tvivle om, at jeg tror Dem og forstaar Dem. 
Men De vil ogsaa forstaa mig : jeg tilbeder Dem 
uden den Attraa, som krænker Dem — men 
jeg er Deres; hver Fiber i min Sjæl, hver 
Ting }Qg raader over, lægger jeg for Deres Fod. 

Arabella. 
Barn, Barn! Jeg tror Dem! De er ung 

og god I (Hun bøjer sig ned over ham og kysser ham sagte paa 

Panden.) Jeg indvier Dem til min Ridder, og De 



\ 

skal ingen anden lyde end mig, og jeg vil 
vogte Dem for Verdens Misundelse og List. 

Chevalieren 

rejser sig skælvende. 

Jeg vil kun leve for Dem. 

Arabella. 

Ja, lev ene for mig! Søg da ingen her 
uden mig! 

Chevalieren. 

Jeg kender jo ingen — ja Greven, det 
er sandt. 

Arabella. 
Greven ja — det er Deres Ven} 

Chevalieren. 

Min Faders Ven I Men han synes mig 
klog og vil mig vel. Ham kan jeg stole paa. 

Arabella. 

Stol paa ingen uden mig, hvis De vil 
lin Ven! 



være min Ven! 

Chevalieren. 

Jeg stoler ene paa Dem i alt hvad der 
gælder. Men Greven — 

Arabella. 
Han er klog ja — lidt for klog. 

Chevalieren 
Jeg forstaar. Han klæber ved Jorden. 

Arabella. 

Netop. Søg ham ikke for meget I Tal 
med ham om ligegyldige Ting — aldrig om mig! 

Chevalieren. 

Som De befaler! Men husk, at mit 
Hjærte kun er opfyldt af Dem og at jeg 
opholder mig her som Grevens Gæst — 

Arabella. 
Barn! — De venter ham her.^* 

Chevalieren. 
Ja, han kommer her med Frøken Bea- 

trice — en Art Myndling af ham, sagde 
han — han priste hende i høje Toner. 

Arabella. 

Gjorde han detl Ja, hun er smuk og 
elskværdig. 

Chevalieren. 

Han sagde, hun vilde behage mig. Jeg 
hørte kun lidt efter — jeg tænkte bestandigt 
paa Dem, paa atter at møde Dem. Hvorfor 
skal jeg egentlig træffe hende? 

Arabella. 
De bryder Dem ikke derom? 

Chevalieren. 

Jeg bryder mig kun om en eneste i 
Verden ! 

Arabelia. 

Vil De gaa en Tur sammen med mig 
langs Søen? 

Chevalieren. 
Hellere end alt andet. 

Arabella. 

Saa gaa i Forvejen ned mod Broen 1 Jeg 
vil vente en Smule her. 

Chevalieren. 
De kommer snart? 

Arabella. 

Meget snart! (Hun felger ham til højre, hvor han gaar 
ud; da hun vender sig, kommer Greven og Beatrice fra venstre; 
hun mumler mellem Tænderne.) Forsent, GVeve, ganske 

forsent. 

Hun sætter sig paa Bænken. 



OTTENDE SCENE. 

Arabella. Greven. Beatrice. Senere Stykkets 
øvrige Personer undtagen Chevalieren. 

Greven 

idet han kommer frem. 

Naa, min kære Chevalier ! (Standser og ser sig om.) 
Hvor er De? 

Arabella. 
Hvem søger De, Greve! 

Greven. 



Chevalieren søger jeg. 

Arabella. 
Og finder mig. 

Greven. 

Har De maaske set Chevalieren? 

Arabella. 

Set ham har jeg, men det er lang Tid 
siden. 

Greven. 

Hum! Det lader ikke til, at jeg er heldig 
med min Præsentation. 

Arabella. 
Ja, nu gaar jeg og lader Dem alene med 

Deres smukke Myndling. (Hun gaar mod Scenens Bag- 

^^nd og standser der.) Aa, Grcve, tag minc Handskcr 
til mig henne ved Bænken! 

14 

Greven. 

Gaerne 1 (Han gaar hen til Bænken og leder.) JegT kstll 

ikke se dem. 

Arabella. 
Saa maa jeg hjælpe Dem. (Hun gaar hen tir 

ham og taler sagte, medens Beatrice staar henne til venstre). Dc 

er jo diskret, Greve! Husk, naar De træffer 
Chevalieren i disse Dage, at jeg belønner 
fyrsteligt den Diskrete! 

Greven 

med et Sæt. 

Hvad behag — (fatter sig.) Jeg takker for 
Løftet og skal erindre Dem om det. (Han kysser 
hendes Haand.) Paa min Diskretion kan De stole, 

Arabella. 

De er en galant Mand. (idet hun gaar ud tii 
højre.) Godnat Beatrice! 

Beatrice. 

Godnat! (Tii Greven.) Og Deres Fugl Føniks 
var fløjet? 

Greven. 
Ja, jeg tror saasandt, Guldfuglen er borte. 

Beatrice. 

Den blev ked af at sidde i Buret og 
vente paa mig? 

Greven. 

Aa, jeg er en daarlig Fuglefænger. 

Bankieren og Souriette kommer ind fra højre. 

Bankieren 

lystig. 

Godaften igen, Greve, opholder De Dem 
altid her? 

Souriette. 
Dette er maaske Konsultationsstuen? 

Greven 

i samme Tone. 

Netop. Trænger nogen til Raad — jeg 

har til alle. ]eg bruger ingen selv. 

14* 

Bankieren. 

Takl Behøves ikke! (Han farer Greven over tU 
højre, medens Damerne samtaler til venstre.) Tak, kd&re Ven, 

jeg er det lykkeligste Menneske! Hun vil 
aldeles som jeg. 

Greven. 
Og De som hun. 

Bankieren. 
Jeg føjer hende i hendes smaa Ønsker. 

SOURIETTE 
henimod dem. 

Hvad hvisker Herrerne om? 

Greven. 

Vi taler om Damernes Ønsker — dem 
maa man altid føje. 

Souriette. 

Jeg kender en Mand, der vil lystre mit 
ringeste Ønske som en Lov. 

Greven. 

Jeg tænker, vi kender ham alle tre. 

SOURIETTE. 

Der har vi Corinna og Baronen. 

Hud gaarhenimodde aDkommende, og Bankieren følger efter hende, 
medens Baronen skynder sig hen til Greven. 

Baronen 

sagte til Greven. 

Tak, kære Ven! 

Greven. 

I Orden? 

Baronen. 

Fuldkommen. Hun er vidunderlig. 

Greven. 
Hun følger Dem.^ 

Baronen. 

Ikke straks, ikke straks! Jeg følger først 
hende. . 

Greven. 
Det er altid en Begyndelse, (tu Corinna, som 

er kommen hen til dem.) To AandCf mødteS? 

Corinna 

tager Grevens Arm. 

Det var som Magi : han vil alting som jeg. 

Abbeden er kommen ind, uset, gennem Søjlegangen og staar 
pludselig bag den Søjle, til hvilken Beatrice læner sig i Tanker. 

Abbeden 

bag Søjlen. 

Beatrice I 



Ja I 



Beatrice 

skælvende. 

Abbeden. 



Kom straks til mig! 



Beatrice. 
Jeg følger. 

Han forsvinder, og hun gaar stille ud igennem Søjlegangen. 



SOURIETTE. 

Og nu til Fest! 

Bankieren. 
Ja til Fest! 

Baronen. 

Kommer De med, Greve! 

Greven. 
Straks, straks! 

Corinna. 
Vi vil savne Dem. De er en galant Mand. 

Han kysser hendes Haand. 
SOURIETTE. 

Ja, Corinna har Ret: der er ingen som 
De, den galanteste af alle Mænd. 

Greven 

idet han kysser hendes Haand. 

De overvælder mig, mine Damer! 

De to Par gaar lystige ud under Raabet : Til Fest I 

Greven 

efter dem. 

Farvel saalænge — (Vender sig.) Og nu ; 
Beatrice — (ser sig om.) mio dio — borte! 

Pagen 

gaar mod ham fra Søjlegangen. 

Ja, borte. 

Greven 

efter en lille Parse sætter sig ved Bordet tilvenstre. 

Naa — lad mig saa hørel 

Pagen. 
Her var Chevalieren og Fru Arabella. 

Greven. 

De talte længe sammen? 

Pagen. 

Al den Tid, De var borte. 

Greven. 
Og saa? 

Pagen. 

Saa sagde han, da de skiltes for straks 
igen at mødes: jeg bryder mig kun om en 
eneste i Verden. 

Greven. 
Og det var hende? 

Pagen. 
Det var den kyske Fru Arabella. 

Hun ler. 

Greven. 

Hys! — Og Frøken Beatrice, hvor blev 
hun af? 

Pagen. 
Hun gik med Abbeden. 

Greven. 
Med Abbeden? 

Pagen. 

Han var her; han stod der ved Søjlen og 
sagde: Kom straks til mig! 

Greven. 
Og saa gik hun? 

Pagen. 

Straks. 

Greven 

langsomt. 

Og Baronen fandt Corinna, og Bankieren 
Souriette. 

Pagen. 
Og Chevalieren Arabella. 

Greven 

lavere. 

Og Abbeden — Beatrice. Arme Beatrice I 

Pagen. 
Ja, stakkels unge Dame. 

Greven. 

Og jeg var alles Formynder — en dejlig 
Formynder — Daarernes Formynder — 

Pagen. 

Nej, det er ikke Dem, der er Daarernes 
Formynder. 

Greven. 
Nej, der var ingen Brug for mig. 

Pagen 

ler. 

Og nu er De alene — som Paven i Rom. 

Greven. 

Aa, alle Veje fører til Rom: fire saa 
smukke Damer — hvem véd, hvad Tiden 
bringer for en diskret og galant Mand — det 
er de gamle Ungkarles Aarhundrede. Og 
forresten er jeg jo ikke alene — jeg har jo 
dig, min smukke Page! 

Pagen. 
Ja mig har De, saameget De vil. 

Greven. 

Saa giv mig en Smule Vin, at jeg kan 
drikke din Skaal. 

Pagen 

gaar og kommer. 

Her er Vinen! 

Greven. 

Skaal da for alle smukke Kvinder 1 (De 

drikker iammcn.) Vil du synge for mig? 

Pagen. 
Gærne ! 

Hun tager en Luth, spiller og tynger: 

Natten os gemmer 

tæt og varm, 

Verden os glemmer: 

nu kysser jeg din Silkebarm, 

nu favner jeg dit slanke Liv! 

Du rødmer, du flygter; bliv, o bliv! 

Elskoven kalder til dybeste Sødme: 

din Rødme 

vil dø 

paa Cytheres den duftende Stjærneglans-0. 






HOS SIGBRIT. 



PERSONERNE 



Prins Christiern. 
Erik Valke ndorf. 
Knud Fegri. 
Albrecht Hondorf. 

SiGBRIT. 

Dyveke. 

Handlingen foregaaer i Bergen. 
Efteraare^ 1507. 



Hos Sigbrit. Inderværelset bag Skænkestuen, hvortil en 
bred Skydedør i Baggrunden fører. Langs hele Dør- 
aabningen gaar- i Skænkestuen en Disk, hvorpaa ses 
mange Flasker, Glas, Krus og andet Tilbehør. Bag 
Disken staar en Pige. I Inderværelset, der er tarveligt 
møbleret med hollandske Møbler, men yderst renligt, 
fører en Dør i Forgrunden til venstre ind til Sigbrits og 
Dyvekes Sovekammer; en Dør i Baggrunden til højre 
farer ud til Gaardspladsen bag Husets Port. Midt i 
Stuen et rundt Bord, hvorom magelige Stole. Til venstre 
et lille Bord med Syredskaber. 



FØRSTE SCENE. 

Sigbrit staaer bag Disken og betjener Gæsterne, der skimtes helt i 
Baggrunden. Dyveke sidder ved det lille Bord til venstre og syer 
paa et Kjoleliv. Knud Fegri kommer til højre bag om Disken og 

standser hilsende foran Sigbrit. 

Knud. 

Han er en lyshaaret, velbygget, ung Fyr med et skægløst, godlidende 

Ansigt. 

Jeg faar vel Lov at gaa indenfor og hilse 
paa Eders Datter.^ 

SiGBRIT. 

Hun er knap 40, bred, statelig og rank, med rødbrunt Haar. Hun er 
yderst sirligt klædt i hollandsk Dragt. 

Det faar I vel. 



Knud. 

Og saa lader I mig nok bringe en Flaske 
Rhinskvin af den bedste? 

SiGBRlT. 

Den skal jeg bringe Jer selv. 

Knud 

gaar forbi, ind i Stuen mod Dyveke. 

Ærbødigste Hilsen, skønne Jomfru. 

Dyveke. 

Hun er 17 Aar, høj og smal, med et lille Hoved, violblaa Øjne, g^l- 

denrødt Haar, smalle fine Hænder og Fødder. Hun bøjer Hovedet 

let, idet hun vedbliver at sy, uden at se paa ham. 



Hilsen igen, Mester Knud I 



Knud. 



Ak, var jeg saasandt Eders Mester, — da 
skulde I komme til at begegne mig anderledes. 

Dyveke 

lader forskrækket. 

Hvadl Er jeg ikke høflig mod en af 
min Moders bedste og hyppigste Gæster, da 
faar jeg med hende at bestille. 

Knud. 

Jo, paa Høflighed skorter det ikke. Eders 
Moder har sikkert ingen Grund til Klage. Og 
jeg sad gærne her den hele Dag. 

Dyveke. 

I her — i dette Kammer! — I, hvis 
Fader ejer det skønneste Stenhus paa hele 
Torvet ! 

Der i Karnapen kunde jeg vel lide at 
sidde ved mit Sytøj — og se den store 
Mængde af travle Folk passere forbi — 

Knud. 

— som dog aldrig vilde have for travlt 
til at kaste et Blik op til det Vindue, i hvilket 
I sad. 

15 

Dyveke 

ler. 

Naaja, — et Blik har aldrig skudt en 
Jomfru ihjel. 

Knud. 
Men vel en Ungersvend. 



Dyveke. 

Er de saa skrøbeligt Kreatur! — Jaja, 
saa I kunde altsaa ikke tænke Jer mig siddende 
i det Vindue, aa saa ærbart bøjet over mit 
Linned. — (Hun lerj Kun med et lidet stjaalet 
Øjekast ned til de Forbispaserende. 

Knud 

nærmere. 

Hvor I piner mig, Jomfru Dyveke, I 
véd saa vel: netop der saa' jeg Eder helst i 
Verden. 

Dyveke. 
Hys — ikke sige sligt! 

SiGBRIT 
kommer med Flaske og Glas paa en Bakke. 

Her er Vinen, unge Herre ! (Hun sætter Bakken 
paa det runde Bord.) Og hvad hvisker I saa hæftigt 
til Dyveke? 

Knud. 
Jeg! 

Dyveke. 

Hr. Knud beundrede det smukke Liv her. 

Knud. 

Ja, det gjorde jeg. (Han gaar til Bordet, til Sigbrit.) 

Tør jeg skænke for Eder? 

Sigbrit. 

Tak, jeg drikker ikke Vin paa denne Tid 
af Døgnet. 

Knud 

til Dyveke. 

Men et lille Glas for Eder, at I kan 
kredense mig Vinen? 

15* 

SiGBRIT. 

Heller ikke. 

Dyveke. 

Jovist, lille Mo*er, jovist! Et lille Glas af 
din Rhinskvin — som du faar fra Holland. 

SiGBRIT 

uden Vrede. 

Dyveke I 

Dyveke. 

Hvad saa! Alt, hvad der kommer fra 
Holland, er godt — og forresten løber den 
Flod Rhinen vist ogsaa i Holland? Ikke 
sandt, Mester Knud! 

Knud. 

Det tror jeg sikkert. Og i hvert Fald, 
alt det bedste, det skønneste kommer fra 
Holland. 

Dyveke 

leende. 

Det kalder jeg talt som en god Normand. 
(Hun tager Glasset.) Holland levc I Stød til, Mo'er 
Sigbrit. 

Knud. 
Vist saa. 

SiGBRIT. 

Jaja da, et lille Glas. 

Knud 

som har skænket for Sigbrit. 

Holland leve ! — ned med Lybæk ! 

Sigbrit. 

Hys, unge Herre, ikke saa højt — skønt 
jeg ikke elsker de mægtige Herrer paa Tyske- 
bryggen højere end I. Men Kunder er Kunder, 
hvorfra de saa stammer — 

Knud 

fortsættende med Bitterhed. 

— — Og velbyrdige Hr. Albrecht Hon- 
dorf — 

Dyveke 

fortsættende. 

— har ligesom I sin Gang her i 
Huset — mig til liden Glæde og Plaser. 

Knud 

med lysende Øjne. 

Virkelig 1 



Dyveke 

som atter syer ved Bordet. 

Det skal I dog ikke gøre Eder til Gode 
over. — I er mig ikke kærere for det. 

SiGBRIT. 

Hvad kærere? En hæderlig Jomfru har 
ingen kær. 

Dyveke 

fortsættende, opremsende. 

— — uden sin Bejler i Tugt og Ære. 

Hun synger. 

Roselil og hendes Mo'er 

de sad over Bord, 

de talte saa mange skæmtsomme Ord. 

Hahaha — hohoho ! 

SiGBRIT 

formanende — uden Vrede. 

Nu styr dig, Dyveke! 

Knud. 

Hvor smukt I dog synger! 

SiGBRIT. 

Hun lærte alt som lille Pige den vokale 
Kunst i Amsterdam, og hendes Lærer roste 
hende meget. Alle hendes Lærere. 

Dyveke 

lader Sytøjet synke. 

Det var dengang. 

SiGBRIT. 

Lidet tænkte vi da paa — — . Jaja, 
mangen En er falden dybt for at stige des 
højere. — Vi faar se, — vi faar se. — 

Dyveke 

stirrende ud for sig, hensunken i sig selv. 

Jeg drømte engang 

Knud. 

Hvad drømte L^ 

Dyveke 

farer sammen. 



Ingenting ! Eventyr ! 



Knud. 



Om Kongesønnen, om Prinsen? (Han skænker 
og drikker.) Naa, han er jo kommen. 



SiGBRIT. 



Hvad siger I? 

Dyveke. 

Nu bare ud dermed — det trykkede Jer 
hele Tiden — jeg saa' det nok. 

Knud 

skænker igen, rystende paa Haanden af Sindsbevægelse. 

Jeg siger intet — uden hvad hele Byen 
taler om. 

SiGBRIT. 



Og den siger? 

Dyveke 

halvt syngende. 

Fagre Ord og høvisk Tale — 
Alle Byens Haner gale — 
Hønsekluk og Andesnadder — 
Og en Jomfrus Rygte er i Smadder. 

SiGBRIT 

stærkt. 

Hvad siger Byen? 

Knud 

bleg. 

At Hans Naade Junker Christiern fandt Be- 
hag i Eders Datter paa Ballet i Aftes — at han 
viste hende skellig Gunst under Dansen — at 
han uafbrudt bød hende op den hele 
Nat — at fornemme Frøkener og ædle Rigens 
Mænd følte stor Harme og Fortrydelse her- 
over — og at Ballet og Festen standsede i 
samme Nu, som Jomfru Dyveke tog Farvel. 

SiGBRIT. 

Da taler Byen for én. Gangs Skyld sandt. 

Lille Pavse. 

Dyveke. 

Sandt, sandt, jeg uselig ringe Mø 
fandt Naade for den høj mægtige Herres 
Øjne — Kong Cadmor og en Tiggerkvind! 
Kender I Visen? (ler.) Men jeg er ikke storagtig, 
Knud Fegri, I maa gærne tale til mig — idag. 

Knud 

hurtigt. 

Hvad mener I med idag? 

SiGBRIT. 

Af Tale kommer Fortrydelse, Dyveke! 

(Pigen fra Disken har nærmet sig.) Hvad er der ? Nu 

kommer jeg! 

Hun gaar hen til Disken. 

Knud. 

Det er da derfor, at I er saa underlig 
imod mig idag. 

Dyveke. 
Jeg er som altid. 

Knud. 

Ja, dejlig som altid, forheksende som 
altid, men kold og fremmed. (Sagtere.) Dyveke, 
husk det — jeg elsker Eder. 

Dyveke 

smiler venligt. 

Gør I? Er I ganske sikker derpaa? 

Knud. ^ 

At jeg elsker Jer! Dag og Nat er I ikke 
borte fra mine Tanker — aldrig et Øjeblik er 
jeg Eders Billede foruden — og altid drømmer 
jeg — drømmer de skønneste Drømme om, 
at I vorder min og sidder ved min Side, 
duger mit Bord, breder min Seng og vandrer 
Søndagmorgen med mig til Kirke, medens 
Almuen og Borgerne bøjer sig for Jer store 
Dejlighed. 

Dyveke. 
Saaledes drømmer /. 

Knud. 



Og hvad drømmer da I? 

Dyveke. 

Jeg — jeg drømmer om Bjørne og Ulve, 
Rubiner og Smaragder, Jægerhorn og Højen- 
loftssal. — Det farer og straaler og jager og 
jubler i mine Drømme. 

Forresten drømmer jegsaa sjældent. — Jeg 
sover saa godt og drømmeløst, (smilende.) Jeg 
er ikke saa elskovsfuld som I. — Hvorfor er 
I saa elskovsfuld? 

' Knud. 

Fordi I er dejlig. 

Dyveke. 
Er jeg saa dejlig.^ 

Knud. 

Der er ingen Jomfru i Norges Land saa 
underskøn som I. 

Dyveke. 

Smukke Ord. 

Knud. 
Jeg gav gerne mit Liv for Eder. 

Dyveke. 
Jeg har intet Brug for Eders Liv. (Hun 

rejser sig og retter sig rank.) Meil for mit Liv for 

mine unge Aar har jeg Brug. 

Knud. 

Dyveke, hør mig ! Ingen Kvinde i Bergens 
By skulde faa det som I. Jeg skulde bære 
Eder paa Hænderne. 

Dyveke 

ler højt. 

En dejlig Trone ! — (Hun griber ham hastigt om 
Haandleddet. — Halvt syngende.) Stor er Haanden Og 

haard og rød — skabt til at slide for dagligt 
Brød. 

Knud. 

I haaner mig. Og hvilken anden Trone 
venter I paa? 

Dyveke. 
Det maa I lade mig om. 

Knud. 

Jeg forstaar, Skaal, Jomfru Dyveke, Skaal 
for 

Dyveke 

afbryder ham lyttende. 

Hys, — der kommer Nogen — jeg hører 
høj Tale. 

Knud 

gaar nogle Skridt tilbage og ser ud mod Skænkestuen. 

Det er velbyrdige Købmand Albrecht 
Hondorf fra Tyskebryggen. 

Dyveke. 
Aa, kun ham. 

Knud. 
Hvem venter I? 

Dyveke. 
Jeg? Ingen! 

ANDEN SCENE. 

De Forrige. Albrecht Hondorf kommer bag om 

Disken. 

Hondorf. 

Han er en bredskuldret, svær Mand mellem Tredive og Fyrre. Han 
bærer Fuldskæg, stærkt rødligt, der naar ham ned til Brystet. 

01, Moder Sigbrit, 01 af bedste Bryg — nys- 
sens hjemkommen vil jeg have — den største 
Kande. 

Sigbrit . 

Straks, Herre! Men vil I ikke vente 
herude i Køligheden? 

Hondorf 

træder forbi hende, ler. 

Nej, herinde i Heden, min allernaadigste 
Fru Moder. 

Hoho ! Allerede en Falk i Dueslaget — skønt 
er det en Falk? — Haahaa I Allerhøjst en liden 
Kanariefugl. 

Knud 

rejser sig, hæftigt. 

Hvad mener I? 

HONDORF. 

Hvad nu? I vil vel ikke falde mig an. 

(Han sla«r paa Sværdhæftet.) Vi Lubeckcre bærer 

Sværd ved Lænd trods nogen Riddersmand, 
medens I, unge Herr Knudl — Alle I Borgere 
her i Staden er kun for Bønder at regne. 

Knud. 

Det skal Ingen sige mig paa, at jeg er 
en ufri Mand — mindst I! 

Dyveke 

koldt og bestemt. 

Fred i Stuen, om jeg tør bede — eller 
ud med Jer beggel 

HONDORF. 

Potz Tausend ! Ja, er hun ikke stolt som 
en spaniolsk Prinsesse, der hun staar knejsende 
som et Alterlys! 

Prinsesse, hvad? — Man maa jo bøje sig 
ydmygeligen. 

Dyveke. 
Hvad mener I, Hr. Hondorf! — Ja, er han 

ikke saa svulmende som en Øltønde, der han 
staar prustende som en Hval! 

HONDORF 

ler højt. 

f 

Hahal I véd vel nok, hvad jeg mener. 
Prinsesse og Dronning og Ballets Sol! 

Han bøjer sig hen imod hende. 

Lad mig se, har I Danseskoene paa 
endnu? 

SlGBRlT 

der kommer med Øllet, gaar imellem dem. 

Lad Barnet i Fred, velbyrdige Herre ! 

HONDORF. 

Jeg lader det aldrig mangle paa skyldig 
Respekt. Naa, der er Øllet. Skænk i, Mo'er 
Sigbrit, skænk i. (Xii Knud Fegri.) Jeg skænker 
ogsaa for Eder, Hr. Ærgerlig! 

Knud. 
Tak for mig! Jeg drikker min egen Vin. 

HONDORF 

tømmende Ølkruset. 

Vin, det der! — Med Forlov, hvad 

handler Jer Fader med? 

16 

Knud 

farer op. 



Hvad nu ! 



SiGBRIT 

gaar imellem dem. 

Det véd alle Folk i Bergens By, hvad 
gamle Anders Fegris Skibe farer med. 

HONDORF. 

Vi paa Tyskebryggen kærer os lidet om 
Smaahandlerne her i Byen og deres Pære- 
skuder. (Knud vil fare op. Si gb rit standser ham.) Men 

ellers vil jeg kun sige dette: Købmænd kender 
Varer som Djævlen sine Folk, og hvis I 
holder det Sprøjt der for Vin, saa har I al- 
drig smagt en ægte Drue. Kom I kun op 
til mig en Dag paa Kontoret I Træd kun 
dristigt ind, stig op til min Inderstue i øverste 
Stokværk, og jeg skal skænke Eder en spansk 
Vin, der skal brænde Jer som en Ildslue i 
Ganen, saa tør og saa fyrig — hvis I da ellers 
tykker om Sligt og kan fordrage en stærk 
Drik. — Naa, hvorfra kommer saa den Rhinsk- 
vin, Mo'er Sigbrit.^ 

SiGBRIT 

der har staaet ganske rolig, ser halvt paa ham. 

Derfra ! 

Dyveke 

ler og klapper i Hænderne. 

Mo'er kan svare. 

HONDORF. 

I har Ret. En Vinhandler snakker ikke 
om hvorfra og hvordan, (tii Dyveke.) Det klæder 
Jer over al Maade at le saa lystigt. 

Dyveke. 
Ogsaa naar jeg ler ad Jer? 

Knud 

henrykt. 

Eders Skaal, allerskønneste Jomfru. 

HONDORF 

betragter ham med et lille Smil. 

Véd I, Jomfru Dyveke, naar et Fruen- 
timmer først ler, — saa har man snart sin 
Vilje. Syng mig en Vise til Øllet, skønne 

Jomfru! 

16* 

Dyveke. 

En Vise! Nu ja, jeg vil ikke synge for 
Jer, men nok for mig selv! 

Hun tager en Luth fra Væggen. 

HONDORF. 

Visen bliver den samme og Tilhørerne med.. 

Dyveke 

spiller og synger. 

Hvem stolprer henad Vejens Sten, 

saa kroget og træt? 

HoUah! Det er den Bondemand, 

der aldrig kan spise sig mæt. 

Goddag, Guds Fred, o Jomfru fin, 

sig, vil I være Allerkæresten min? — 

Gak bort, du usle Krybelus! 

Jeg heller vil i Helved bo 

end være hos dig i dit Armodshus. 

Hvem vralter over Byens Torv, 

saa vigtig og bred? 

HoUah, det er den Kræmmerkarl, 

som snød sig rig og fed. 

Pst, pst, goddag, min smukke Glut, 

vær min for denne Pengetut 1 — 

Gak bort, du lunkne Fiskeblod! 

Jeg heller vil i Helved bo 

end være hos dig i din Fedtebod. 

Hvem rider fremad højt til Hest — 
Hun bryder pludseligt af og siger træt: 

Jeg orker ikke længer. 

Knud. 
Men Visens Slutning, Jomfru? 

HONDORF. 

Behøves ikke! Jeg véd, hvordan det 
ender. Til Slutning kommer Kongesønnen, og 
med ham drager den Skønne bort og bliver 
hans Brud. 

Dyveke. 
Tror / det ender saaledes? 

HONDORF. 

I Viser og Eventyr, — ja. 

Knud 

som har drukket tæt. 

Ak, Gud, ja! Jeg tror det ender saaledes, 
I har fortjent en Dronningekrone, skønneste 
Dyveke, kun en Konge er Eder værdig. Og 
ham faar I, hvis der ellers raader et Forsyn 
over de ædle Menneskers Liv. 

HONDORF. 

Naa, naa, unge Mand! Vinen faar Eders 
Tunge til at løbe med altfor poetisk Snak. 

Knud 

famler efter sin Kniv. 

Nu har jeg nok! Nu skal I mærke, hvor 
ung jeg er! 

HONDORF 

vigende. 

I forstaar vel Spøg. 

Knud 

med Kniven fremme, rasende. 

Ja, saadan forstaar jeg den. 

SiGBRIT 

kommer imellem dem. 

Fred her i Stuen, om jeg tør bede. — I 
har faaet nok, Knud, nu maa I se til at bringe 
Jer selv hjem. 

Knud. 

■ 

Men han fornærmer mig, og jeg finder 
mig ikke deri. 

SiGBRIT. 

Det skal I heller ikke! Hvorfor skulde 
I vel det, I, som er rig og velopdragen, og for 
hvis Slægt enhver Mand føler Agtelse. — I 
véd det godt, Knud, for Jer ligger alle Veje 

aaone. (Hun gaar nærmere til ham og taler sagtere, medens 
Ho n do rf skænker sig af Øllet.) Og Saa skulde I tilsætte 

Alt det, I har at vente, ved en Kiv, som 
I yppede her paa en Vinstue med en af disse 
Lybækkerknægte, hvis Overmod vi alle harmes 
over, men som vi ogsaa alle for Tiden er 
nødte til at gaa af Vejen for. Hvor kan I 
være saa dum, Knud! Han kan sagtens staa 
sig ved Striden. Han søger ind i sit sikre 
Kvarter, hvor ingen holder Rettergang og 
Dom uden hans egne Venner og Fæller, 
medens I — 

Gaa hjem, Knud, og naar vi træffes igen, 
skal I faa vor bedste Modtagelse. 

Knud. 
I har vel Ret, Mo'er Sigbrit, jeg skal gaa. 

SiGBRIT. 
I er en brav Gut, Knud ! 

Knud. 

Farvel Dyveke! Eders Moder lover mig 
den bedste Modtagelse, naar vi træffes 
igen — siger I det Samme? 

Dyveke 

ser paa ham, smiler skælmsk, siger meget venligt. 

Ja, naar vi træffes igen! 

Knud. 

Tusend Tak ! (Han kysser hendes Haand.) Og 

husk nu det, der staar i Visen: 

Tidlig og silde, 
ved Sorg og ved Gilde, 
om Vaaben skal drages, 
om Byrder skal tages, 
til hans Liv slukkes ud, 
kan I stole paa Knud. 

Farvel, allerskønneste Jomfru Dyveke! 

Dyveke 

næsten ømt. 

Farvel, Knud, farvel! 

Knud gaar uden at hilse Hondorf. Sigbrit følger ham til Døren 
i Baggrunden og staar igen ved Disken. 

HONDORF 

der roligt har drukket. 

Saa blev vi af med ham. 

Dyveke. 
Vil Jeg ser ham gærne. 

HONDORF. 

Hellere end mig? 

Dyveke. 
Ja. 

HONDORF. 

Det Flødeskæg! 

Dyveke. 
Altid bedre end Ølskæg. 

HONDORF 

viskende Skummet af sit Skæg. 

I har ikke prøvet at nærme Eders Læber 
til det. 

Dyveke. 



Jomfru Maria bevare mig. 



HONDORF. 



for noget værre, ja. I vil vel ikke 

altid paakalde Jomfru Maria som Eders Skyts- 
patron ? 

Dyveke. 
Hvad mener I.'^ 

HONDORF. 

Sæt Jer lidt tættere hen til mig, Jomfru! 

Dyveke. 
Jeg hører godt, hvor jeg sidder. 

HONDORF. 

Men Eders Moder dér hører mere med 
et halvt Øre end en anden En med to. 

Dyveke 

ler. 

Selv om de er nok saa lange. 

HONDORF. 

Saa vci3,di jeg rykke hen til Eder. 

Han, der sidder ved det store Bord, er ifærd med at flytte sin Stol. 
Sigbrit drejer Hovedet og ser paa ham; han bliver siddende. 

Jeg er en formuende Mand, Jomfru 
Dyveke, en særdeles formuende Mand, og 
min Formue øges med hver Dag, jeg lever i 
dette dumme Land, hvor alle er og bliver 
fattige. 

Dyveke. 

Fordi I flaar de arme Fiskere, som var 
de Flyndere og ikke Guds levende Skabninger. 

HONDORF. 

Vi handler med alle. — Vi bedrager 
ingen. 

Dyveke. 

Mo'r Sigbrit fortalte netop igaar til en 
fornem Mand, med hvilke Lodder I vejer og 
med hvilken Alen I maaler. 

HONDORF 

farer op. 

Gjorde hun. — Saa skulde hun da — 

Han bryder af. 

Dyveke 

hæftigt. 

Hvad skulde hun? — Sig det — sig det 
til hende selv I 

HONDORF 

rolig. 

Nok derom ! Mo'er Sigbrit véd ellers selv, 
hvordan Vin spædes og 01 tyndes. 

Dyveke 

rejsende sig halvt. 

Hvorfor søger I ikke andetsteds hen, naar 
Varerne mishager Eder saadan her? 

HONDORF. 

Fordi I sidder her i denne Inderstue — det 
véd I saare godt. Og jeg véd ogsaa, mangen 
en Gang har I set saare venligt til mig. 

Dyveke. 

Hvorfor skulde jeg ikke det? I fortalte 
mig mange morsomme Ting om andre Men- 
nesker og fremmede Lande, hvor der er bedre 
at være. Her er fattigt og graat her i 
Norge — og Vinteren er saa græsseligt lang. 
Og altid regner det, Foraar og Sommer og 
Efteraar. 

Nu igen! — Hører I, dryp — d^yp — 
dryp — ganske ens, hver Dag samme 
evindelige Dryp. 

-Han ser lidt paa ham. 

Naar I sad der og fortalte om Landene 
med Sol og blaa Himmel, saa syntes jeg 
næsten, der kom Lys og Varme fra Jert store 
røde Hoved. (Hun ler.) Det sidder der som et 
Taarn paa Jeres Skuldre. 

HONDORF. 

Til de Skuldre lænede I en Aftenstund 
det lille smukke Hoved, medens jeg fortalte. 
I laa med halvtlukkede Øjne, og min Arm 
var om Eders Liv, og jeg fornam, hvorledes 
Eders Hjærte slog mod Livstykket. 

Dyveke. 

I husker fejl! Eller jeg maa være falden 
i Søvn og har taget Eders Arm for Læne- 
stolens. 

HONDORF. 

I sov ikke. 

Dyveke. 

Saa drømte jeg vel I Ligemegetl Og 
hvad saa? 

HONDORF. 

I er ung og smuk — jeg er ikke gammel. 
Hvorfor vil I ikke være med mig? Jeg vil 
give Jer alle de Ting, som Kvinder attraar: 
fine Klæder, rige Smykker, en skøn Bolig, 
lækker Kost og flinke Opvartersker. 

Hvorfor vil I ikke være med mig? I 
vilde ikke fortryde derpaa. 

Dyveke. 

Jeg troede, de Lybækker Købmænd skulde 
leve ugifte her i Bergen? 

HONDORF 

trækker paa Ordene. 

Ugifte vel — men ikke uden Kærest. 

Dyveke 

roligt — lidt lavt i Mælet. 

Saa dette byder I mig? 

HONDORF. 

Nu — ja — fordi jeg ikke kan andet. 
Men saasnart jeg drager herfra — hvad der 
vil ske om to Aar — skal I blive min ægte- 
viede Hustru, saasandt hjælpe mig Gud og 
hans hellige Mænd. 

Dyveke 

tier og ser ud for sig. 

HONDORF. 

I tror mig ikke? 

Dyveke 

farer sammen. 

Jo — jég tror Jer. 



256 HOS SIGBRIT. 



HONDORF. 

Og I svarer? 

Dyveke 

som til sig selv. 

Sæt, at jeg gik ind derpaa, — hvad 
Sikkerhed vilde jeg saa have for, at I ikke 
om to Aar, — var det ikke to Aar? — aks- 
lede jert Skind og drog herfra uden mig, 
ladende mig sidde her i Spot og Nedværdigelse ? 
Maaske endog som den, der skulde føde andre 
end mig selv — hvis jeg da ikke vilde falde 
min Moder til Byrde. 

HONDORF. 

Jeg lider godt, at I tænker og taler saa- 
ledes. Man skal paa intet indgaa, uden at 
vide sig vel forvaret. 

Men jeg. Jomfru Dyveke, jeg skal sikre 
Eder paa enhver optænkelig Maade. Jeg 
skal straks overdrage til Eder en Pengesum, 
stor nok til at betrygge Eder for mange 
Aar — jeg skal for Døds Skyld bestemme 
Jer en forsvarlig Arvelod efter mig — jeg 
skal endelig straks tilsikre Eder ved Ed og 



HOS SIGBRIT. 257 



ved vidnefast Dokument, at jeg ikke skal 
forlade Landet uden med Eder som min ret- 
mæssige Hustru. 

Jeg skal gøre alt dette, inden I drager ind 
i den Bolig, jeg skal istandsætte til Jer. Tror 
I mig saa? 

Dyveke. 

Jeg har troet Jer hele Tiden. Og vilde 
jeg — saa vilde jeg vel uden alle disse For- 
anstaltninger. Men hvorfor vil / det ? 

HONDORF. 

Hvorfor? 

Dyveke. 

Ja, hvorfor vil I endelig have mig til at 
føje Jer Vilje? 

HONDORF. 

Hvorfor? Det véd I vell Og I vil vel 
ikke, at jeg skal klynke eller synge min 
Kærlighed frem som en Nar eller en 
Gøgler. Men jeg kan gærne sige, at jeg 
er ganske gal efter Jer — at jeg, som har 
kendt mange Kvinder, Dag og Nat tænker 
paa Jer og griber efter Jer. Jeg føler ligesom 

17 

en Hunger overfor Jer, og jeg kan aldrig blive 
mæt, hvis jeg ikke faar Jert slanke Legem 
saaledes favnet af disse mine Hænder, at I er 
lukket derinde som i et Fængsel. 

Jeg er saa vild efter Jer som en hungrig 
Kannibal efter Menneskekød. 

Dyveke 

bleg, smiler let. 

Se, se, saa graadig er I dal Kunde I nu 
ogsaa være mig tro.^ 

HONDORF. 

Jeg har kendt mange Kvinder, siger 
jeg — naar jeg har Jer, har jeg Alle. 

Dyveke 

taler ud for sig, halvhøjt. 

Det var godt. 

HONDORF. 

Hvad siger I? — Hvad svarer I mig? 

Dyveke. 
Det er jo et smukt Tilbud. 

HONDORF. 

I siger det saa løjerligt. 

Lille Pavse. 

Tror I maaske, at I har et bedre? 

Lille Pavse; han rykker nærmere hen til hende. 

Har I faaet Frøkennykker? Lyder Danse- 
musiken endnu for Jer? Er I ikke klogere 
end som saa? Ved I ikke, at stakket Dans 
er snart sprunget? 

Vil I være Spillebold for en Nats Lune? 

Bilder I Jer maaske ind, at Junker Christiern, 
naar han forlader Landet, tager Eder med 
som sin Gemalinde. Dronning Dyveke — hvad? 
Dron-ning Dy-ve-ke — Hejsa, hvor det klinger 1 

Men det kommer aldrig til at klinge i Eders 
Øren. 

Dyveke 

ser paa ham. 

I er dum og raa. 

HONDORF 

forbitret. 

Hvad siger 1} Er det Jert Svar paa et 

saadant Tilbud? 

17* 

Dyveke. 

Mit Svar er nej og nej og tusinde 
Gange nej. 

HONDORF 

tæt iod paa hende. 

Jomfru Dyveke 1 I skulde dog tage Jer 
i Agt. 

SiGBRIT 

nærmeode sig. 

Hvad nu igenl Hvad vil I med Pigen, 
Hondorf? 

Dyveke 

med en kort Latter. 

Til Kærest vil han ha' mig — til at 
sidde paa Stads udenfor Tyskerkvarteret og 
vente, til Hr. Kræmmeren sniger sig ud ved 
Aftenstid, for at opvarte ham. 

Tusind Tak gode Herre! Vil I ikke nu 
bejle videre til min Moder? 

Hun gaar ind til venstre. 

SiGBRIT. 

Naa, slap det derud! 

HONDORF. 

Jeg ønsker at ægte Jer Datter, naar jeg 
kan — ja. Indtil da — 

SiGBRIT. 

Ja, lad os ikke tale mere derom! I har 
faaet hendes Afslag — hvorfor skal jeg føje 
mit til? 

HONDORF. 

I er meget stor paa det, Mo'r Sigbrit. 
Jeg kender Jer, I slipper ikke en god Jagt, 
om I ikke har Storvildt i Sigte. 



Sigbrit. 



Tror I? 



Det banker paa Døren tilhøjre. Sigbrit gør en lille Bevægelse, men 

staar stille paany. 

HONDORF. 

Hører I ikke, at det banker? Hvorfor 
lukker I ikke op? 

Sigbrit. 
Jeg venter, til I er gaaet. 

HONDORF. 

Jeg vil være Eders Tjener og lukke op 
for Jer, inden jeg gaar. 

Han lukker Døren op, Erik Valkendorf gaar rask ind forbi ham. 



TREDJE SCENE. 

De Forrige. Erik Valkendorf. 

Valkendorf. 

Han er en eleg^ant, adeligt udseende Mand omkring de 30. Blegt 
Ansigt, Mundskæg og Fip mørke. 

Goddag, Mo'r Sigbrit. 

SiGBRIT 

nejende. 

Strænge Hr. Biskop! 

Valkendorf 

seende sig rundt. 

Hvem er den Mand? 

Sigbrit. 

En Lybækker Købmand; nu gaar han. 

Valkendorf. 

Luk Døren der! 

SiGBRIT 

gaar mod Baggrunden for at lukke Døren. Hun agter ikke paa 

Hondorf. Han standser hende. 

HONDORF. 

Jeg vil betale! 

SiGBRIT 

tvingende ham hen mod Døren. 

Det kan blive, til I ser herind næste Gang. 

Hondorf. 

Og hvis nu næste Gang aldrig kom? 

SiGBRIT. 

Saa skænkte Sigbrit Jer gratis den Drik, 
I nød idag. 

Hondorf 

gaar ud. Sigbrit lukker Skydedøren efter ham. 

Valkendorf. 
Naa, saa her bor I — og Jomfru Dyveke. 

SiGBRIT 

peger til venstre. 

Derinde er Sovestuen for os begge. 

Valkendorf. 
Skænken kaster vel ikke meget af sig? 

SiGBRIT. 

Aa nej, jeg giver for gode Varer, saa 
bliver der ikke megen Profitering af. 

Valkendorf. 

Jeg troede, I var klogere end som saa. 

SiGBRIT. 

Jeg er vant til reel Handel, hvor jeg kom fra. 
Ønsker I noget at drikke, naadige Herre I 

Valkendorf. 

Nej, intet. 

I er da ikke bleven rigere, siden jeg saa* 
Eder ved Foraarstid og undredes over Eders 
Datters tækkelige Væsen og yndige An- 
sigt — for den Sags Skyld ogsaa over Eders 
statelige Udseende. 

SiGBRIT. 

Nej, jeg er lige saa fattig. 
Valkendorf 

langsomt. 

Med saa smuk en Jomfru — 

SiGBRIT. 

Tilbud har her vel været af forskellig 
Art — ikke til at kimse ad. 

'Valkendorf 

haanligt. 

Og alligevel? 

SiGBRIT 

roligt. 

Alligevel har de ikke behaget hverken 
mig eller Dyveke. 

Valkendorf. 
Ægteskabstilbud ? 

SiGBRIT. 

Ogsaa det, ja. Fra velstaaende Mænd, 

hos hvem Dyvekes store Skønhed og tække- 
lige Væsen — som I sagde, Hr. Biskop — har 
vakt Elskov. 

Valkendorf. 
Og hun blev i Fattigdom? 

SiGBRIT. 

Vi har at bide og brænde, vi lider ingen 
Nød — ingensomhelst Nød. 

Valkendorf 
I er altsaa fornøjet? 

SiGBRIT. 

Det har jeg ikke sagt. 

Valkendorf. 

I ønsker Eder dog mere af det røde 
Guld, som lokker Menneskene. 

SiGBRIT. 

Det røde Guld lokker jo de Fleste, Hr. 

Biskop, selv de gejstlige Herrer. Men jeg 
tænker dog ikke stort derpaa. 

Valkendorf. 

Allerede da jeg talte med Eder i Vaar, 
fornam jeg, at I var klog. 
Hvad er I mere? 

SiGBRIT. 

Jeg er kommen af god Familie. 

Valkendorf. 

Skal det være et Svar.^ 

SiGBRIT. 

Jeg lider ikke at sidde i ringe Stand. 

Lille Pavse. 

Valkendorf. 

Er I virkelig af saa god Slægt .^ 

SiGBRIT 

Jeg synes, I engang har spurgt derom, og 
jeg engang har svaret: min Familie har i to 

Aarhundreder hørt til Amsterdams fornemste 
og rigeste — ingen Handelsfart var den for 
lang og intet Embede den for stort. 

Valkendorf. 
Og nu er alt det forbi? 

SiGBRIT. 

Ingenlunde. Jeg har endnu mægtig Slægt 
i Holland. Dog da min Mand blev syg og 
fattig, og da hans Ødelæggelse trak min Faders 
Formue med, vilde jeg hellere bære min 
Armod i fremmed Land, hvor ingen kendte 
mig, end hver Dag føle mig ynkeligt under- 
legen dem, hvis Lige jeg før havde været. 
Saa rejste jeg herhid. 

Men forresten kan jeg drage tilbage, naar 
jeg lyster. Ofte er der skikket Bud efter mig. 
Jeg forstaar mig godt paa Handel og Regn- 
skab og alskens Varer, ogsaa paa Pengenes 
Værd og Omsætning. Der er i min Hjemstavn 
adskiUige, der har ønsket mine Raad. Og jeg 
tror ikke, at jeg bliver her — i denne Stue, 
i denne By, i denne Stilling alle mine Leve- 
dage ud. 

Valkendorf. 

Hum! Det tror jeg heller ikke. 

Lille Pavse. 
SiGBRIT. 

Jeg takker Jer endnu engang, Hr. Biskop, 
fordi I erindrede mig og min Datter igaar, da 
saamange smukke Folk blev budne op paa 
Slottet. 

Valkendorf. 

Eders Datter har gjort et dybt Indtryk 
paa vor naadige unge Herre. 

SiGBRIT. 

Jeg saa' det nok. 

Valkendorf. 

Og glædede Eder derover? 

SiGBRIT 

roligt. 

Naturligvis. — Og om det var Jer Datter.^ 

Lille Pavse. 

Valkendorf. 

Hum ! Har Eders Datter arvet sin Moders 
Forstand? 

SiGBRlT. 

Dyveke tænker ikke saadanne Tanker 
som jeg. Hun er munter og tilfreds, glad 
ved Adspredelse og Pynt — dog med Maade; 
ogsaa lidt nyfigen efter at behage og be- 
hages — dog ogsaa med Maade. Hun er 
pur-ung og vil leve de Unges lyse Liv — om 
det forundes hende. 

Valkendorf. 

I taler, som I var gammel, og I er det 
ikke — og I er smuk endnu. 

SiGBRIT 

med et lille Smil. 

Jeg takker for Artigheden, Hr. Biskop, 
men jeg har gjort den Ting op. Jeg vil 
være gammel og haaber snart at være graa. 

Valkendorf. 

Og saa vil I? 

SiGBRIT. 

Jeg forstaar ikke ret, hvad I spørger om, 
naadige Herre! 

Valkendorf. 

I forstaar mig helt godt. 

Ogsaa / faldt i vor unge Herres Behag. 

SiGBRIT. 

I kunde ikke bringe en fattig, fremmed 
Enke kærkomnere Bud. 

Lille Pavse. 

Valkendorf. 

Eders Datter er atter buden op paa 
Slottet iaften. 

SiGBRIT. 

Jeg takker for den store Naade. 



Valkendorf. 



Og I ogsaa. 

SiGBRIT. 

Vor naadige Herre har set, hvor Barnet 
hænger ved mig. 

Valkendorf. 

Moder og Barn maa dog sædvanligvis 
skilles. 

SiGBRIT. 

Deri har 1 Ret, Hr. Biskop, men Dyveke 
og jeg skilles ikke. 

Valkendorf. 

Er I vis derpaa? 

SiGBRIT. 

.Ganske vis! 

Valkendorf. 

Og om det var kongeligt Bud.f* 

SiGBRIT. 

Taler I om Junker Christiern, da vil han 
aldrig udstede et saadant Bud, hvormed han 

vilde bedrøve Barnet svarliget! og unødigt — og 
forvolde Moderen den dybeste Sorg, ja, lægge 
hendes Liv øde. 

Valkendorf. 
Hum, hum! Vi faar se. 

Lille Pavse. 

SiGBRIT. 

Tilgiv, Hr. Biskop, har jeg gjort Eder 
noget imod? 

Valkendorf 

fornemt. 

I! — Hvor falder I paa det? 

SiGBRIT. 

Vredes ikke — en liden Flue kan jo 
plage en stor Konge. 

I har altid talt saare venligt til mig — jeg 
skylder Jer meget — jeg glemmer det ikke — jeg 
haabede, at Eders Venskab for mig ogsaa 
kunde bevares i Fremtiden. 

Valkendorf. 

Og Fremtiden? Er I sikker paa den? 

18 



2 74 W^^ SIGBRIT. 



SiGBRIT. 

Jeg søger at tænke mig, hvordan den 
bliver, 

Valkendorf. 

I er Dyvekes Moder, en fattig Enke, en 
dygtig Kvinde. 

Hvad er I mere? 

SiGBRIT. 

I spørger igen? 

Valkendorf. 

Og maa vel tilsidst selv svare: I er 
ærgerrig og magtsyg. 

SiGBRIT. 

I mener, at saadanne Følelser ikke passer 
for en fattig Enke, selv om hun er en dygtig 
Kvinde og — (Hun ser paa ham.) Dyvekes Moder. 

Valkendorf. 
Hum. 

Eders Datter er buden paa Slottet i 
Aften til Dans. Naar Dansen er forbi — 

SiGBRIT 

sagte. 

Saa? 

Valkendorf. 

Saa bliver hun paa Slottet. 

SiGBRIT 

sænkende Blikket. 

Tvungen? 



Valkendorf. 

Godvillig. 

Og godvillig rejser hun i Morgen til Oslo. 

SiGBRIT 
ryster paa Hovedet. 

Ikke alene. 



Valkendorf. 

Jeg har udrettet mit Ærind. 

Saa utaalmodig er Junker Christiern efter 

at se Eders Datter, at det ikke skulde undre 

18* 

mig, om han inden faa Øjeblikke stod i denne 
Stue. 

Farvel. 

Han gaar til Døren til højre, hvilken Sigbrit aabner for ham, men 
ikke lukker med Slaa. Derefter gaar hun over til venstre og aabner 

Døren til Sovekammeret. 



FJERDE SCENE. 

Sigbrit. Dyveke. 

Sigbrit 

kalder i Døren. 

Dyveke, kom! 

Dyveke 

indefra. 

Jeg sætter mit Haar. 

Sigbrit. 
Men skynd dig! Du maa pynte dig lidt. 

Dyveke. 
Hvordan pyntet? 

Sigbrit. 

Tag det røde Silkeskørt og den fine 
Klædestrøje, Søndagstrøjen ! 

Dyveke 

kommer ind, flettende sit Haar. 

Som Du ser, Mo'er, er det i Orden. 

SiGBRIT. 

Du har alt pyntet dig? 

Dyveke. 
Som du sen 

SiGBRIT. 

Af hvad Grund? 

Dyveke. 

Af samme Grund, hvorfor du bad mig 
pynte mig. 

SiGBRIT. 

Du vidste, han kom? 

Dyveke 

med straalende Øjne, hastigt. 

Kommer han? 

SiGBRIT. 

Vi kan vente ham hvert Øjeblik. 

Dyveke 

aander tungt. 

Det var godt. 

SiGBRIT. 

Men du ventede ham jo? 

Dyveke. 

Jeg tænkte, han kom. Han talte saaledes 
i Aftes. 

SiGBRIT. 

Og vi er budne paa Slottet til Dans 
igen i Aften. 

Dyveke 

pludselig vild. 

Jeg skal danse — aah! Jeg skal danse 
forbi dem allesammen — helt ind i Himmerig. 

SiGBRIT. 

Vær rolig, Dyveke, og hør et forstandigt 
Ordl 

Dyveke. 
Jeg er rolig, Mo'er Sigbrit. 

Lille Pavse. 

Sigbrit 

sætter sig ved det runde Bord. 

Du er intet Barn, Dyveke! 

Dyveke. 
Jeg er sytten Aar. 

Sigbrit. 

Vi har ikke talt ordentligt sammen, siden 
vi sent i Nat lagde os. Idag har her været 
nok at varetage — og nu kommer han. 

Dyveke. 

Vær kun rolig, Mo'er, jeg skal bære mig 
forstandigt ad. 

Sigbrit. 

Sæt dig hen til mig, Dyveke! 

Dyveke. 

Ja, Mo'erl (Hun sætter sig paa en Skammel ved Sigbrits 

Fødder.) Sidder Kammen rigtig i mit Haar? 

SiGBRIT 
rettende paa Haaret. 

SaadanI — Sagde han, at han elskede dig? 

Dyveke. 
Ja! Med de stærke Ord. 

SiGBRIT. 

Du finder ham smuk.^^ 

Dyveke. 

Jeg synes, at han er den smukkeste Mand, 
jeg har set — og den stærkeste. Og han er 
Konge. 

SiGBRIT. 

Ja, han er alt nu Konge her over Norge. 
Men han bliver engang en mægtig Konge. 

Dyveke. 

Tænk, en Konge — en stor Konge — og 
saa smuk I Og det skulde hænde mig! 

SiGBRIT 
bøjende sig nedover hende, sagtere. 

Vilde han, at du skulde blive paa Slottet 

i Nat? 

Dyveke 

rødmer let. 

Han sagde saa — men i det samme kom 
flere fornemme Herrer og Damer til, og saa 
gik jeg tilbage. 

SiGBRIT. 

Og saa kom jeg hen til dig — og vi gik 
hjem. 

Dyveke. 
Ja — (Hun ser sig om.) til dctte fattige Kammer. 

SiGBRIT 
hvisker tæt ved Dyvekes Øre. 

Dyveke ! Min Egen ! Han vil, at du skal 
blive paa Slottet i Nat. — Han vil det — og 
det er en Konges Vilje. 

Dyveke 

lavt. 



Vil han det? 

SiGBRIT 

Og det er en Konges Vilje, og for den 
maa vi bøje os. 

Dyveke 

ser ud for sig og trykker sig ængstelig sammen, hviskende. 

Inat! 

SiGBRIT. 

En Konges Brud ! 

Dyveke 

ser op paa Moderen med et Blink i Øjet. 

Brud? 

SiGBRIT. 

Tro mig, Dyveke, en stor Lykke kommer 
til os, hvis den unge Konge elsker dig og du 
ham. Han er en haard og voldsom Mand — mod 
Mænd: han vil være god imod dig, hvis 
du altid er ham til Behag, ikke plager og 
klager, men bliver ham til Vederkvægelse, til 
Opmuntring og Tidsfordriv, naar hans Sind er 
mørkt og hans Tanker vilde. 

Dyveke. 

Og er du saa sikker paa, at jeg skal følge 
ham, være hans — hans — 

SiGBRlT. 

— hans Frille vil Folk kalde dig — ja. 
Men ser du, Dyveke, jeg tror, det hjalp os 
lidet, om vi vilde gøre Modstand mod hans 
Vilje, for jeg har ikke hørt, at Konger taalte 
Modstand af Borgernes Døtre, naar det gjaldt 
at stille Blodets Hede. 

Dyveke. 
Altsaa — han kan tvinge mig? 

SlGBRIT. 

Baade dig — og mig. Vi er som Siv i 
hans Haand. Og tænk blot paa, at vi er i et 
fremmed Land! Han kan jage os ud, kaste 
os i Fængsel — ja, lade os dræbe, om han 
behager. 

Dyveke 

ler. 

Og allerlettest, jage os begge i Brudeseng. 

SiGBRIT 
ler haardt. 



Naa — mig ! 

Dyveke. 
Men mig kan han tvinge. 

SiGBRIT. 

Ja vist. 

Dyveke 

pludseligt triumferende, stigende. 

Men han tvinger mig ikke — nej, nej, 
han tvinger mig ikke — jeg gaar gærne med 
ham — mer end gærne — han kan gøre med 
mig, hvad han vil — jeg elsker ham — jeg 
elsker ham! 

SiGBRIT 

klapper hendes Kind. 

Gør du, Dyveke! Gør du? 

Dyveke. 

Ja, fra den første Stund jeg saa' ham. 
Naar han mig tager mig ved Haanden, 
saa er jeg hans. 

SiGBRIT. 

Saa vis ham din Kærlighed, Dyveke! 

Dyveke 

studser, ser eftertænksomt paa hende. 

Siger du det, Mo'erl Jeg som troede 
det var klogt, om jeg lod mindre forelsket. 
Jeg tænkte, du vilde raade mig til det. 

SiGBRlT. 

Nej, Dyveke, hvis du lader som om du 
voldføres, vil han kun harmes og opirres : han 
vil væmmes ved en Slavinde, der kryber for 
ham — han, der er saa vant til baade Mænds 
og Kvinders Kryben. Men han vil være glad 
ved et naturligt Menneske, der elsker ham 
naturligt. 

Han er forelsket i dig. Han vil maaske 
komme til at elske dig, hvis du viser dig 
ganske, som du er. Du er sød og munter — og 
foranderlig. Vis dig, som du er I 

Dyveke 

ler. 

Foranderlig ? 



SiGBRIT. 

Du véd vel, hvad jeg mener. Fegri og 
Hondorf og mange andre har erfaret, at du 
ikke altid var den samme — og du kender 
selv din Magt. 

Dyveke. 

Det morer mig at se dem, naar de bliver 
saa vilde eller ydmyge. 

SiGBRlT. 

Jaja, vær nu forstandig, mit Barnl 

Og tro ikke paa, at dette er en Skam! 

Dyveke. 

En Skam 1 Naar han elsker mig og ingen 
Hustru har — 

SiGBRIT. 

Nej ! — Tusinder vil misunde dig. 

Dyveke 

ler for sig selv. 

Jeg har tænkt derpaa, lille Mo'er Sigbrit, 
vi vil køre i Karosse. 

Pludselig alvorlig. 

Moder, du bliver da hos mig? 

SiGBRIT. 

Jeg tænker det. 

Dyveke. 

Moder, du maa blive — jeg kan ikke und- 
være dig — jeg maa have dig hos mig — du 
er den eneste i Verden for mig. 

SiGBRIT 

smiler. 

Og han? 

Dyveke. 

Det er noget andet : han tager mig — du 
hjælper mig. Men du og han — flere gives ikke. 
Paa ham kan du ikke være skinsyg? 

SiGBRIT 

nikker eftertænksomt. 

Og han ikke paa mig. 

Dyveke. 

Nej heldigvis. Og du maa være hos 
mig — ellers gaar jeg i Blinde. 

SiGBRIT. 

Jeg skal blive hos dig, min Øjesten I 

Hun kysser Dyveke. 

Hys, — jeg hører Larm. Der kommer 
de. Gaa ind med mig et Øjeblik. 

De gaar hurtigt ud tilvenstre. Det banker paa Døren tilhøjre. Saa 
tagei der haardt i den, og Valkendorf aabner den for Prins 

Chr i sti ern. 



FEMTE SCENE. 

Prins Christiern. Valkendorf. 

Valkendorf. 

Her, Eders Naade! Døren stod aaben, 
men Stuen er tom. 

Christiern 

ser sig om. 

Naa her! 

Valkendorf. 

Dette er Stadsestuen — derudenfor er 
Skænken. 

Christiern. 

Her ser fattigt ud. 

Valkendorf. 

Eders Naade mener, at det er en tarvelig 
Indfatning for en saadan Juvel. 

Christiern. 

Jeg mener, at Dyvekes Dragt i Aftes 
tydede paa større Velstand. 

Valkendorf. 
Mo'erSigbrit holder hende fint og smukt. 

Christiern. 

Og Pigen er ærbar? 

Valkendorf. 

Hun er det, Deres Naade! Ingen har et 
eneste Ord at sige paa hende, og i den ringe 
Stilling, hvori Moder og Datter lever, vilde 
hurtigt Letsindighed synke ned til aabenbar 
Last. 

Christiern 

vender Blikket mod ham. 

Men hvis de var i en højere Stilling, Hr. 
Biskop, kunde selv den vildeste Udskejelse 
skjules. 

Valkendorf. 

Eders Naade! Jeg forstaar ikke — 

19 

Christiern. 

Godt, godt ! Jeg fandt Pigen smuk — ja, 
saasandt Gud lever, smukkere end nogen jeg 
har set. 

Valkendorf. 

Hun er utvivlsomt saare dejlig baade af 
Ansigt og af Vækst. 

Christiern. 

Jeg fandt hende ogsaa forstandig og vel- 
opdragen. 

Valkendorf. 

Det er hun, Deres Naade. Det slog mig 
ved første Øjekast, da jeg saa' hende i Vaar — at 
hun i alle Henseender kunde — (Hdt stam- 
mende) — vilde tækkes Eder. 

Christiern 

ser lidt paa ham. 

I er mig er en tro Tjener, min gode 
Biskop ! 

Valkendorf 

retter sig roligt. 

Jeg ønsker ogsaa at tækkes Eder, Junker 

Christiern, og I har bevist mig den Naade at 
vælge mig til Eders Raadgiver og Skriftefader 
her i Norge. 

Christiern 

rynker Brynene. 

I kan kalde paa Folkene ! — Nej, vent, 
hvordan er Moderen — Mo'er Sigbrit, ikke 
sandt? 

Valkendorf. 

Hun synes mig en sjælden klog, maaske 
noget ærgerrig Kvinde. 

Christiern. 

Ærgerrig! En fattig Skænkeværtinde, en 
borgerlig Kvinde ! Se, se ! — Det var noget usæd- 
vanligt. 

Valkendorf. 

Hun er heller ikke et almindeligt Fruen- 
timmer. 

Christiern. 

Jeg skulde tro det. — Hun er fra Holland? 

19* 

Valkendorf. 

Fra Amsterdam. Sigbrit Villumsdatter. 
Hun er — eller siger sig at være af god Byrd. 

Christiern. 
Tror I hende ikke? 

Valkendorf. 
Jo. Men jeg kan undersøge det. 

Christiern. 

Behøves ikke. Vi vil i hvert Fald sikre 
hende fremtidigt Underhold. 

Maaske ogsaa hun bedst kunde sendes 
tilbage til Holland? 

Valkendorf. 

Sikkert ja. Straks sende hende tilbage er 
allerbedst. Hun er ingen Person at have her 
i Landet, naar hendes Datter staar Kongen 
nær. Fruentimmer er altid saa intrigante. 

Christiern 

utaalmodig. 

Ja, roser I Mo'er Sigbrit, eller angriber I 
hende ? 

Valkendorf. 
Hun er en god Moder. 

Christiern. 
Vel! 

Valkendorf. 

Meget klog — altfor klog. 

Christiern. 

Hvilken Snak ! Skulde jeg vel frygte Konen 
og hendes kloge Hoved! Men I er en ube- 
stemt Mand, Hr. Valkendorf, I véd aldrig 
sikkert, hvad I vil. 

Valkendorf. 

Jeg mener blot, at det er vanskeligt at 
skille Moder og Datter. 

Christiern. 

Vanskeligt! Det skal vi faa se. Havde 
jeg kun ikke større Vanskeligheder at kæmpe 
med ! Jeg rejser i Morgen til Oslo, og Dyveke 
følger med. 

Valkendorf. 
Og Moderen? 

Christiern 

smilende. 

Du ordner det med Moderen, Valkendorf 1 
Valkendorf 

gengælder Smilet. 

Og I med Datteren. 

Christiern. 
Kald saa paa Folkene! 

Døren dl venstre gaar op, og Sigbrit træder ind. 



SJETTE SCENE. 

De Forrige. Sigbrit, der nejer dybt. 

Valkendorf. 
Der har vi Mo'er Sigbrit. 

Christiern. 
Vel! Saa gaa kun I, Valkendorf! 

Valkendorf. 
Skal jeg hente Eders Naade? 

Christiern. 
Ja, om en liden Stund. (Vaikendorf gaar ud 

til højre; Christiern vender sig til Sigbrit.) Naa, Hlin 

gode Kone, Eders Datter? 

Sigbrit. 
Hun kommer straks! Hun klæder sig. 

Christiern 

sætter sig ved det runde Bord. 

Huml 

Sigbrit. 

Tør jeg byde Eders Naade en Lædskedrik f 

Christiern. 
Gærne, gærne. 

Sigbrit. 
Behager Eders Naade 01 eller Vin.^ 

Christiern. 
Hvad I har bedst. 

SiGBRIT 
henter en Flaske fra et Skab i Væggen. 

Jeg har her en Vin, som jeg arvede efter 
min Fader. Han førte den selv fra Spanien, 
hvor den solgtes ham som en sikker Drue. 
Han forstod sig ogsaa derpaa. 

Et Par Flasker reddede jeg med mig i 
min Landflygtighed. 

Hun skænker for ham. 

Christiern 

førende Glasset til Munden. 

Eders Fader sejlede med et Skib paa 
Spanien.^ 

SiGBRIT. 

Han ejede, Eders Naade, vel en Snes 
Skibe, der fo'r paa alle Lande. 

Christiern. 

Ej, ej, og I er saa dybt — 

Han standser og drikker Vinen. 
SiGBRIT. 

Saa dybt sunken. Eders Naade — ja, I 

har Ret; jeg lever i en saare ringe Stilling, 
men jeg haaber altid, at min Lykke skal 
bedre sig. 

Christiern 

med et vredt og mistænksomt Blik. 

Eders Datter behager mig, min gode Kone, 
men overfor mig er enhver PVuentimmerlistighed 
og alt Prelleri spildt Umage. Mærk Eder det! 

SiGBRIT 

lukker Øjnene et Øjeblik, efter en kort Betænkning. 

Jeg har erfaret, at min Datter tækkes 
Eders Naade. Jeg har dog aldrig troet, at jeg 
ad denne Vej skulde komme til min Ret. 

Christiern 

ser lidt paa hende, forundret. 

Eders Ret? 

SiGBRIT. 

Ja, den Ret, som ethvert Menneske har 
til at leve efter de Evner, Gud i sin Visdom 
har skænket det. 

Christiern. 
Tror I, ethvert Menneske har en saadan Ret ? 

SiGBRIT. 

Ja, sandelig, det er min sikreste Tro for 
denne Verdens Vedkommende. Ikke det 
mindste Frø gaar tabt — alt, hvad Spirekraft 
ejer, det spirer, sætter Blomst og avler Frugt. 

Christiern. 

Hvis ikke Stormen svider det af eller 
Tørken visner det bort. Alt kan fældes. 

SiGBRlT. 

Kun det, der ingen Leveevne besidder. 
Den, der staar paa to stærke Ben, han skrider 
sin Vej fremad, selv om Solen brænder, eller 
Stormen farer imod. Visselig, Eders kongelige 
Naade, har Himmeriges Gud nedlagt en sær- 
egen Visdom i Eders, den Udvalgtes Sjæl. I 
har en stor Gerning at øve, og jeg véd fuldt 
vel, at Eders Vej her paa Jorden — den 
blive lang og solbeskinnet — vil sætte dybe 
Mærker i Menneskenes Skæbner. Men ogsaa 
saa ringe en Skabning som jeg kan maaske 
have sin lille Gerning at udrette. Det kommer 
mig i hvert F'ald saadan for, naar jeg er i det 
gode Humor. 

Christiern. 
Har I ogsaa onde Timer? 

SiGBRIT. 

Hvem har ikke dem? Men jeg er al- 
mindeligvis vel til Mode, slider ud af den 
karske Bælg og giver intet op, førend den 
haardeste Nødvendighed er over mig* 

Christiern. 

Deri gør I Ret. Og den talte ikke usandt, 
der roste Eder som en duelig Kvinde. 

SiGBRIT 

smiler svagt. 

Saa er der rigtignok det, at jeg er saa 
umanerligt hidsig. Naar det Sindelag kommer 
over mig, saa véd jeg vel nok, hvad jeg gør, 
men jeg gør dog andet og mere, end hvad 
jeg vil. Jeg fortryder bagefter — dog, hvad 
hjælper det! 

Christiern. 

Ej hvad, de onde Vædsker hos et Men- 
neske maa have deres Afløb ogsaa. Den, der 



300 HOS SIG BRIT. 



har Vilje, er altid hastig. Og det gælder at 
ville, uafladeligt at ville. Altid at se noget 
for sig, som man vil gribe, hvad det saa end 
skal koste. 

Men er I saa vredagtig af Natur, saa 
har vel Eders Datter faaet den haarde Haand 
at føle? 

SiGBRIT. 

Aldrig — aldrig! Hun maatte altid tages 
med det Gode — og desuden kunde jeg aldrig 
taget hende anderledes. Hun er min Øjesten, 
mit Livs Klenodie. 

Christiern. 
Hum, hum! Skænk mig lidt Vin — vil I? 

SiGBRIT. 

Ja, Eders Naade. (Hun skænker.) Synes Vinen 
Eder god.^ 

Christiern. 

Særdeles god ! 

SiGBRIT. 

Nej — men jeg tumlede med mange 



HOS SIGBRIT. 301 



Mænd, Skrivere og Skippere, Handelsmænd 
og store Potentater, den Gang jeg levede i 
min Faders Hus i Amsterdam. Fra ganske 
ung oplærtes jeg til Handelen. 

Christiern. 

Se, se, deri gjorde Eders Fader vel, skønt 
det er usædvanligt for et Fruentimmer. Ja, 
jeg holder store Stykker paa Hollænderne : det 
er brave Folk og dygtige Købmænd. 

SiGBRlT. 

Jeg takker Eders Naade for de Ord. Jeg 
er ikke blind for mine Landsmænds Fejl, men 
efterat jeg har levet her i Byen og set disse 
stormodige Lybækkere handle paa saa ufor- 
svarlig og skammelig Maade med Landets 
egne taalmodige og fattige Indvaanere, saa 
har jeg lært at skatte mine Landsmænd. 

Og saa er der endnu den Ting, at disse 
Lybækkere skulde kues og kunde kues — 

Hun afbryder sig. 

Undskyld, Eders Naade, hvortil fordrister 
jeg mig med min Snak! 

Christiern. 
Tal I kun, Mo'er Sigbrit, tal I kun! 

SiGBRIT. 

Jeg trætter Eder, Junker Christiern! 

Christiern 

Vist ej — jeg trættes ikke saa let. Og 
jeg hører hellere saadan Tale end mangen 
Adelsmands Tagen-sig- Verden-let. Guds Død, 
I har dog set og tænkt Jer om og lært noget 
og levet baade stort og smaat — medens 
disse formaledidede Rigens Herrer tror, at 
Verden staar stille uden om dem. 

Ligemeget ! Hvad vilde I sige ? Lybækkerne, 
sagdel, kunde kues. Hvordan, hvorved.^ Hvad 
tænker I paa? 

SiGBRIT. 

Netop ved Hjælp af Hollænderne, Eders 
Naade. 

Christiern 

stærkt. 

Ved Himlen, der siger I min Tanke, 
Mo'er Sigbrit. 

Vil I Liibeck tillivs, saa slaa hende med 
Amsterdam — det er mig saa klart som den 
lyse Sol. Og I kan være saare sikker paa, at 
disse Svendes Overmod ligger mig tungere paa 

Sinde end nogen fattig Karl, hvem de handler 
ilde med. 

jeg tænker derpaa Dag og Nat — og 
kunde jeg det, skulde jeg knuse dem som 
Orme under min Hæl. Men Sværdet gør det 
ikke alene. Sværdet er det sidste Middel, Ens 
eget Sværd. — Først forsøge at lade dem 
betrænge af andre, det listige Skændselspak, 
som de er. 

SiGBRIT. 

Og I har tænkt at begynde her fra 
Bergen af.^^ 

Christiern. 

/ kan da forstaa, hvad en Konge tænker, 
I fattige Kvinde ! (Ser paa hende.) Jeg tænkte ikke, 
j^g skulde træffe slig Forstand i en Skænke- 
stue, selv om den husede en dejlig Pige. I 
er en klog Kone, Mo'er Sigbrit. I har Hoved 
til at begribe og Hænder paa Skafterne, ser jeg. 

Jeg drikker paa Eders Vel. 

SlGBRIT. 

Jeg takker for den store Ære. 

Christiern. 

Og ved I, at I er en smuk Kvinde, der vel 
kunde stikke en Mand i Øjnene. 

Har I aldrig tænkt paa, at I kunde gifte 
Eder om igen? 

SiGBRlT. 

Nej, Eders Naade — jeg har isinde at 
leve ugift. 

Christiern. 

Hvorfor det? Aa, fordi I er fattig. Men 
hvis I nu udstyredes sømmeligt — 

SiGBRIT. 

Nej, Eders Naade, jeg vil leve ene, fordi 
jeg vil leve for min Datter. Fra Dyveke vil 
jeg aldrig skilles. 

Christiern 

vredt. 

Aldrig — det er et taabeligt Ord i en 
ringe Kvindes Mund. 

Roligere. 

Og hvis Eders Datter nu forlader Jer? 

SiGBRIT. 

Hvis Dyveke vil skilles fra mig, saa maa 
hun. Jeg har ingen Magt til at binde hende 

til mig, og havde jeg Magt, vilde jeg ikke 
bruge den mod hende. Men jeg vil aldrig 
med' min gode Vilje skilles fra hende. Ingen 
vil kunne vaage over hende — og over den, 
hun holder af, som jeg. Ingen "Blodhund, ikke 
væbnede Livvagtskarle, ikke hundrede aarvaagne 
Spejdere vil vogte Dyveke som jeg. 

Christiern 

eftertænksomt. 

Siger I det? Siger I det! 

Nok om dette! Hvor er Dyveke? 

SiGBRIT. 

Her, Eders Naade! 

Hun aabner Døren til venstre. 



SYVENDE SCENE. 

De Forrige og Dyveke, der kommer ind fra venstre, 
nejer dybt for Christiern og bliver staaende ved Døren, 

hvid og skælvende. 

Christiern 

siddende ved Bordet. 

Vær hilset. Jomfru Dyveke! 

20 

SiGBRIT. 

Jeg anbefaler mig til Eders Naades Gunst. 

Hun skyder Slaaen for Døren til højre og gaar ud gennem Døren i 

Baggrunden. 



Christiern. 

Kom nærmere, skønne Jomfru — I er da 
ikke bange for mig? 

Dyveke 

med et svagt Smil. 

Skulde jeg ikke være bange for Eder? 

Christiern. 

Jeg havde dog ikke tænkt, at jeg indgød 
Eder Frygt. 

Dyveke. 
Maaske føler jeg heller ikke Frygt. 

Christiern. 
Kom da nærmere! 

Dyveke 

staaende ved Bordet. 

Maa jeg skænke for Eder? 

Christiern. 
Ja, og kredense mig Bægeret. 

Dyveke 

berørende Bægeret med sine Læber. 

Signe Eder Gudl 

Christiern 

tager med begge Hænder om Bægeret .og beholder hendes Haand i 
sin, medens han fører Bægeret til Munden. 

Ingen skønnere Haand har rakt mig et 
Bæger Vin. 

Han kysser Dyvekes Haand. 

Dyveke. 

Aa, Eders Naade, en ringe Borgerpige 1 

Christiern. 

Jeg tænkte lidet kongeligt, hvis der for 

mig var synderlig Forskel paa Mænd, endsige 

paa Kvinder. 

20* 

Dyveke. 

* 

Ja, det er sandt. I staar som Alles Herre. 

Christiern. 
Altsaa ogsaa Eders? 

Dyveke. 
Ja, Eders Naade. 

Christiern. 

Sæt Eder her overfor mig! 

Dyveke. 
Eders Naade 1 

Christiern. 

Vist saa! Ligeoverfor, at jeg kan se 
Eder. 

Hvor smuk I dog er! 

Dyveke. 
Synes I virkelig? 

Christiern. 
Har I glemt, at jeg sagde Jer det igaar? 

Dyveke. 

Jeg har intet glemt af, hvad I sagde. Jeg 
husker hvert eneste Ord, hvert eneste — 

Hun bryder af. 

Christiern. 

Hvilket? 

Dyveke. 

Nej, intet. 

Christiern. 
Jo, sig det nu — hører I ! Jeg beder Eder. 

Dyveke. 

Hvert eneste Blik, vilde jeg sagt, 
huskede JGg, 

Men det var taabeligt. 

Christiern. 
I er yndig — og ulig alle andre. 

Jeg sagde Jer det straks, da jeg saa Jer, 
at jeg ingen yndigere Skabning havde set. 

Dyveke. 
Jeg husker det nok, Eders Naade. 

Christiern. 
Og I var veltilpas og fornøjet paa Ballet? 

Dyveke. 

Jeg vidste næsten ikke af mig selv — jeg 
gik som i en Svimmel — uden at sanse. 

Christiern 

rynker Brynene. 

Endda mange saa skævt til Jer. I skal 
tro, at jeg skal ikke glemme det. Jeg saa' 
dem nok, de Stivnakker og Stoltjomfruer, og 
mit Blod brændte. Aabenlyst vover de ikke 
at trodse mig, men plage mit Sind kan de. 
Lad dem tage sig iagt ! Jeg saa' deres spodske 
Miner og hørte deres frække Knæbren. 

Dyveke. 

Værst for dem, om de ærgred sig. 

Christiern. 

Sandelig, du har Ret — altid finder du de 
rette Ord. 

Dyveke. 

Og I, høje Herre, fortrød I ikke, at I 
havde skænket mig saadan Naade — medens 
saamange smukke og fornemme Damer bejlede 
til Eders Gunst. 

Christiern. 

Fortrød! Jeg fortryder aldrig noget. Jeg 
handler, som jeg vil. 

Og dog — én Ting fortrød jeg. Véd I 
hvilken ? 

Dyveke. 

Hvor skulde jeg vide det! — Maaske 
dog — at I overhovedet havde ladet mig 
komme? 

Christiern. 

Skælm! Nej, jeg fortrød — (Sagte.) — at 
jeg ikke beholdt dig med det Samme. 

Dyveke. 
Eders Naade! 

Christiern 

indtrængende. 

Jeg siger Eder, at jeg har Eder kær, og- 
at Eders Skønhed bringer mit Blod i Kog — og 
at I iaften atter skal danse med mig. I vil 
vel komme? 

Dyveke. 

Det er Eders Naades Befaling — saa 
kommer jeg og min Moder. 

Christiern. 

Paa min Befaling maa I vel komme — men 
jeg ønsker, at I skal komme af egen Vilje, og 
at I skal — blive. 

P'orstaar I mig, min skønne Pige! 

Dyveke. 
Ak, jeg vover ikke — 



Christiern. 



Frygtsom, du I 



Han drager hende ind til sig, og hun lægger et Øjeblik Hovedet mod 

hans Skulder. 

Dyveke 

dragende sig tilbage. 

Eders Naade — jeg er ingen løsagtig Pigel 

Christiern. 
Jeg véd det. 

Dyveke. 
Min Moder har opdraget mig i Ærbarhed. 

Christiern. 

Jeg véd det — jeg agter din gode Moder 
for det. 

Dyveke. 

Hun finder Behag for Eders Øjne — I 
skænker hende Eders Naade. 

Christiern. 

Det gør jeg — vær du kun rolig! Jeg 
skal sørge for hende — og for dig. 

Dyveke. 

Ak, for mig — jeg bryder mig ikke 
derom. Jeg tænker ikke paa mig. 

Christiern. 
Ikke? 

Dyveke. 

Nej, ikke som I tror. I frister mig ikke 
ved Eders Kongeglans. Den blænder mig 
kun — den lokker mig ikke. 

Christiern. 

Og om jeg ikke var Konge? 

Dyveke. 

Om I var en fattig Adelsmand — (Smilende.) 
for Adelsmand maatte I være, saadan ser 
kun en Ridder ud — om I ikke ejede andet 
end Jert gode Sværd og skulde søge Lykken 
ved Hoved og Arm — 

Christiern. 
Hvad saa? 

Dyveke. 

— saa vilde jeg følge Jer ligesaa villig, 
fordi — 

Christiern. 
Fordi? 

Dyveke 

S^ber ham om begge Arme og bøjer sig imod ham. 

Fordi jeg elsker Eder — vanvittigt — van- 
vittigt vildt I 

Christiern. 
Dyveke 1 — Dejlighed! 

Han vil drage hende til sig. 

Dyveke 

snor sig ud af hans Arm, rejser sig og staar skælvende lidt fra ham. 

Ak, Eders Naade! Skaan mig — jeg 
er saa angst I 

Christiern. 

Vær dog rolig, Barn! 

Dyveke 

synger dæmpet, seende ud for sig. 

Herrens Moder, høje, milde, 
evigtrene Uskylds-Kilde, 
før mig bort fra Synd og Vaade, 
lad mig signes af din Naade! 

Se, jeg ængstes! Hør, jeg græder I 
Du, kun du kan Taaren stille: 
Roser spirer, hvor du træder, 
Himmeldronning, høje, mildel 

Christiern. 
Barn, Barn, hvad fattes dig? 

Dyveke 

kaster sig paa Knæ for ham. 

Tilgiv — tilgiv — jeg er som i en Svim- 
mel — jeg véd ikke af mig selv. 

Christiefn. 

Hvad frygter du, at du anraaber Guds 
Moder? Mod tusind Fjender skal jeg beskytte 
dig. Tro mig, hvis du er ved min Side og 
jeg har dig kær, saa knuser jeg hver den, der 
vover at sætte Ord imellem os. Jeg er ung 
og stærk, Dyveke, jeg elsker dig, og jeg er 
Konge. Hvad frygter du? 

Dyveke. 

Jeg frygter — jeg tror, jeg frygter, hvad 
der nu maa komme. 

Christiern. 
Er det saa forfærdeligt? 

Dyveke. 

Ja, Herre, I er forfærdelig som Storm- 
vinden. Jeg skælver, naar I rynker Eders Bryn. 

Christiern. 
Jeg vil dig vel. 

Dyveke. 
Vil I, Herre! Vil I ogsaa Lykke for mig? 

Christiern. 

Tror du, jeg kun vil min Lykke? 

Dyveke. 

Jeg tror, I vil Eders Vilje — over mig, 
med mig. 

Jeg vil blive svimmel af Lykke. Vil I 
ogsaa gøre mig ulykkelig? 

Christiern. 

Nej, saasandt jeg lever — jeg vil det 
ikke, du forunderlige Pige! Jeg sværger dig 
til, at jeg skal holde saa fast ved dig som — 

Han bryder af. 

Dyveke 

hurtigt. 

Som om jeg var Eders ægteviede Gemal- 
inde, — nej, nej ! 

Christiern. 

Ikke? Ikke det? 

Dyveke. 

Nej, fastere maal holde ved mig — meget 
fastere. 

Christiern 

ler. 

Hvor du behager migl 

Han lægger sin Arm om hende. 

Dyveke 

skænker i hans Bæger. 

Drik, naadige Herre, nu skal jeg synge 
en Vise for Eder. 

Hun tager Luthen og synger. 

Kong Artus drager i Leding ud 

med sine ædle Svende, 

han hilser sin Dronning til Afsked ømt 

og kysser og favner hende: 

>tilgiv Ginevra, min søde Viv, 

I monne som Enke bol c 

Ginevra græd, ak, hvor hun grædl 

Eia, hvor Lancelot lo! 

Og endnu saa' man fra Slottets Taarn 

Kong Artus' Guldhjælm gløde, 

da ilte Ginevra og Lancelot 

alt til det hemmelig' Møde: 

»for dig jeg kæmped', for dig jeg led, 

min Sjæl fik ret aldrig Ro, 

nu kan jeg slukke min Elskovs Tørst le 

Eia, hvor Lancelot lo I 

Kong Artus er bleven Kejserens Gæst, 
ham vises den højeste Ære: 
den skønneste Pige i Kejserens Slot 
ham skikkes til Selskab at være. 
Kong Artus viger tilbage fluks: 
*min Dronning forbliver jeg tro; 
som aldrig hun mon svige mig.« 
Eia, hvor Pigen, hun lol 

Hun lægger Luthen bort, leende kaadt. 

Christiern. 

Du kvæger min Sjæl, saa smukt og 
muntert du synger. Aa, hvor godt at have 
dig hos mig. Fred og Glæde skal du give mig. 

Men saaledes tror du altsaa, Skæbnen 
føjer det for Kongerne. 

Dyveke. 

Ikke for Eder, Kong Christiern, Eder 
maa alle Kvinder elske. 

Christiern 

ømt. 

Elsker du mig? 

Dyveke 

sagte, glødende. 

Jeg tilbeder Jer — I kan gøre med mig, 
hvad I vil — jeg tilbeder Jer som en 
Gud — som Verdens skønneste, unge Gud. 

Christiern 

betagen. 

Du skal ikke fortryde det — du skal blive 
min Elskede, min Højtelskede, min Altid- 

-elskede — paa mit Skød skal du sidde fastere 
^nd om du sad ved min Side paa Dronninge- 
tronen. 

Dyveke. 

Tror I — tror I virkelig.? 

Jeg følger Jer, selv om det kun blev 
Maaneder og ikke Aar — selv om det blev 
Dage og ikke Maaneder — ja selv om det 
kun blev Timer og ikke Dage. 

Christiern. 

Du elsker mig saaledes — og du frygter 
<iog. 

Dyveke. 

Ja, jeg frygter — jeg frygter ogsaa for 
at blive alene, fuldkommen ene, naar I ikke 
^r hos mig. 

Christiern 

kort. 

Jeg skal give dig Selskab. 

Dyveke 

sørgmodig. 

Opvartersker kan I give mig, men hvem 

21 



322 HOS SIGBRIT. 



skal blive mit Selskab? Paa hvem skal jeg^ 
stole? En Konges Frille! 

Christiern. 

Ved Himlen, du har Ret — og paa 
hvem skal jeg stole. 

Dyveke. 

Ogsaa det ja — I kan Ingen stole 
paa: naar det gælder Jer Elskede, vil alle 
svige Eder. 

Christiern 

pludselig. 

Uden én I 

Dyveke. 
Nej — ingen. 

Christiern. 
Jo — en enestel 

Dyveke. 
Hvem da? 

Christiern. 

Din Moder, Dyveke I 

Dyveke. 
Min Moder 1 I vil da — 

Christiern. 

Jeg vil, at du ikke skal være ensom og 
angst og hjemløs. 

Dyveke. 

Jeg takker Eder tusind Gange for dette. 

Christiern. 

Tak mig ikke! Hun er mig saa nødig 
som dig. Og, Dyveke, hun er en klog, en 
erfaren Kvinde — jeg vil drage Nytte af 
hende. 

Dyveke. 

Klog er hun, og hun vil være Eder 
hengiven med Liv og Blod. Men dog tusind- 
fold Tak! 

21* 

Christiern. 

Du er dejlig, naar dine Øjne straalcr 
saa. Kys mig! 

Dyveke 

hviskende. 

Inat skal jeg kysse Eder til Tak. 

Christiern. 

Dyveke! Du fortryller mig. 

Dyveke 

i hans Arme. 

Min Prins! Min Konge! 

Det banker paa Døren tilhøjre. Dyveke viger lidt tilbage. 



OTTENDE SCENE. 

De Forrige. Sigbrit kommer fra Døren i Bag- 
grunden. Valkendorf lidt senere. 

Sigbrit. 

Eders Naade, jeg saa' Bispen komme. 



HOS SIGBRIT. 325 



Christiern. 
Vel, vel, luk ham ind! 

SiGBRIT 

aabner for Valkendorf, der kommer fra højre. Dyveke gaar 
hftn til Moderen og kysser hende. 

Valkendorf. 

Eders Naade undskylder. I paalagde mig 
selv at komme, og Forretninger — 

Christiern. 

Vel, vel, jeg følger Eder I Farvel, Jom- 
fru Dyveke! Farvel Moer Sigbrit! I faar 
meget travlt idag. 

Sigbrit. 

Hvorfor det, Eders Naade? 

Christiern. 

I faar travlt med at slutte Handelen og 
lukke Huset her. 

Sigbrit. 
Befaler Eders Naade det? 

Christiern. 

Jeg beder Eder derom. 

Har I noget løbende med Folk heromkring? 

SiGBRIT. 

Jeg skylder ingen Mand noget her paa 
Stedet. 

Christiern. 

Det kalder jeg bravt. 

SiGBRIT. 

Naar jeg har lukket Huset og givet 
Værten Nøglen, har intet Menneske Krav paa 
at vide, hvorhen jeg gaar. 

Christiern. 

• 

I er af mine Folk, Mo'er Sigbrit, altid 
rustet. Saa bestemt og færdig som en Soldat. 

SiGBRIT. 

Som en Købmand maa være, Eders 
Naade ! 

Christiern. 

Vel! (sagtere.) Trænger I til Penge? 

SlGBRIT. 

Jeg takker 1 Men jeg trænger ikke dertil. 

Christiern. 

Vil I saa følge Eders Datter til Ballet 
iaften f 

SiGBRIT. 

Jeg takker Eders Naade. 

Christiern. 

Og i Morgen drager I og Jomfru Dyveke 
til Oslo. Jeg ønsker at have Eder begge i 
min Nærhed. 

SiGBRIT. 

Jeg takker Eder for den store Naade, 
høje Herre, og skal aldrig glemme den. 

Christiern. 
I vil ikke vise Eder min Tillid uværdig ? 

SiGBRIT. 

I raader over mit Liv — (sagtere) — naar 
I raader over min Datter. 

Hun kysser Christiern paa Haanden. 

Valkendorf 

sagte til Christiern. 

Betænk, Eders Naadel Dette er ganske 
unødvendigt. Konen er snu — 

Christiern. 

Klog kaldte I hende selv, og mig er hun 
behagelig. 

Valkendorf. 

Men Sagen bliver derved saa saare 
offentlig, og der vil spørges mere om dens 
Følger. 

Christiern. 

Jeg er ingen gejstlig Mand, jeg behøver 
ikke at skjule mine Handlinger — og for- 
resten, jeg spurgte Eder ikke. 

Valkendorf 

højt. 

Vel, Eders Naade — jeg vasker mine 
Hænder. 

SiGBKIT 

som har fulgt Samtalen, halvhøjt. 

Kun smudsige Hænder behøver at vaskes. 

Valkendorf 

forbitret. 

Hvad siger I, Mo'er! 

Christiern 

bryder ham af, leende. 

Aa, intet, et Skæmtens Ord. Ikke saa 
hidsig, Hr. Biskop, sømmer det sig en Kirkens 
Mand? 

Nu Farvel, Mo'er Sigbrit! 

Farvel, Jomfru Dyveke — og paa Gensyn. 

Han tager hende om Hovedet og ser hende ind i Øjnene, saa bøjer 
hun sig og kysser hans Haand. Han gaar fulgt af Valkendorf 
ud af Døren til højre, hvilken Sigbrit aabner og lukker efter dem. 

Sigbrit 

kommer tilbage til Dyveke, der er sunken ned paa Stolen ved det 

lille Bord. 

Dyveke! Min egen Skat! Du handlede 
klogt og kærligt! 

Dyveke 

ryster paa Hovedet. 

Jeg elsker ham, Moder! 

SiGBRIT. 

Tro mig! En stor Lykke vil times os. 

Dyveke 

seende ud for sig. 

Jeg elsker ham — jeg er lykkelig! 



PETER OG POUL. 



PERSONERNE: 



Peter,. 58 Aar. 
Poul, 25 Aar. 
Anna, 20 Aar. 



Et Kvistværelse med en Seng og yderst faa, fattige 
Møbler. En Dør til Trappen i Baggrunden. Det brænder 
i Kakkelovnen, der er ganske lille. 

Det er Nat, langt ud paa Efteraaret. 



Peter, 

en gammel udslidt Mand, næsten skaldet med graat Haar og Skæg, 

sidder i en luvslidt Hjemmedragt og skriver ved et firkantet Bord, 

hvorpaa der staar en Petroleumslampe. 

Det banker, og Peter siger uden at løfte Hovedet. 

Kom ind! 

Anna, 

en nydelig ung Butiksdame, tarvelig men smagfuldt klædt, kommer ind. 

Godaften ! 

Peter. 
Godaften! Sæt Dem ned, om De vil! 

Anna. 
Er Poul ikke kommet? 

Peter. 

Nej, ikke endnu. 

Anna. 
Det var da besynderligt. 

Peter. 

Aa, Klokken er ikke saamange. 
Han var i Teatret. 

Anna. 
Ja, jeg véd det. 

Peter. 

Jeg havde kun én Billet, og han vilde saa 
gærne se den berømte Dame. 

Anna. 

Ja, naturligvis! Jeg er saamænd ikke for- 
nærmet, fordi jeg ikke kom med, det er jo 
langt vigtigere, at Poul ser saadant noget Mærk- 
værdigt. Jeg forstaar mig dog ikke derpaa. 

Peter. 

Aa, hvad! De morer Dem dog godt i 
Teatret. 

Anna. 

Ja, det er dejligt at komme der — man 
glemmer jo alt andet. Og naar jeg sad der- 
oppe med Poul i Galleriet og holdt hans Haand 
i min — der var saa mørkt og vi var saa godt 
gemte og dernede spillede de saa smukt og 
muntert for os — (med et liUe Suk) da var jeg 
meget lykkelig. 

Peter 

venligt. 

Var lykkelig! Naa, Lykken er vel ikke 
forbi, fordi Anna ikke kom med i Aften? 

Anna. 
Nej vist ikke. 

Peter. 

Eller fordi Poul kommer lidt sent hjem? 

Anna 

ler lidt tvungent. 

I 

Nej — skønt han ligesaa godt kunde være 
her som De. 

Peter. 

Han kan have truffet Bekendte — være 
faldet ind paa en Kafé — hvad véd jeg! 

Anna. 
De véd alt — ingen véd mere end De. 

Peter. 

Tak for Artigheden! Det er sørgeligt, 
(Han viser omkring.) at en saa uhyre Viden betaler 
sig saa daarligt, 

Anna 

ser sig om. 

Jeg synes, her er hyggeligt. 

Peter. 

De synes saa, fordi De er en grumme sød 
lille Pige, og hvis jeg var femogtyve Aar, 
vilde 7>^ ogsaa forelske mig i Dem. 

Anna. 
Synes De — jeg er pæn? 

Peter. 

De er rigtig nydelig — og hvis jeg ikke 
fejler, saa har De en flunkende ny Kjole paa. 

Anna. 
Det har jeg rigtignok. Synes De om den? 

Peter. 
Den klæder Dem nydeligt. 

Anna. 

Og De saa' straks, at jeg havde en ny 
Kjole paa? 

Peter. 
Ja vist! 

Anna 

nikker eftertænksomt med Hovedet. 



Hum — hum! 



Peter. 



Hvorfor grunder De over dette? Troede 
De, jeg var blind? 

22 

Anna. 
Nej, men jeg tænker paa noget! 

Peter. 

Noget meget mærkeligt? 

Anna. 

Som man tager det! 

Nemlig — at Poul ikke saa', at jeg havde 
en ny Kjole paa. 

Peter. 
Saa — aa! 

Anna. 

Jeg skal sige Dem, at Poul i Eftermiddag 
lod mig kalde ud fra Forretningen for at for- 
tælle mig, at han gik i Teatret. Han plejer 
jo at hente mig om Aftenen — naar han har 
Tid — og vi gaar da gærne en Tur sammen. 
I den sidste Tid — ja, saa havde han sjældent 
Tid; men jeg ventede ham nu iaften — det 
er jo Lørdag — og saa tog jeg den nye Kjole 
paa til Middag. For dels troede jeg, at jeg 
var pænere i den, og dels mente jeg, at Poul 
kunde lide, jeg saa' lidt fin ud, naar vi spaserede 
sammen. 

Peter. 

Det var uhyre forstandigt tænkt. De er 
jo i det Hele en klog lille Pige. 

Anna. 

Det er jeg — som man tager det! Jeg 
har ikke baaret mig klogt ad alle Dage, men 
jeg kan nogenledes forstaa det Lille, som jeg 
har med at gøre. 

Og nu forstaar jeg en Ting, som ikke er 
saa lille endda for mig. 

Peter. 

Og den er? 

Anna 

ganske jævnt. 

At Poul er ked af mig. 

Peter. 

Nej, hør nu! Fordi han ikke lagde Mærke 
til den nye Kjole! 

Anna. 

Ogsaa derfor — netop derfor! 

22* 

Der var en Tid, hvor han kom hver Aften, 
en halv Time for tidligt, og klagede ikke over, 
at han maatte vente. Saa kom han en Stund 
præcist. Saa hændte det, at han kom aandeløst 
styrtende i sidste Minut og viste mig, at hans Uhr 
gik galt. Saa — ventede jeg lidt paa ham, og han 
gjorde mange pæne Undskyldninger. Saa blev 
han en Aften borte, men han traf mig senere 
herhjemme og forklarede mig, hvorfor han var 
udebleven. Saa fik han i den Grad travlt, at 
han maatte entholde sig to Dage og to Nætter 
fra at se mig. Og saa endelig — gik han i 
Aften i Teatret uden mig. 

Peter. 
Jeg havde kun én Billet. 

Anna. 

For to Maaneder siden havde han givet 
mig den — for én Maaned siden havde han 
købt en anden til mig. 

Peter. 
Og hvis han ingen Penge havde? 

Anna. 
Saa havde han laant af Dem. 

Og han saa' ikke min nye Kjole, som er 
saa fin og som klæder mig saa godt. Aa, han 
er ganske færdig med mig. 

Peter. 

De siger det saa roligt, Anna, maaske 
De - 

Standser og ser paa hende. 

Anna. 

Maaske jeg ikke tager mig det videre 
nær? Fordi jeg ikke græder og lamenterer 
og skælder ham gevaltigt ud. 

Hvad kunde det vel hjælpe? 

Peter. 
Men De er bedrøvet? 

Anna 

tungt. 

Jeg er ganske fortvivlet! Jeg er ikke 
færdig med ham. 

Jeg skal ikke klænge mig op ad ham. De 
kan være ganske rolig. Men jeg véd slet ikke, 
hvad der skal blive af mig, naar han nu gaar 
fra mig. 

Dagene bliver ikke morsomme, naar man 
midt under det sure Arbejde maa tænke paa, 
hvor godt det var, dengang man hele Tiden 
kunde glæde sig til, at han kom ved Lukke- 
tid — men Aftenerne saa — og Nætterne ! 
Hvad skal der da blive af en taabelig En 
som mig! 

Nej, jeg tager det ikke let. 

Men det faar ikke hjælpe! 

Peter. 
Og De tror, Anna, at det er saa helt forbi ? 

Anna. 

Ikke helt forbi — aa nej, bevar'es! Det 
kan jo hænde, at naar han nu har sét og 
beundret den smukke Skuespillerinde og de 
fine Damer i Logerne — at han da tager til 
Takke med mig alligevel, naar han kommer 
hjem — for han har jo ikke de andre — — 

Men det er da kun Galgenfrist. 

Peter 

langsomt. 

Og De er altid villig? 

Anna. 

meget opmærksom. 

De mener, at jeg ikke altid skulde være det? 

Peter 

som før. 

Det var vist klogere. 

Anna 

nikker let, eftertænksomt. 

Ja — ja! — Tror De, det kunde hjælpe 
endnu? 

Peter 

smilende. 

Det var vel altid Forsøget værd. 

Anna 

indtrængende. 

Vil De raade mig? 

Peter. 
Raade ! 

Anna. 

Jeg beder Dem: raad mig, hjælp mig! De 
skal se, jeg skal tage derefter — og det bliver 

jo ingen Skade til for Poul! Netop fordi De 
holder af ham, kan De trygt hjælpe mig! 
Jeg gør ham ingen Fortræd. 

Peter. 
Nej vist ej. 

Anna 

sagte. 

Og sér De — mig er det Livet om at gøre. 

Peter. 
Ja — jeg er ingen Troldmand. 

Anna. 

Jo, det er De. 

Peter. 

Ser man det! 

Ja — jeg raader til: at De lukker 
Deres Dør. 

Anna. 

Lukke min Dør! Aa ja — jal 
Nu straks i Aften.? 

Peter. 

Straks i Aften — uden mindste Tvivl. 
Aldrig opsætte til Imorgen — hvad der kan 
gøres i Nat. 

Men — ikke lukke den krampagtigt, som 
om De sad derinde i Fortvivlelse — for da 
hjælper det ikke. 

Anna. 
Hvordan da? 

Peter. 
De skal lukke den — smilende. 

Anna 

møder hans Blik. 

Aa, jeg forstaar. 

Peter. 
Kan De det? 

Anna 

med store og klare Øjne. 

Jo, det kan jeg vist. Jeg er da et Fruen- 
timmer — skønt jeg er saa bitterlig forelsket. 

Peter. 

Se, se! De ser jo allerede helt forandret 
ud — og behøver nok ingen Raad. 

Anna 

forknyt. 

Aa nej, jeg beder Dem: hold ikke op 
paa Halvvejen ! Altsaa — hvordan skal jeg 
bære mig ad? 

Peter. 

Se, naar Poul nu kommer hjem, og — rime- 
ligvis — er saa fuld af Begejstring over alt 
hvad han har sét og ikke kan faa — 

Anna 

indskyder. 

— Og ked af, hvad han har — 

Peter. 

Saa skal De komme ind her — munter 
og ligefrem. 

Anna. 
Ja. 

Peter. 

Og passiare uden nogen Bebrejdelse — eller 
blot Antydning af en Bebrejdelse — 

Anna. 

Ja. 

Peter. 

Og Saa skal De smilende (betonende hver 

Stavelse) sflii-len-de — 

Anna 

ligesaa. 

— smilende — 

Peter. 

— sige Godnat. 

Anna. 
Ja. 

Peter. 

Og saa — skal De ikke lukke ham ind, 
naar han banker paa. 

Anna 

hurtigt. 

Banker han da paa.^ 

Peter 

nikker let. 



Jeg tror det. 



Anna 

betaget. 
Det var godt ! (Slaar om, hurtigt.) Og jCg 

skal ikke lukke op — nej, nej, det lover jeg. 

Peter. 

Lov ikke for meget! Men for Deres egen 
Skyld : luk ikke op den første Gang, han banker. 

Anna 

med store Øjne. 

Banker han da en Gang til? 

PETEti. 

Det maa han jo — naar han ikke kommer 
ind den første Gang. 

Anna 

ler og klapper i Hænderne. 

Det er sandt — sandt I 
Maa han saa heller ikke komme ind den 
anden Gang — maa han ikke? 

Peter 

smiler. 
Hvis jeg (Han tager en Papirkniv fra Bordet.) slaar trC 

Slag med denne Tryllestav paa Væggen, saa: 
Sesam, luk op! Lad ham da i Guds Navn 
komme ind ! 

Anna 

lytter. 

Jeg hører nogen nede paa Trappen. 

Peter. 
Saa skynd Dem bort — det er nok ham. 

Anna. 
Tusind Millioner Tak — nu løber jeg! (Hun 

farer hen og kysser ham paa Kinden.) StOre Troldmand I 

Hun løber hurtigt ud. 

Peter. 
Et Onkelkys — det er alt, hvad der 

falder af. (Han sætter sig til at skrive.) 

Det banker. 

Poul, 

en ung Mand, kommer ind ad Døren. Han er tynd og bleg med 

rødgult Haar og Skæg, ser nervøs ud, baerer tarvelige Klæder, som 

han stræber at give et lidt sirligt Præg. 

Godaften ! 



Peter 

uden at se op. 

Godaften, min Ven! Sæt dig hen og 
varm dig! 

Poul. 
Ja, det er koldt. 

Peter. 

Pokkers koldt. 

Vil du ikke lave dig noget The? 

Poul. 

Tak, tak. 

Han sidder urørlig. 

Peter 

stadigt skrivende. 

Ikke Trang til jordisk Næring i Aften^ 
hvad! 

Eller den skulde maaske være bedre? 

Poul 

lidt smilende, slaar med Hovedet. 

Det skulde den. 

Peter. 

Altsaa i Epikur-Stemning : 

Pragtfulde Gemakker, persiske Tæpper, 
bløde Divaner, straalende Kunstværker — skønne 
Damer i Atlask og Fjeder — Østers, Trøfler, 
sjældne Fugle, Champagner — 

Poul. 

Aa, hold op du! 

Javist har jeg Lyst til det altsammen : jeg 
kommer fra Teatret. 

Peter. 

Det er sandt, jeg havde selv forsynet dig 
med Fribillet. Rigtignok til Galleriet — men 
selv der fristes Sanserne. 

Saa du fik Lyst til det altsammen? 

Poul 

farer op. 

Lyst til at sprænge det altsammen i Luften! 

Peter 

uforstyrret. 

Samme Lyst, du : Lyst til at faa, hvad 
man ikke ejer, Lyst til at ødelægge, hvad 
andre ejer — samme Lyst. 

Poul 

Du er saa vis — men du rammer ved 
Siden af. 

Peter 

bortlæggende sit Arbejde. 

Nu er jeg færdig — nu vil jeg have The ! 

Poul. 

Er du søvnig? 

Peter. 

Klokken tolv — hvor vil du hen! 

Poul. 

Naa, jeg troede, den var mere? 

Peter. 
Jeg gik lige fra Teatret hjem. 

Han sysler med Theen. 

Er hun smuk, den nye Skuespillerinde? 
Man siger, at hun skal være Prins Vilhelms 
Elskerinde — jeg hørte dem tale derom. 

Poul. 

Hun er ganske dejlig. 

Men forresten: du har da selv set hende? 

Peter. 

Jeg ser aldrig op paa Scenen. 

Jeg har nok at skaffe med min Violin. 
Jeg er gammel, jeg vil ikke afskediges, jeg 
maa passe paa. 

Forresten interesserer det mig heller ikke, 
hvad de gør deroppe. 

Og saa spiller vi da sædvanligvis kun i 
Mellemakterne eller bag Scenen. 

Poul. 

Du sad dog i Orkestret, mens Tæppet 
var oppe. 

Peter. 
Ja, jeg saa' paa Folk. 

Poul. 

De interesserer dig da? 

23 

Peter. 

Aa, ja! 

Jeg morer mig mest ved at tænke mig, 
hvordan de vil se ud, naar de er døde. 

Poul. 
Hvad for noget! 

Peter, 

Som sagt. Det er saadan en Slags Solitaire- 
Spil. 

Alle disse vigtige og fede Mandfolk — }eg 
ser dem ligge med en forknyt Næse i Vejret 
i voksende Raaddenskab. 

Og selv de smukke Fruentimmer — fore- 
stiller jeg mig med ynkelige Dødningefjæs. 

Med de Tanker forelsker man sig ikke 
let i Damerne — og ærgrer sig ikke videre 
over deres Kavallerer. 

De skal dog dø allesammen. 

Poul. 
Men du maaske først. 

Peter. * 

Hvad saa! De kommer nok bagefter. 
Værsaagod, her er Theen? 

Poul. 
Tak! 

Jeg nøjes, ser du, med en tarveligere Kost 
end den du fantaserede om. 

Peter. 

Jeg fantaserede ikke. 
Naa, men Teatret er nok intet sundt Sted 
for dig.^ 

Poul. 

Jeg hidses op af Lyset, Musiken, Parfumen, 
Kvinderne ! Nede fra Gulvet stiger der en sød 
Em op imod mig — jeg blændes og beruses. 
Jeg vil eje det kosteligste — jeg vil nyde alt 
det, som de forbandede Digtere pakker Ens 
Hjærne fuld med. 

Peter. 

Selvfølgeligt. 

Og den pæne lille Anna, kan hun ikke 
trøste dig} 

Poul 

uvillig. 

Hun skulde vel mer end trøste mig. 
Forresten — har du set hende i Aften? 

23* 

Peter. 

Nej. 

Har du ikke? 

Poul. 

Jeg var i Forretningen ved Middagstid og 
fortalte hende, at jeg gik i Teatret. 

Peter. 
Du vilde ikke tage hende med? 

Poul. 

Der var jo kun én Billet. 

Peter. 
Javist, javist. 

Poul. 

Og forresten — selv om jeg kunde faaet 
en Billet endnu, vilde jeg dog nødigt taget 
hende med. 

Hun ser bestandigt paa mig. 

Peter. 
Onde Øjne? 

Poul. 

Opmærksomme. 
Hun suger mig ud. 

Peter. 
Hum, hum! 

Poul. 

Hvad mener du? 

Peter. 
Det samme som du. Du er ked af hende. 

Poul 

forpint og lidenskabeligt. 

Hun er jo kun én. 

Er hun baade blond og mørk, baade kysk 
og raffineret, baade Lady og Præstedatter og 
Page og gift Kone og Nonne? 

Kan hun skænke mig al Verdens Lyst? 

Peter. 

Selv den smukkeste Pige kan kun 
skænke — sig selv. 

Poul. 

Og Anna er kun én. 

Peter. 
Men hun er din og rede for din Elskov. 

Poul. 

Hvad er Elskov værd, naar ikke alle staar 
til Rede. 

Kun én har elsket: Don Juan. 

Peter. 

Han har slet ikke levet, du. Nej men 
han, Børsfyren, der satte Verden paa den 
anden Ende, han havde i tyve Aar besiddet 
alle de dejligste Fruentimmer paa Jorden fra 
Hertuginder til Præstedøtre. 

Poul 

rasende. 

Nævn det ikke! Gid jeg kunde dræbe 
ham og alle hans Lige! 

Peter. 

Der ser du: Elskovslyst og Drabs- 
lyst — samme Lyst. 

Poul 

meirkt, roligt. 

Men jeg plages af en anden Lyst, en der 
sidder i mit Hjærte og min Forstand: den at 
skabe gode Ting for andre Mennesker, Frihed, 
Lykke, Varme, Sundhed! 

Og hvis jeg følger denne Lyst, hvad 
faar jeg da selv? 

Peter 

ser paa ham. 

Anna. 

Poul. 

Jeg beder dig: tal alvorligt! 

Peter. 
Jeg taler alvorligt. 

Poul. 

Slyngel eller Martyr — det er Valget! 
Hvad raader du mig til? 

Peter. 

Tror du, noget Menneske følger Raad i 
sligt ? 

Men du kunde jo altid spørge mig. 

Poul. 
Om hvad? 

Peter. 

Om det, jeg véd. 

Poul. 

Ja— a! 

Tror du paa Fremgang? 

Peter. 

Nej. 

Jeg er otteoghalvtfes, og i min Levetid er 
det altid blevet værre. Saasnart det gik et 
Hanefjed frem, løb det straks efter en Mil 
tilbage. 

Poul. 

Tror du slet ikke, Verden gaar fremad? 

Peter. 

Hvad mener du ! Om Folk er mere 
kultiverede nu end paa Perikles Tid? Nej, 
det saamænd jeg ikke tror. Man levede 
ypperligt i det gamle Athen, hvis man hørte 

til Herrerne — ret ubehageligt, hvis man hørte 
til Slaverne. I det hele taget: snarere bedre 
end nu. 

Poul. 
Men Sokrates — 

Peter. 

Tror du, Sokrates blev dømt for Fri- 
tænkeri ! Bah I det er en Fabel, du ! 

Sokrates levede udmærket, til han blev 
meget gammel — han havde en væmmelig 
Kone, men det har de fleste Ægtemænd, og 
kan dog ikke faa deres Bøddeldamer over- 
antvortede til Efterverdenens Afsky. 

Poul. 

Altsaa: Verden gaar ikke frem? 

Peter. 

Den bliver, som den er. Det tager sig 
alt lidt anderledes ud i Tidernes Løb, men er 
éns Bryg. Jo mere det skifter, des mere bliver 
det det samme. 

Lille Pavse. 

Poul. 

Tror du paa Martyrerne? 

Peter. 

Hvilke Martyrer? Kirkens Martyrer — nej, 
det er Legender, Eventyr altsammen. 

Videnskabens Martyrer — de lever glade 
i Forfængelighed og Selvforgudelse. 

Men jeg tror, der gives ukendte Martyrer. 

Poul. 

Hvad for nogle? 

Peter. 

De ukendte, der lider ondt. 

For Eksempel, smaa fattige Børn, der 
sulter. Og fryser. Og faar ubarmhjærtige 
Prygl. 

Poul. 

De hører ikke Eventyret til? 

Peter. 
N^j- J^S har selv — skal jeg sige 

dig — været saadan en sølle Unge, der fik 
Mad hos en goddædig Familie. Dog — i tre 
Maaneder kastede jeg hver Dag de Goddædiges 
Middagsmad op, for min Mave kunde ikke 
taale ordentlig Kost. Og da jeg saa endelig 
havde vænnet mig til den gode Mad — saa 
holdt de rare Mennesker op at invitere mig. 

Poul 

pludselig. 

Men hvad kommer det mig ved, de fat- 
tige Børn, der sulter.^ 

Peter. 
Nej ikke det bitterste. Sagde jeg det? 

Poul 

hæftigt. 

Hver maa sørge for sig selv her i Ver- 
den — hver maa sørge for sig selv! 

Peter 

nikker. 

Ja, det er den visse Sandhed ! Stol sikkert 
paa det! 

Poul. 

Det andet er jo bare det, som vi lader 
os bilde ind af dem, der har det godt. Skader 
det en rig Mand at give hundrede Kroner 
bort — ikke Spor, det gavner ham blot. Men 
hvis jeg i min Dumhed siger et sandt Ord 
om Ret for de Fattige, saa lider jeg for 
hundrede og atter hundrede Kroner Nød. 
Hvem Pokker kan bevise, at noget Menneske 
vedkommer mig — det er jo Vaas altsammen. 
Om der døde Millioner — hvad skadede det 
mig} Om andre Millioner pines, gør det ondt 
paa mig. Og min Hovedpine, føles den i 
andres Hoveder.^ 

Nej, lad mig mætte min Lyst — og lad 
de andre gøre ligedan, hvis de kan. Jeg bad 
dem ikke blive til. 

Peter. 
Det er saa sandt, som det er sagt. 

Poul 

langsomt. 

Hum ! Du giver mig villig Ret. 

Peter. 

Du har Ret. Der gives paa Jorden ikke 
ét Menneske, hvem du skylder en Times 
Hjælp — hvis du ikke føler dig pligtig. 

Grib da til — tag de Verdens Goder, du 
kan faa! 

Frisk op! Nyd alle Jordens P>ugter, hersk 
over alt Jordens Fæ. 

Poul 

ser paa ham. 

Du raader mig — 

Peter 

afbryder. 

Jeg raader ikke! Vær saa artig at 
vælge selv! 

Poul. 

Kan man vælge? 

Peter. 

Tror ikke — nej ! 

Men man indbilder sig det — og det gør 
samme Nytte. 

Poul. 
Du indbildte dig da at vælge i sin Tid? 

Peter. 
Ja — saamænd: jeg f6r løs. 

Poul. 

• Lagde dig i Gulvet for de andre.? 

Peter. 

Naada, det skulde jeg mene! Jeg troede 
paa det altsammen : Frihed, Lighed og Broder- 
skab — hele den tyrkiske Musik. Jojo, jeg 
sparede mig ikke. 

Saa snød Brødrene mig: jeg ene troede 
paa Broderskabet. De tog mine Penge, min 
Indflydelse, mit Arbejde — og brugte det 
altsammen til at skaffe sig en god Plads paa 
Flæsket midt i Solskinnet. 

Poul. 

Det var kloge Rotter, de. 

Peter. 

Ja, fede, dejlige Rotter, der kunde gnave 
et Fartøj læns og løbe flinkt fra Vraget. 

Og dog varede det mange Aar, inden jeg 
forstod, hvad Broderskabet var værd. 

Poul. 

Nu har du ingen Forbundsfæller? 

Peter. 

Nej, du — nu er jeg fattig. Nu spiller 
jeg anden Violin i et Orkester. 

Men jeg har spillet første Violin engang. 

Poul. 

Og hvad tror du nu paa? 

Peter 

tier. 

Poul. 
Paa ingenting? 

Peter. 

Du tager fejl. Mit Liv mislykkedes for 
mig — men jeg handlede, som jeg maatte. 

Poul. 

Det er intet Svar. 

• Peter. 

Hvad vil du! Du er nervøs iaften! Du 
har set smukke Kvinder, der kørte dig forbi 
hjem til varme Stuer og gode Senge — du 
længes mod Ungdomsglæde og Elskovslyst. 
Skal jeg derfor sige dig mine stærkeste Tanker? 

Poul. 

Mange Aftener sad jeg hos dig — meget 
lærte du mig — hvorfor vil du nu standse.'^ 

Peter 

venligt. 

Det vil jeg ikke. Jeg vil nok hjælpe dig, 
om jeg kan. 

Poul. 



Hvad raader du mig til? 

Peter. 

Glæd dig ved din Ungdom ! 

Poul. 

Hvad vil det sige! 

Peter. 
Brug Dagen! Nyd Natten! 

Det banker. 

Poul. 

Hvad nu? 

Peter. 
Saa sent! Det er vel Anna! 

Poul, 

idet han gaar hen og lukker op. 

Ja — a. Jeg tænkte det nok. 

Peter. 

Vær ikke for slem! 



24 

Anna 

kommer ind. 

Godaften ! Godaften ! 



Peter. 
Godaften! Vær saa god, sid ned! 

Anna. 
Tak. 

Peter. 

En lille Kop The! 

Anna. 

En stor ! (Ler.) Ærligt talt, det var derfor^ 
jeg kom. 

Poul 

trevent. 

Nu skal jeg — 

Peter. 

Nej — lad mig! 

Anna. 
Naa, morede du dig saa i Teatret? 

Poul. 
Ja, udmærket godt I 

Anna. 

Er hun forfærdelig smuk? 

Poul. 

Dejlig. 

Men du kan ikke se det. 

Anna. 

Ikke det! Er jeg blevet blind? Tænk, 
det vidste jeg ikke. 

Til Peter, der bringer hende Theen. 

Tak! Hvad siger De til mine stakkels, 
blinde Øjne? 

Peter. 
De ser ikke daarlige ud. 

Poul. 

Om du var saa seendis som Solen, kunde 
du dog ikke se hendes Dejlighed. For det 
ene Fruentimmer kan aldrig se det andets 
Skønhed. 

24* 

Anna 

ler. 

Naa, saa kan hun altsaa heller ikke se 
min Skønhed. 

Peter 

smiler. 

Deri har Anna Ret. 

Poul 

trækker paa Skuldrene. 

Anna. 
Er det Skinsyge, der gør os saa dumme? 

Poul. 

Snarere Brødnid. 

Peter. 
Naa, naa! 

Poul. 

Undskyld, men det er vist din egen Lære, 
jeg prædiker. 



PETER OG POUL. 373 



Peter. 

Det er en nyttig Lære for Mænd, ikke 
Samtaleemne med Kvinder — undtagen man 
vil drille dem. 

Anna. 

Aa, jeg bliver saamænd ikke for- 
nærmet — men jeg synes, Poul er ligesom lidt 
irriteret. 



Poul. 

Nej, aldeles ikke. 

Anna. 

Maaske har du Ret. Maaske kan vi ikke 
se andre Damers Dejlighed saa godt som 
I. Vi har da den lille Trøst, (smilende) at 
Mandfolk udmærket kan se, hvor kønne vi er, 
allesammen. 

Peter. 

Det er sandt. Mandfolk ser med Begær- 
lighedens skærpede Blik. 

Poul 

lidt haaoligt. 

Og det er vel meget behageligt? 

Anna. 

Ikke saa helt ueffent endda, naar Mand- 
folket er nogenlunde net — skønt — — 

Standser, ser paa dem og ler. 

Peter. 

Hvad nu! Bliv ved, Anna! De er en 
kløgtig Pige, det har jeg altid sagt. 

Anna. 

Har De! Det har jeg saamænd aldrig 
hørt. Vil De ikke for Fremtiden fortælle det 
til mig selv? 

Peter. 
Jo gærne. 

Anna 

til Poul. 

Og du, finder du mig ogsaa kløgtig? 

Poul. 

Nej, jeg gør saamænd ikke. 

Anna. 

Tak! — Nej, jeg. vilde sige, at naar saadan 

en ganske simpel Fyr, en Murhaandlanger eller 

Arbejdsmand eller selv en drukken Sjover ser 

rigtigt beundrende paa En — saa føler man 

alligevel en lille behagelig Ri sling ned ad 

Ryggen. 

Peter 

til Poul. 

Den hellige Gysen! 

Anna. 

Og nu som iaften — hvor jeg paa Vejen 
hjem fra Forretningen i bare en halv Time 
blev tavst beundret af tre ildfulde Sjovere og 
hviskende tiltalt af syv galante Herrer — saa — 

Poul. 

Ti i tredive Minuter — det er lige én 
hvert tredje Minut. 

Peter 

til Ann a. 

Saa.^ 



376 PETER OG POUL. 

Anna. 

— saa bliver man i lidt godt Humør — 

Peter. 

— og føler sig nydelig. Naturligvis. 

Poul 

ser hen paa hende, der smiler lunt og ser ud for sig. 

Du har jo ogsaa en ny Kjole paa, Anna I 

Anna 

som om hun blev revet ud af sine Tanker, venligt. 

Ja, min Ven ! 

Poul. 

Den klæder dig godt. 

Anna. 

Ja, det syntes da i det mindste de ildfulde 
Sjovere. 

Peter. 
Og de galante Herrer. 

Anna. 

Ja, de var nu helt gale. Ja tak for The 
skal jeg sige; nu trækker jeg mig tilbage til 
mine egne Gemakker, (tu Peter.) Godnat! 

Pei^er. 
Godnat, skal det være saa snart .f^ 

Anna. 

Jeg er dygtigt træt. Gudskelov det er 
Søndag i morgen! Godnat, Poul! (Hun gaar mod 

Døren, men vender om.) Og hør du, det er Sandt, 

imorgen har jeg gjort Aftale med Vilhelmine, 
at vi skal tage paa Landet sammen ganske 
tidligt — vi skal ud til en Familie, som hun 
kender, ud til en rigtig Bondegaard, en stor, 
stor Gaard. 

Poul. 

Vil du tage paa Landet, nu det er næsten 
Vinter.? 

Anna. 

Ja, Herregud, vi plejer dog ellers at gaa 
en Tur om Søndagen — og dér er Heste og 
Vogne og mange Mennesker, der spiser ved 

lange Borde i en uhyre Stue med en stor 
Kamin — og bagefter danser de. Hun siger, 
det er saa morsomt. 

Peter 

smiler. 

Der træffer man maaske nogle af de galante 
Herrer. 

Anna 

ler. 

Hvem véd? 

Poul. 

Frøken Vilhelmines Bekendte 1 Nej, saa 
er det nok snarere ildfulde Sjovere. 

Anna. 

Naa — naa! Vilhelmine kan da have 
ligesaa pæne Bekendtskaber som jeg. (Hun ler.) 
Og jeg kender da dig. 

Poul 

tvært. 

Du er nok vittig. Jaja, saa ses vi altsaa 
ikke imorgen. 

Anna 

uforstyrreligt venligt. 

Skal du ikke arbejde? 

Poul. 

Jo. 

Anna 

ligesaa. 

Saa er det da bare godt, at jeg ikke for- 
styrrer dig. Godnat, min søde Ven! 

Hun gaar, Peter følger hende til Døren. 

Poul. 

Naa, jeg skal nok ogsaa se at komme ind 
til mit. 

Peter. 

Du skal arbejde imorgen? 

Poul. 

Aa ikke noget særligt! Verden bliver 
saamænd den samme, enten jeg bruger min 
Dag imorgen eller ej. 

Hvad skal du tage dig til paa den hellige 
Søndag? 

Peter. 

Til Prøve Klokken ti og til Forestilling 
Klokken syv. 

Poul. 

Naa, saa faar jeg da Kvisten for mig selv. 
Ja Godnat du! 

Han gaar mod Døren, men vender tilbage, standser. 

Hør! — Syntes du ikke, at Anna var 
ligesom lidt — kold? 

Peter. 

Nej ! Syntes du ? Jeg tænkte saamænd 
ikke over det. For mig var hun saamænd 
varm nok. 

Men forresten — om saa var — saa falder 
det dig da overmaade belejligt. For hun er 
jo kun én! 

Poul. 
Javist, javist! Men det undrede mig lidt. 

Peter. 

Hun plejer at være ildfuldere? 
Naa, jeg var jo tilstede. 

Poul. 



Men den Tur imorgen? Helt aftalt. 



Peter. 



Havde du bestemt noget andet? 



Nej. 



Poul. 



Peter. 



Havde du bedt hende være sammen 
med dig? 

Poul. 

Nej, aldeles ikke! Men da jeg lod hende 
kalde ud Klokken seks og sagde, at jeg gik i 
Teatret, saa' hun temmelig — forknyt ud. 
Og det var jo dog ikke noget at gøre Op- 
hævelse af. Jeg sagde ogsaa til hende, at 
hun virkelig maatte finde sig i, at jeg ar- 
bejdede — 

Standser. 

Peter. 
Hum! Teatret? 

Poul. 
Ja — og at jeg var lidt paa egen Haand. 

Peter. 

Og saa fandt hun sig deri. 
Véd du hvadl Jeg synes, hun er en sød, 
lille Pige, der ikke plager dig. 

Poul. 

Det er hun ogsaa. 
Hun var nydelig iaften? 

Peter. 

Hun er overmaade køn: yndige Øjne og 
en fortryllende Skikkelse. 

Poul 

langsomt. 

Ja, hun er smuk. 

Raskt. 

Og hun er min — godnat du! 

Peter. 

Godnat — (Smiier.) du Lykkelige! 

Poul gaar ud. Peter staar lidt og lytter; gaar saa hen til Bordet 
og vugger smilende Papirkniven i Haanden, da det banker, og Poul 

kommer hurtigt ind. 

Poul. 

Undskyld ! 

Peter 

vender sig. 

Hvad, er du der igenl 

• Poul. 
Ja — jeg — 

Peter 

smiler. 

Poul. 
Du ler af mig? 

Peter. 
Unægteligt. 

Poul. 

Nu skal jeg gaa min Vej. 

Peter. 

Naa, naal Bliv du blot! 
Hvad er der saa i Vejen? 

Poul. 

Du forstaar godt, at Anna ikke vilde 
lukke mig ind. 

Peter. 

Men — naar du dog egentlig er ked af 
hende ? 

Poul. 

Jeg er ikke absolut ked af hende — men 
jeg vil større Frihed. Jeg vil ikke evigt være 
sammen med hende — tale med hende — spise 
med hende — 

Peter. 

— bede med hende og saa videre. 
Og nu begynder hun at forstaa dette 
eller — at ville det samme. 

Poul. 

Det er pludseligt kommet over hende. 

Peter. 



Hvorfor er det kommet over dig? 



Poul. 

Fordi jeg — 

Søger efter Ord. 

Peter 

deklamerende. 

— har Blikket aabent for andre Kvinders 
Skønhed og saa nøje kender hendes. 

Poul. 

Hun har lært mig, hvad hun kan. 

Peter. 

Maaske føler hun noget lignende. 
Slip hende dal 

Poul 

langsomt. 

Du raader mig dertil.?* 

25 

Peter. 



Tænk dig oml Husk, hvad du selv sagde 
før I Nu er Sagen i god Gænge. 

Poul. 

Jaja — du har Ret. 

Men jeg holder af Anna. 

Peter 

trækker paa Skuldrene. 

Efterveer. 

Poul. 

Nej, jeg holder meget af hende. 
Hun er smuk. 

Peter. 
Andre er ligesaa smukke. 

Poul. 

Hun er elskværdig og tænker aldrig paa 
sig selv — og véd ikke alt det gode, hun vil 
gøre mig. 

Peter. 

Andre kan være ligesaa elskværdige og 
offervillige. 

Poul. 

Naturligvis. 

Men — (forpint) jeg har ikke de andre. 

Peter. 
Saa kan du faa dem. 

Poul 

smager derpaa. 

Ja — a! 

Peter. 

Præstedøtre og Ladyer, Nonner og gifte 
Koner — alt staar dig aabent. 

Poul. 

Nej, alvorligt talt: du mener altsaa, at det 
er forbi? 

25* 

Peter. 

Jeg mener ingenting. Men det ser ud, 
som om Anna ikke var ivrigere end du. 

Lille Pavse. 

Poul 

meget langsomt. 

Tror du — at der er — en anden? 

Peter 

eftertænksomt. 

En anden — der skulde være ligesaa 
smuk og elskværdig og offervillig som 
du — ja — umuligt var det vel ikke. 

Poul 

tungt. 

Nej, umuligt var det vel ikke. Jeg har 
ikke været god imod Anna i den sidste Tid. 

Peter. 

Du vilde jo bryde. 

Poul. 

Alligevel, hun fortjente det ikke af 
mig — det var daarligt gjort. 

Peter. 
Naar hun — allerede har en anden — 

Poul 

lidenskabeligt. 

• 

Hun har ingen anden — det er umuligt. 
Hvordan skulde det være gaaet til! Jeg 
kender jo enhver Vej, hun gaar — enhver 
hun taler med! 

Peter. 

Aa, Kvinder er saa mangfoldige. 

Forresten var hun da udbudt imorgen. 

Poul. 

Det er sandt. 

Og hun gaar ellers intetsteds! 

Peter. 

Der ser du! 

Maaske er han derude. 

Peter ! 



Poul! 



Poul 

opfarende. 

Peter 

parodierende højtideligt. 

Poul 

lidt flov. 



Du mener det ikke? 



Peter. 



Jeg mener, at jeg nu er søvnig. Hvad 
Pokker er det, du vil mig . — og Anna? 

Poul. 

Nu skal jeg gaa. (Gaar, men standser; siger ind- 
trængende ) Jeg kan ikke undvære hende, ikke 
nu. Sig ærligt, tror du, der er en anden? 

Peter. 

Jeg véd det ikke — jeg tror alt om 
Kvinder. 

Poul. 
En anden nu hos hende? 

Peter 

Nej hør, det er for usandsynligt. Du er 
jo gal. 

Skønt — hvis hun var meget klog, kunde 
det tænkes — at han var der, med hvem hun 
rejser paa Landet imorgen. For — Vilhelmine 
og Bondegaarden — det tror jeg, er lutter 
Opspind. 

Poul. 

Naturligvis er det Opspind — det forstod 
jeg straks. 

Jeg forsikrer dig, at Blodet fryser i mine 
Aarer ved Tanken om — (udbrydende) for jeg 
elsker hende — og hun er min ! 

Peter. 
Var din. 

Poul 

sagte, med flammende Øjne. 

Jeg vil dog vide — 

Peter 

alvorligt, lægger Haanden paa hans Arm. 

Husk, du vilde bryde! Og du har ingen 
Ret. (Da Paul vil sige imod.) Du skal være en 
hæderlig Fyr og ikke blande dig i, hvad der 
ikke længer vedgaar dig. 

Poul. 

fortvivlet. 

Vel, vell Jeg gaar ind i mit Kammer. 

Peter 

kalder ad ham, da han er ved Døren. 

Hør, vilde du gærne vide — om der var 
en anden? 

Poul. 
Vil du pine mig? 

Peter. 

Jeg vil give dig et Raad: 

Gaa hen til hendes Dør — kald paa 
hendel Der er stille i Huset, hun vil høre 
dig — ogsaa naar du udenfor Døren beder 
om Tilgivelse for din Uelskværdighed. Lukker 
hun dig ind — saa gør Afbigt og søg at vinde 
hende tilbage ved gode Ord. 

Poul 

straalende. 

Tror du, det kunde lykkes? 

Peter 
Forsøg I 

Poul. 

Det vil jeg. 
Godnat da. 

Peter. 
Godnat I Og paa Gensyn — imorgen. 

Poul gaar ud. Peter staar lidt og ser smilende efter ham. 

Samfundsforbedrer ! Verdenserobrer I 

Han tager Papirkniven og slaar tre Slag mod Væggen. 

Ungdom, lykkelige Ungdom! 

Ser sig om, ryster paa Hovedet. 

Elendige Alderdom! 

Docent Oscar Levertin i Svenska Dagbladet: 

Som rent Kunstværk staar denne sidste Roman af 
Edvard Brandes det fuldkomne nær i Kompositionens 
Sikkerhed og Logik, og den er udført med denne kunst- 
neriske Selvagtelse, aldrig leflende med Publikum, som 
vi kender fra hans Skuespil, der netop er saa aristo- 
kratiske i deres fornemme og beherskede Holdning. 

En af de største Tiltrækninger ved Edvard Brandes' 
i saa mange Henseender fængslende Skuespil er hans 
Kvindefremstillinger. 

Ogsaa i Lykkens Blændværk er det JC vinderne, som 
mest interesserer og fængsler, og da først og fremmest 
Fru Melitta. Hvor mesterligt er hun ikke skildret med 
»sine store og skønne Hænder, som altid tog varmt og 
fast«, »sit lille Hoved og sine brede Skuldre«, »det 
sorte Haar trykket glat ned mod Tindingerne«, og med 
et Indre, der er ganske i Samklang med Typens ret- 
linjede, fornemme Højhed. Der findes hos hende en 
Hjærtets Adel og en Sindets Loyalitet, som man for- 
taber sig i, og naar hun fremstilles med sit Barn paa 
Skodet, faar Tegningen noget af den ejendommelige 
Verdenshelhed og Verdensafsluttethed, som udmærker de 
gamle, gode italienske Billeder af Madonna med Barnet. 

Alt i alt er IJrandes' sidste Roman i sin fastformede 
Kunst og sin haarde Bitterhed uden en eneste Frase et 
mærkeligt og imponerende Værk. 

